**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՊՐՈԲԱՑԻԱՅԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պրոբացիայի մասին» 2016 թվականի մայիսի 17-ի ՀՕ-48-Ն օրենքի (այսուհետ՝ Օրենք) 2-րդ հոդվածի «քրեակատարողական օրենսգրքում,» բառերից հետո լրացնել «Հանրային ծառայության մասին» Հայաստանի Հանրապետության օրենքով» բառերով։

**Հոդված 2.** Օրենքի 3-րդ հոդվածի 1-ին մասում.

1. «1)» կետը շարադրել հետևյալ խմբագրությամբ. «**1)** **պրոբացիա՝** պրոբացիայի շահառուի նկատմամբ հսկողություն, ուղղորդում և աջակցություն իրականացնելու միջոցով նոր հանցագործությունների կանխելն է.».
2. «10)»րդ կետում «բանակցություններ, որոնց» բառերը փոխարինել «գործընթաց, որի» բառերով:

**Հոդված 3.** Օրենքի 4-րդ հոդվածում.

1. Վերնագիրը շարադրել հետևյալ խմբագրությամբ. «**Պրոբացիայի նպատակները**».
2. լրացնել հետևյալ բովանդակությամբ նոր «6)» և «7)» կետերով.

«6) պրոբացիայի շահառուների կարիքներից բխող և նրա պատիվն ու արժանապատվությունը չնվաստացնող պայմաններ ապահովելը:

7) պրոբացիայի շահառուների կարիքների գնահատման հիման վրա գործողությունների իրականացումը և պրոբացիայի շահառուների առանձնահատկություններից ելնելով պայմանների հարմարեցումը։»։

1. 2-րդ մասը ուժը կորցրած ճանաչել։

**Հոդված 4.** Օրենքի 5-րդ հոդվածի 1-ին մասից հանել «Անչափահաս շահառուի լավագույն շահերի ապահովումն ուղղված է նրա իրավունքների արդյունավետ և ամբողջական իրականացմանը, ինչպես նաև անչափահաս շահառուի զարգացմանը՝ հաշվի առնելով անչափահաս շահառուի մտավոր և ֆիզիկական կարիքները, այդ կարիքների բավարարման համար համապատասխան խնամքի առկայությունը, անչափահաս շահառուի զարգացման համար ծնողի և ընտանիքի այլ անդամների հետ շփվելու կարևորությունը, ինչպես նաև անչափահաս շահառուի մշակութային, լեզվական, հոգևոր կամ կրոնական կապերը և դաստիարակությունն ու նշանակությունն ընտանեկան միջավայրում և այլ կարիքները և պահանջները:» նախադասությունը:

**Հոդված 5.** Օրենքը լրացնել հետևյալ բովանդակությամբ նոր 5.1-րդ հոդվածով.

«**Հոդված 5.1 Երեխայի լավագույն շահերի առաջնահերթությունը**

1. Պրոբացիայի շահառու անչափահասի նկատմամբ կամ պրոբացայի շահառուի երեխայի մասնակցությամբ իրականացվող ցանկացած գործողություն պետք է բխի երեխայի լավագույն շահերից:
2. Երեխայի լավագույն շահերի ապահովումն ուղղված է նրա իրավունքների արդյունավետ և ամբողջական իրականացմանը, նրա զարգացմանը՝ հաշվի առնելով իր մտավոր և ֆիզիկական կարիքները, այդ կարիքների բավարարման համար համապատասխան խնամքի առկայությունը, զարգացման համար ծնողի և ընտանիքի այլ անդամների հետ շփվելու կարևորությունը, ինչպես նաև իր մշակութային, լեզվական, հոգևոր կամ կրոնական կապերը և դաստիարակությունն ու նշանակությունն ընտանեկան միջավայրում և այլ կարիքները և պահանջները:
3. Եթե որևէ նորմ կարող է տարաբնույթ կիրառվել, ապա այն կիրառելիս առաջնահերթ հաշվի են առնվում երեխայի լավագույն շահերը:»:

**Հոդված 6.** Օրենքի 7-րդ հոդվածի 2-րդ մասը ուժը կորցրած ճանաչել։

**Հոդված 7.** Օրենքի 11-րդ հոդվածի 1-ին մասից հանել «հնարավորինս» բառը։

**Հոդված 8.** Օրենքի 12-րդ հոդվածում.

1. 4-րդ մասում «արձանագրություն» բառից հետո լրացնել «և ոչ ուշ, քան երկու աշխատանքային օրվա ընթացքում ներկայացնում իրավասու մարմին» բառերը
2. 8-րդ մասում «անվտանգությունը կամ կառավարումն իրականացնող մարմինները» բառերը փոխարինել «պետական կամ տեղական ինքնակառավարման մարմինները» բառերով.
3. 9-րդ, 11-րդ և 14-րդ մասերում «քրեական վարույթն իրականացնող» բառերը փոխարինել «իրավասու» բառով.
4. 10-րդ մասում՝ «Հայաստանի Հանրապետության քրեական դատավարության օրենսգրքի պահանջներին համապատասխան» բառերը փոխարինել «, որի կարգը սահմանում է Հայաստանի Հանրապետության կառավարությունը» բառերով.
5. 12-րդ մասում.
6. «քրեական վարույթն իրականացնող» բառերը փոխարինել «իրավասու» բառով.
7. «Հայաստանի Հանրապետության կառավարությանն առընթեր Հայաստանի Հանրապետության ոստիկանությանը (այսուհետ` Հայաստանի Հանրապետության ոստիկանություն)» բառերը փոխարինել «Հայաստանի Հանրապետության ոստիկանությանը» բառերով:

**Հոդված 9.** Օրենքի 13-րդ հոդվածի 2-րդ մասում «դատարանի» բառը փոխարինել «իրավասու մարմնի» բառերով։

**Հոդված 10.** Օրենքի 16-րդ հոդվածում

1. 6-րդ մասում «արձանագրություն» բառից հետո լրացնել «և ոչ ուշ, քան երկու աշխատանքային օրվա ընթացքում ներկայացնում իրավասու մարմին» բառերը,
2. լրացնել հետևյալ բովանդակությամբ նոր 6.1-րդ մաս.

«6.1. Պրոբացիայի շահառուի բնակության վայր այցելելիս պրոբացիայի ծառայողը կարող է հրավիրել հոգեբան կամ հոգեբույժ, ինչի մասին նշվում է արձանագրության մեջ:

1. 12-րդ մասը ուժը կորցրած ճանաչել։

**Հոդված 11.** Օրենքի 18-րդ հոդվածում լրացնել հետևյալ բովանդակությամբ նոր 5-րդ մաս.

«5. **Հոգեբանական օգնություն ստանալու պարտականություն կատարող պրոբացիայի շահառուի հոգեկան վիճակի վատթարացման դեպքում** երկօրյա ժամկետում պրոբացիայի ծառայողն այդ մասին կազմում է արձանագրություն և ներկայացնում այն համապատասխան դատարան, քննիչին կամ հետաքննության մարմին, ինչպես նաև տեղեկացնում բժշկական օգնություն և սպասարկում իրականացնող տարածքային մարմիններին: Արձանագրությանը կցվում է պրոբացիայի շահառուի հոգեկան վիճակի վատթարացումը փաստող հոգեբանի մասնագիտական կարծիքը:»:

**Հոդված 12.** Օրենքի 19-րդ հոդվածի 5-րդ մասում հանել «կարող է» բառը և «ներկայացնում» բառը փոխարինել «է ներկայացնում» բառով։

**Հոդված 13.** Օրենքի 22-րդ հոդվածի 1-ին մասում հանել «կարող է» բառը և «ներկայացնում» բառը փոխարինել «է ներկայացնում» բառով։

**Հոդված 14.** Օրենքի 24-րդ հոդվածում՝

1. լրացնել հետևյալ բովանդակությամբ նոր 9.1-րդ մասով.

«9.1 Պրոբացիայի ծառայողը, սույն հոդվածի 9-րդ մասով սահմանված դեպքերում համապատասխան որոշում կայացնելով, կարող է ֆիզիկական ուժ, հատուկ միջոցներ և զենք գործադրել պրոբացիայի շահառուին համապատասխան բժշկական օգնություն կամ սպասարկում իրականացնող հաստատություններ տեղափոխելու և որոշման պահանջները կատարելու համար:»:

1. 19-րդ մասում «անվտանգությունը կամ կառավարումն իրականացնող մարմինները» բառերը փոխարինել «պետական կամ տեղական ինքնակառավարման մարմինները» բառերով։

**Հոդված 15.** Օրենքի 27-րդ հոդվածում՝

1. վերնագրում և 8-րդ մասում «հիվանդության կամ արտակարգ հանգամանքների հետևանքով պատժի կրումից ազատված կամ» բառերը փոխարինել «արտակարգ հանգամանքների հետևանքով պատժի կրումից ազատված կամ հիվանդության հետևանքով» բառերով,
2. լրացնել հետևյալ բովանդակությամբ նոր 1.1-րդ մասով.

«1.1. Հիվանդության հետևանքով պատժի կրումը հետաձգելու մասին դատական ակտը ստանալու պահից անհապաղ, բայց ոչ ուշ, քան եռօրյա ժամկետում պրոբացիայի ծառայողը պրոբացիայի շահառուին հաշվառման վերցնելու մասին տեղեկացնում է նրա բնակության վայրի տարածքային բժշկական կամ մասնագիտացված բժշկական միջամտության դեպքում՝ համապատասխան մասնագիտական բժշկական օգնություն կամ սպասարկում իրականացնող հաստատություն՝ համապատասխան բժշկական վերահսկողություն, օգնություն և սպասարկում ապահովելու նպատակով: Բժշկական օգնություն կամ սպասարկում իրականացնող հաստատությունը պրոբացիայի շահառուի առողջական վիճակի փոփոխությունների մասին պարբերաբար, իսկ պատժի կրումը հետաձգելու հիմք հանդիսացող հիվանդության բուժման կամ պրոբացիայի շահառուի առողջական վիճակի կայունացման կամ բարելավման դեպքում անհապաղ, բայց ոչ ուշ, քան երկօրյա ժամկետում տեղեկացնում է պրոբացիայի ծառայողին:»:

**Հոդված 16.** Օրենքի 28-րդ հոդվածում՝

1. 1-ին մասում «ծառայությունն իր մոտ» բառերը փոխարինել «ծառայությունում» բառով, ինչպես նաև «մշակում և իրականացնում է» բառերը փոխարինել «մշակվում և իրականացնվում են» բառերով
2. լրացնել հետևյալ բովանդակությամբ նոր 1.1-րդ մասով.

«1.1. Պրոբացիայի շահառուների վերասոցիալականացման նպատակով միջոցառումները և ծրագրերը մշակվում և իրականացվում են պրոբացիայի ծառայության կամ համագործակցող մարմինների կամ կազմակերպությունների կողմից: Եթե միջոցառումները կամ ծրագրերը մշակվում կամ իրականացվում են համագործակցող մարմինների կամ կազմակերպությունների կողմից, ապա պրոբացիայի ծառայությունը քննրկում է դրանք, ինչպես նաև համակարգում և վերահսկում է դրանց իրականացումը:»,:

2. 2-րդ մասում «ծառայության» բառից հետո լրացնել «կամ համագործակցող մարմինների կամ կազմակերպությունների» բառերը

3. 3-րդ մասում «ռիսկերի» բառից առաջ լրացնել «կարիքների,» բառը,

4. լրացնել հետևյալ բովանդակությամբ նոր 3.1-րդ մասով.

«3.1. Համագործակցող մարմիններ կամ կազմակերպություններ են այն պետական և տեղական ինքնակառավարման մարմինները, դրանց հիմնարկներն ու կազմակերպությունները, միջազգային և հասարակական կազմակերպությունները, դրանց ներկայացուցչությունները, որոնք լիազորված են իրականացնել գործառույթներ սույն հոդվածի 1-ին մասով նախատեսված ոլորտներում:»,

5. 5-րդ մասում «մշակման» բառը փոխարինել «և ծրագրերի մշակման և իրականացման» բառերը:

**Հոդված 17.**Օրենքի 29-րդ հոդվածում՝

1. 1-ին մասում «ծառայողն է» բառից հետո լրացնել «որն անցել է համապատասխան վերապատրաստում, տիրապետում է համապատասխան գիտելիքների և հմտությունների, և» բառերը,
2. լրացնել հետևյալ բովանդակությամբ նոր 4-րդ մաս.

«4. Ընտանիքում բռնության դեպքերով քրեական վարույթի ընթացքում հաշտարարություն կիրառելիս պրոբացիայի ծառայողը ղեկավարվում է նաև «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության մասին» Հայաստանի Հանրապետության օրենքով նախատեսված սկզբունքներով՝ հաշվի առնելով կիրառված՝ ընտանիքում բռնության ենթարկված անձանց պաշտպանության միջոցները և դրանց առանձնահատկությունները:

Ընտանիքում բռնության դեպքերով հաշտարարությունն իրականացվում է ընտանիքում բռնության ենթարկված անձի գրավոր համաձայնությունը ստանալուց հետո՝ հոգեբանի մասնագիտական կարծիքը հաշվի առնելով:

Ընտանիքում բռնության դեպքերով հաշտարարություն չի իրականացվում, եթե ընտանիքում բռնության այդ դեպքը նույն անձանց միջև տեղի ունեցած և արձանագրված կամ հաշվառված ընտանիքում բռնության առաջին դեպքը չէ:»:

**Հոդված 18.** Օրենքի 44-րդ հոդվածում՝

1. 1-ին մասում «հաշվին» բառից հետո լրացնել «՝ պրոբացիայի շահառուի, իսկ պրոբացիայի անչափահաս շահառուի դեպքում՝ նրա ծնողի կամ այլ օրինական ներկայացուցչի գրավոր համաձայնության դեպքում» բառերով,
2. լրացնել հետևյալ բովանդակությամբ նոր 4.1-րդ մասով՝

«4.1. Եթե էլեկտրոնային հսկողության ծառայությունները կազմակերպվում են պրոբացիայի շահառուի միջոցների հաշվին, ապա պրոբացիայի շահառուի նյութական վիճակի վատթարացումը կամ նրա մոտ բավարար դրամական միջոցների վերացումը, հիմք է էլեկտրոնային հսկողության ծառայությունները Հայաստանի Հանրապետության պետական բյուջեի ֆինանսավորմամբ իրականացնելու համար՝ հիմք ընդունելով նրա դիմումը և նյութական վիճակի վատթարացումը կամ նրա մոտ բավարար դրամական միջոցների վերացումը հիմնավորող փաստերը:»:

**Հոդված 19.**Օրենքը լրացնել հետևյալ բովանդակությամբ նոր 12.1-րդ գլխով.

**«Գ Լ ՈՒ Խ 12.1**

***ՊՐՈԲԱՑԻԱՅԻ ԾԱՌԱՅՈՂԻ ԿՈՂՄԻՑ ՖԻԶԻԿԱԿԱՆ ՈՒԺ, ՀԱՏՈՒԿ ՄԻՋՈՑՆԵՐ ԵՎ ԶԵՆՔ ԳՈՐԾԱԴՐԵԼԸ***

**Հոդված 48.1. Պրոբացիայի ծառայողի կողմից ֆիզիկական ուժ, հատուկ միջոցներ և զենք գործադրելը**

|  |  |
| --- | --- |
|  |  |

1. Պրոբացիայի ծառայողի օրինական պահանջները չկատարելու կամ պարտականությունների կատարմանը խոչընդոտելու` սույն օրենքով նախատեսված դեպքերում պրոբացիայի ծառայողն իրավունք ունի գործադրելու ֆիզիկական ուժ, հատուկ միջոցներ և զենք:

2. Անձնական անվտանգության ապահովման համար պրոբացիայի ծառայողն իրավունք ունի օգտագործելու անհատական պաշտպանության միջոցներ:

3. Ֆիզիկական ուժ, հատուկ միջոցներ և զենք գործադրելու իրավունք ունեն պրոբացիայի այն ծառայողները, որոնք անցել են համապատասխան պատրաստում և վերապատրաստում:

4. Պրոբացիայի ծառայողի կողմից ծառայողական պարտականությունների կատարման կապակցությամբ պրոբացիայի ծառայությանն անհրաժեշտ զենքի, հատուկ և ինքնապաշտպանական միջոցների տեսակը, ձևը, մոդելը և քանակը, ինչպես նաև պրոբացիայի ծառայողին պահելու և կրելու իրավունքով հաշվեցուցակային զենք և ռազմամթերք հատկացնելու, հատկացված զենքը պահելու, կրելու և հանձնելու կարգը սահմանում է Հայաստանի Հանրապետության կառավարությունը:

**Հոդված 48.2. Պրոբացիայի ծառայողի կողմից ֆիզիկական ուժ գործադրելը**

Պրոբացիայի ծառայողն իրավունք ունի գործադրելու ֆիզիկական ուժ պրոբացիայի շահառուի կողմից պրոբացիայի ծառայողի օրինական պահանջները չկատարելու կամ պարտականությունների կատարմանը խոչընդոտելու յուրաքանչյուր դեպքում, բացառությամբ անչափահասների, հղի կանանց, մինչև երեք տարեկան երեխա ունեցող անձանց, եթե երեխան գտնվում է ծնողի հետ, ինչպես նաև հաշմանդամություն ունեցող անձանց նկատմամբ:

**Հոդված 48.3. Պրոբացիայի ծառայողի կողմից հատուկ միջոցներ և զենք գործադրելը**

1. Պրոբացիայի ծառայողի կողմից հատուկ միջոցներ և զենք կարող են գործադրվել հետևյալ դեպքերում.

1) պրոբացիայի ծառայողի կամ այլ անձանց վրա հարձակումը հետ մղելիս.

2) պրոբացիայի ծառայողի և կարգուկանոն հաստատելուն ներգրավված այլ անձանց օրինական պահանջներին չենթարկվելու դեպքում` պրոբացիայի շահառուի հակաօրինական գործողությունները կանխելիս.

3) պրոբացիայի շահառուի` շրջապատին վնաս հասցնելու փորձը կանխելիս.

4) պրոբացիայի ծառայողի, պրոբացիայի ծառայության տարածքում գտնվող անձանց կյանքին կամ առողջությանը սպառնացող հարձակումները հետ մղելիս.

5) պրոբացիայի ծառայության շենքերի, շինությունների, տրանսպորտային միջոցների վրա խմբակային հարձակումը խափանելիս.

6) պրոբացիայի շահառուի կողմից պրոբացիայի ծառայողին զենքով կամ այնպիսի առարկաներով մոտենալիս, որոնցով հնարավոր է մարդու առողջությանը վնաս հասցնել՝ տվյալ ծառայողի նշած տարածության սահմանը խախտելու դեպքում:

2. Սույն հոդվածի 1-ին մասով նախատեսված դեպքերում որպես հատուկ միջոցներ կարող են կիրառվել ռետինե մահակներ, ձեռնաշղթաներ և ոտնաշղթաներ, ուշադրությունը շեղող լուսաձայնային միջոցներ, էլեկտրահարող սարքեր, ինչպես նաև մարդու առողջությանը վնաս չպատճառող յուրաքանչյուր այլ միջոց:

3. Արգելվում է հատուկ միջոցներ կամ զենք գործադրել հղիության ակնհայտ նշաններ ունեցող կանանց, անչափահասների, հաշմանդամություն ունեցող կամ բժշկական բնույթի հարկադրանքի միջոցների ենթարկված անձանց նկատմամբ, բացառությամբ նրանց կողմից զինված դիմադրություն ցույց տալու և պրոբացիայի ծառայողի կյանքին կամ առողջությանը սպառնացող գործողություններ կատարելու դեպքերի:

**4**. Զենք գործադրելիս պրոբացիայի ծառայողը պարտավոր է ձեռնարկել բոլոր միջոցները՝ այլ անձանց անվտանգությունն ապահովելու և տուժածներին բուժօգնություն ցուցաբերելու ուղղությամբ:

4. Պրոբացիայի ծառայողն իրավունք ունի բացելու և մարտական վիճակի բերելու զենքը, եթե գտնում է, որ ստեղծված իրավիճակում կարող են ծագել զենք գործադրելու՝ սույն հոդվածով նախատեսված հիմքեր:

**Հոդված 48.4.** **Ֆիզիկական ուժի, հատուկ միջոցների և զենքի գործադրման պայմաններն ու սահմանները**

1. Պրոբացիայի ծառայողը, սույն օրենքի 48.1-48.3-րդ հոդվածներով նախատեսված դեպքերում և կարգով, իրավունք ունի գործադրելու ֆիզիկական ուժ, հատուկ միջոցներ և զենք, եթե այլ միջոցները չեն ապահովում նրա վրա դրված պարտականությունների կատարումը:

2. Ֆիզիկական ուժ, հատուկ միջոցներ և զենք գործադրելիս պրոբացիայի ծառայողը պարտավոր է`

1) նախազգուշացնել դրանք գործադրելու մտադրության մասին` անձին բավարար ժամանակ տրամադրելով իր պահանջների կատարման համար, բացառությամբ այն դեպքերի, երբ հապաղումն անմիջական վտանգ է ստեղծում պրոբացիայի ծառայողի կյանքի կամ առողջության համար, կամ երբ ստեղծված իրադրությունում նման նախազգուշացումն անհնար է.

2) դրանք գործադրել իրավախախտման կամ դիմադրության վտանգավորության բնույթին և աստիճանին համաչափ.

3) մարմնական վնասվածքներ ստացած անձանց ցույց տալ առաջին օգնություն:

3. Ֆիզիկական ուժի, հատուկ միջոցների և զենքի գործադրման դեպքում պրոբացիայի ծառայողն անմիջապես զեկուցում է վերադասության կարգով:

4. Ֆիզիկական ուժի, հատուկ միջոցների և զենքի գործադրման հետևանքով առաջացած մարմնական վնասվածքների կամ մահվան բոլոր դեպքերի մասին Պրոբացիայի ծառայության պետը կամ նրան փոխարինող պաշտոնատար անձն անմիջապես տեղյակ է պահում առողջապահության և դատախազության համապատասխան մարմիններին:

5. Լիազորությունների վերազանցմամբ ֆիզիկական ուժի, հատուկ միջոցների և զենքի գործադրումն առաջացնում է օրենքով սահմանված պատասխանատվություն:»:

**Հոդված 20.** Օրենքի 49-րդ հոդվածում՝

1. 2-րդ մասում «հարմարեցված» բառից հետո լրացնել «, կահավորված» բառը, իսկ «սենյակներ» բառից հետո լրացնել «, որտեղ կարող են տեղակայված լինեն տեսաձայնագրող սարքեր, որոնք կիրառվում են պրոբացիայի անչափահաս շահառուի կամ նրա օրինական ներկայացուցչի համաձայնությամբ (օրինական ներկայացուցչի համաձայնությունը հաշվի է առվում, եթե անչափահասը համաձայնության վերաբերյալ դիրքորոշում չի հայտնել)» բառերը,
2. լրացնել հետևյալ բովանդակությամբ նոր 2.1-րդ մասով՝

«2.1. Պրոբացիայի անչափահաս շահառուի հետ հանդիպումների տեսաձայնագրությունները վերարտադրվում և վերլուծվում են հոգեբանի, մանկավարժի կամ սոցիալական աշխատողի հետ, ինչի հիման վրա գնահատվում են պրոբացիայի անչափահաս շահառուի կարիքները՝ առանց նրան կրկին անգամ պրոբացիայի ծառայություն հրավիրելու: Տեսաձայնագրությունն օգտագործվում է նաև կատարված աշխատանքների արդյունավետությունը գնահատելու համար:»,

1. 3-րդ մասում «բարեկեցությունը, նրա զարգացումը, կարողություններն ու անձնական» բառերը փոխարինել «և հոգեկան բարեկեցությունը, նրա զարգացումը և զարգացվածության աստիճանը, նախասիրությունները, կրթությունը, կարողություններն ու անձնական այլ» բառերով,
2. 4-րդ մասում լրացնել հետևյալ բովանդակությամբ նոր 3-6-րդ ենթակետեր.

«3) պրոբացիայի անչափահաս շահառուի կարիքներից ելնելով ներգրավվել հոգեբան.

4) պրոբացիայի անչափահաս շահառուի հետ հանդիպել նրա օրինական ներկայացուցիչների բացակայությամբ, եթե դա է պահանջում նրա լավագույն շահը.

5) գնահատել պրոբացիայի անչափահաս շահառուների ռիսկերը և կարիքները.

6) համագործակցել կրթական, մշակութային, սպորտային, լուսավորչական և այլ հաստատությունների հետ:»:

**Հոդված 21.** Օրենքի 15-րդ գլուխը շարադրել հետևյալ խմբագրությամբ.

«**ԳԼՈՒԽ 15**

**ՊՐՈԲԱՑԻԱՅԻ ԾԱՌԱՅՈՒԹՅՈՒՆԸ**

**Հոդված 52. Պրոբացիայի ծառայությունը**

1. Պրոբացիայի ծառայությունը կազմված է կենտրոնական և տարածքային մարմիններից: Պրոբացիայի ծառայողները հանրային ծառայողներ են:

2. Պրոբացիայի ծառայության կենտրոնական մարմինը բաղկացած է բաժիններից, որոնց կազմում կարող են գործել բաժանմունքներ:

3. Պրոբացիայի ծառայության տարածքային մարմիններ են պրոբացիայի ծառայության մարզային (Երևանի քաղաքային) մարմինները, որոնց կազմում կարող են գործել բաժիններ:

4. Պրոբացիայի ծառայությունում ծառայությունն իրականացվում է օրինականության, մարդու և քաղաքացու իրավունքներն ու ազատությունները, բարի համբավը, պատիվն ու արժանապատվությունը հարգելու, մարդասիրության ու հրապարակայնության սկզբունքների պահպանմամբ` միանձնյա ու կենտրոնացված ղեկավարման միջոցով:

5. Պրոբացիայի ծառայության կենտրոնական և տարածքային մարմիններն ունեն Հայաստանի Հանրապետության զինանշանի պատկերով և իրենց հայերեն անվանմամբ կլոր կնիք, միասնական նմուշի ձևաթղթեր, խորհրդանիշ և անհատականացման այլ միջոցներ: Պրոբացիայի ծառայողները կարող են կրել համազգեստ:

6. Պրոբացիայի ծառայության կենտրոնական և տարածքային մարմինների կողմից օգտագործվող կնիքի, միասնական նմուշի ձևաթղթերի, խորհրդանիշի, անհատականացման այլ միջոցների, համազգեստի և կրծքանշանի նկարագիրը, ինչպես նաև համազգեստ և կրծքանշան կրելու կարգը հաստատում է համապատասխան նախարարը:

7. Պրոբացիայի ծառայությունը ունի գլխավոր քարտուղար։ Գլխավոր քարտուղարի լիազորությունները սահմանվում են «Կառավարչական իրավահարաբերությունների կարգավորման մասին» օրենքով։

Գլխավոր քարտուղարի համակարգման ներքո գործող պրոբացիայի ծառայության կառուցվածքային ստորաբաժանումների աշխատակիցները համարվում են քաղաքացիական ծառայողներ։

**Հոդված 53. Պրոբացիայի ծառայության խնդիրները**

1. Պրոբացիայի ծառայության խնդիրներն են.

1) քրեական վարույթի ընթացքում սույն օրենքով նախատեսված այլընտրանքային խափանման միջոցների կատարումը.

2) ազատությունից զրկելու հետ չկապված պատիժների և դատարանի կիրառած հարկադրանքի այլ միջոցների կատարումը.

3) ազատությունից զրկելու հետ չկապված պատիժների և այլընտրանքային խափանման միջոցների կատարման անհատական պլանավորման իրականացումը` գնահատելով ռիսկերը և հաշվի առնելով պրոբացիայի շահառուի կարիքները.

 4) պատիժը կրելուց պայմանական վաղաժամկետ ազատելու, պատիժն ավելի մեղմ պատժով փոխարինելու, դատվածությունը հանելու վերաբերյալ պրոբացիայի շահառուի մասին զեկույցների տրամադրումը.

5) պատիժը պայմանականորեն չկիրառելու, պատժի կրումից ազատելու, պատժից պայմանական վաղաժամկետ ազատման դեպքում փորձաշրջանի մեջ գտնվող կամ պատժի կրումը հետաձգված անձանց նկատմամբ սահմանված վերահսկողության իրականացումը.

6) պրոբացիայի շահառուի և տուժողի (տուժողի իրավահաջորդի) միջև հաշտարարության իրականացումը:

**Հոդված 54. Պրոբացիայի ծառայության լիազորությունները**

1. Պրոբացիայի ծառայությունը՝

1) ապահովում է Հայաստանի Հանրապետության քրեական դատավարության օրենսգրքով նախատեսված այլընտրանքային խափանման միջոցների կատարումը.

2) ապահովում է Հայաստանի Հանրապետության քրեական օրենսգրքով նախատեսված անվտանգության միջոցների կատարումը.

3) ապահովում է Հայաստանի Հանրապետության քրեական օրենսգրքով նախատեսված ազատությունից զրկելու հետ չկապված պատիժների կատարումը.

4) տրամադրում է պրոբացիայի շահառուի վերաբերյալ զեկույցներ, ներկայացնում հաշվետվություններ և միջնորդություններ.

5) վերահսկողություն է իրականացնում պատիժը պայմանականորեն չկիրառելու, պատժի կրումից ազատելու, պատժից պայմանական վաղաժամկետ ազատման դեպքում փորձաշրջանի մեջ գտնվող կամ պատժի կրումը հետաձգված անձանց նկատմամբ.

6) իրականացնում է հաշտարարություն.

7) իրականացնում է վերասոցիալականացման միջոցառումներ.

8) իրականացնում է օրենքով սահմանված այլ լիազորություններ:

2. Պրոբացիայի ծառայությունում կարող են իրականացվել քրեաբանական հետազոտություններ` պրոբացիայի շահառուների նկատմամբ կիրառվող վերասոցիալականացման, հանցագործությունների կանխման և վերականգնողական միջոցառումների գիտական ուսումնասիրության նպատակով:

**Հոդված 55. Պրոբացիայի ծառայությունում ծառայության համար ներկայացվող հիմնական պահանջները**

1. Պրոբացիայի ծառայությունում, որպես պրոբացիայի ծառայող, ծառայության կարող է անցնել Հայաստանի Հանրապետության այն քաղաքացին, ով, անկախ սեռից, ազգությունից, ռասայից, սոցիալական ծագումից, գույքային կամ այլ դրությունից`

1) տիրապետում է հայերենին

2). իր մասնագիտական գիտելիքներով, գործնական և անձնական հատկանիշներով ու առողջական վիճակով կարող է կատարել պրոբացիայի ծառայողի պարտականությունները։

2. Պրոբացիայի ծառայողին ներկայացվող մասնագիտական և առողջական վիճակի հետ կապված պահանջները սահմանում է Կառավարությունը:

3. Պրոբացիայի ծառայությունում պաշտոնի նշանակվելու համար դիմած և պրոբացիայի ծառայությունում պաշտոնի անցնելու համար սույն հոդվածով սահմանված պահանջները (բացառությամբ սույն հոդվածի 1-ին մասի 2-րդ կետի պահանջների) բավարարող, սակայն աշխատանքային փորձ չունեցող քաղաքացիները  մինչև պաշտոնի նշանակվելը կարող են ներգրավվել մեկամսյա ուսումնական դասընթացների` նրանց պաշտոնում նշանակելու իրավասություն ունեցող պաշտոնատար անձի կողմից: Ուսումնական դասընթացներ անցնող քաղաքացիները ծառայողներ չեն համարվում: Ուսումնական դասընթացում ներգրավելու և դասընթաց անցնելու կարգն ու պայմանները սահմանում է  համապատասխան նախարարը:

4. Պրոբացիայի ծառայությունում ծառայության չի կարող անցնել այն քաղաքացին, ով`

1) դատական կարգով ճանաչվել է անգործունակ կամ սահմանափակ գործունակ.

2) դատական կարգով զրկվել է հանրային ծառայությունում պաշտոն զբաղեցնելու իրավունքից.

3) գտնվում է քրեական հետապնդման մեջ.

4) չի համապատասխանում սույն հոդվածի 1-ին մասով սահմանված պահանջներին.

5) դատապարտվել է դիտավորյալ հանցագործություն կատարելու համար, անկախ դատվածությունը հանված կամ մարված լինելու հանգամանքից.

6) դատապարտվել է անզգույշ հանցագործություն կատարելու համար, և դատվածությունը սահմանված կարգով հանված կամ մարված չէ:

**Հոդված 55.1. Պրոբացիայի ծառայությունում պաշտոնի նշանակելու պայմանները**

1. Պրոբացիայի ծառայության պետ կարող է նշանակվել այն անձը, որը ունի արդարադատության գնդապետից ոչ ցածր կոչում կամ ունի բարձրագույն կրթություն և հանրային ծառայության առնվազն չորս տարվա ստաժ կամ ունի բարձրագույն կրթություն և չորս տարվա մասնագիտական աշխատանքային ստաժ:

2. Պրոբացիայի ծառայության պետի տեղակալ կարող է նշանակվել այն անձը, որը ունի արդարադատության փոխգնդապետից ոչ ցածր կոչում կամ ունի հանրային ծառայության առնվազն երեք տարվա ստաժ կամ ունի բարձրագույն կրթություն և երեք տարվա մասնագիտական աշխատանքային ստաժ:

3. Պրոբացիայի ծառայության գլխավոր խմբի պաշտոններում կարող է նշանակվել այն ծառայողը, ով առնվազն երեք տարի զբաղեցրել է պրոբացիայի ծառայության առաջատար խմբի պաշտոն:

4. Պրոբացիայի ծառայության առաջատար խմբի պաշտոններում կարող է նշանակվել այն անձը, որը զբաղեցրել է պրոբացիայի ծառայության գլխավոր, առաջատար խմբի կամ առնվազն մեկ տարի միջին խմբի պաշտոն կամ ունի հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ պաշտոնի անձնագրով պահանջվող աշխատանքի բնագավառում՝ մեկ տարվա աշխատանքային ստաժ:

5. Պրոբացիայի ծառայության առաջին խմբում պաշտոնում կարող է նշանակվել առնվազն բարձրագույն կրթություն ունեցող քաղաքացին:

6. Պրոբացիայի ծառայության առաջին խմբի պաշտոն զբաղեցնելու համար աշխատանքային ստաժ չի պահանջվում:

7. Պրոբացիայի ծառայությունում թափուր պաշտոնի կարող է նշանակվել ժամանակավոր պաշտոնակատար, բայց ոչ ավելի, քան մեկ տարի ժամկետով:

**Հոդված 55.2. Պրոբացիայի ծառայողների կոչումները**

1. Պրոբացիայի ծառայողներին շնորհվում են արդարադատության հետևյալ կոչումները.

1) արդարադատության գնդապետ,

2) արդարադատության փոխգնդապետ,

3) արդարադատության մայոր,

4) արդարադատության կապիտան,

5) արդարադատության ավագ լեյտենանտ,

6) արդարադատության լեյտենանտ,

Կոչումները դասակարգվում են աստիճանական համակարգով՝ բարձրից ցածր:

2. Պրոբացիայի ծառայության պաշտոններ զբաղեցնող պրոբացիայի ծառայողների կոչումները շնորհում պրոբացիայի ծառայության պետը:

3. Կոչումները շնորհվում են հերթականության կարգով, զբաղեցրած պաշտոնի համար նախատեսված կոչումներին համապատասխան, սույն օրենքով սահմանված ժամկետը լրանալուց հետո` 15-օրյա ժամկետում, բացառությամբ սույն օրենքով նախատեսված դեպքերի:

4. Կոչումները շնորհվում են անհատական կարգով, ցմահ, բացառությամբ սույն հոդվածի 5-րդ մասով սահմանված դեպքի:

5. Պրոբացիայի ծառայողը, ինչպես նաև պրոբացիայի ծառայությունում ծառայությունը դադարեցրած քաղաքացին կարող է ծանր կամ առանձնապես ծանր հանցագործության համար դատապարտվելու դեպքում զրկվել կոչումից` Հայաստանի Հանրապետության օրենսդրությամբ սահմանված կարգով:

**Հոդված 55.3. Պրոբացիայի ծառայության պաշտոններին համապատասխանող կոչումները**

1. Պրոբացիայի ծառայության պաշտոնների համար սահմանվում են հետևյալ առավելագույն կոչումները.

1) պրոբացիայի ծառայության բարձրագույն խմբի պաշտոններ՝ պրոբացիայի ծառայության պետ, ծառայության պետի տեղակալներ՝ արդարադատության գեներալ,

2) պրոբացիայի ծառայության գլխավոր խմբի պաշտոններ`

ա. պրոբացիայի ծառայության կենտրոնական մարմնի բաժնի պետ, տարածքային մարմնի պետ` արդարադատության գնդապետ,

բ. պրոբացիայի ծառայության կենտրոնական մարմնի, տարածքային մարմնի բաժնի, բաժանմունքի պետ, տարածքային մարմնի պետ տեղակալ` արդարադատության փոխգնդապետ.

3) պրոբացիայի առաջատար խմբի պաշտոններ՝ պրոբացիայի ծառայության գլխավոր մասնագետ և պրոբացիայի ավագ ծառայող՝ արդարադատության մայոր,

4) պրոբացիայի ծառայության առաջին խմբի պաշտոններ` պրոբացիայի ծառայող՝ արդարադատության կապիտան

**Հոդված 55.4. Պրոբացիայի ծառայությունում կոչումների շնորհման ժամկետները**

1. Սույն օրենքով սահմանված կարգով հերթական կոչումների շնորհման համար սահմանվում են ծառայության հետևյալ ժամկետները.

1) արդարադատության լեյտենանտ` 2 տարի,

2) արդարադատության ավագ լեյտենանտ` 3 տարի,

3) արդարադատության կապիտան` 3 տարի,

4) արդարադատության մայոր` 4 տարի,

5) արդարադատության փոխգնդապետ` 5 տարի:

Արդարադատության գնդապետի կոչումով ծառայության ժամկետ չի սահմանվում:

2. Այլ պետական մարմնում ծառայություն անցած (աշխատած) և զինվորական կամ հատուկ կոչում (դասային աստիճան, որակավորման դաս) ունեցող քաղաքացիներին պրոբացիայի ծառայությունում պաշտոնի նշանակելիս շնորհվում է նրանց զինվորական կամ հատուկ կոչմանը (դասային աստիճան, որակավորման դաս) համապատասխան կոչում, բացառությամբ սույն հոդվածի 4-րդ մասով սահմանված դեպքի, պաշտոնի նշանակվելուց հետո՝ երեք ամսվա ընթացքում:

3. Այլ պետական մարմիններում շնորհված զինվորական կամ հատուկ կոչումների (դասային աստիճանների, որակավորման դասերի) համապատասխանությունը սույն օրենքով սահմանված կոչումներին սահմանում է Կառավարությունը:

4. Պրոբացիայի ծառայության պաշտոնի նշանակելիս զինվորական կամ հատուկ կոչում (դասային աստիճան, որակավորման դաս) չունեցող կամ պրոբացիայի ծառայության տվյալ պաշտոնին համապատասխան սկզբնական կոչումից ավելի ցածր զինվորական կամ հատուկ կոչում (դասային աստիճան, որակավորման դաս) ունեցող քաղաքացիներին շնորհվում է պրոբացիայի ծառայության տվյալ պաշտոնին համապատասխան սկզբնական կոչում: Պրոբացիայի ծառայության պաշտոններին համապատասխան [սկզբնական կոչումները](https://www.arlis.am/DocumentView.aspx?docid=142702) սահմանում է Հայաստանի Հանրապետության կառավարությունը։

4. Պրոբացիայի ծառայողի հերթական կոչումի շնորհումը հետաձգվում է, երբ`

1) պրոբացիայի ծառայողն ունի կարգապահական տույժ.

3) պրոբացիայի ծառայողը գտնվում է քրեական հետապնդման կամ ծառայողական քննության մեջ:

Հերթական կոչումի շնորհումը հետաձգելու դեպքում պրոբացիայի ծառայողի հերթական կոչումը շնորհվում է սույն մասի 1-ին պարբերությամբ նշված խոչընդոտների վերացումից հետո` 15-օրյա ժամկետում:

**Հոդված 55.5. Պրոբացիայի ծառայությունում կոչումներով ծառայության ժամկետի հաշվարկումը**

1. Կոչումներով ծառայության ժամկետը հաշվարկվում է այդ կոչման շնորհման մասին հրամանի ստորագրման հաջորդ օրվանից:

Հերթական կոչում շնորհելու ժամկետը հաշվարկելիս իջեցված կոչումով ծառայության ժամանակահատվածը չի հաշվարկվում:

2. Պրոբացիայի ծառայողին սույն օրենքով սահմանված կարգով և ժամկետներում կոչումը շնորհելուն խոչընդոտելն առաջացնում է սույն օրենքով սահմանված կարգապահական պատասխանատվություն:

**Հոդված 55.6. Պրոբացիայի ծառայությունում պաշտոնի նշանակելը**

1. Պրոբացիայի ծառայության պետին նշանակում է ՀՀ վարչապետը՝ ՀՀ համապատասխան նախարարի առաջարկությամբ։

2. Պրոբացիայի ծառայության պետի տեղակալներին նշանակում է համապատասխան նախարարը՝ պրոբացիայի ծառայության պետի առաջարկությամբ։

3.Սույն օրենքի 55.1-րդ հոդվածով սահմանված մյուս պաշտոններում նշանակումները կատարում է պրոբացիայի ծառայության պետը։

**Հոդված 55.7. Պրոբացիայի ծառայության պաշտոնի անձնագիրը**

1. Պրոբացիայի ծառայության պաշտոնի համար սահմանվում է պաշտոնի անձնագիր: Պաշտոնի անձնագրի հաստատման և փոփոխման հարաբերությունները կարգավորվում են «Քաղաքացիական ծառայության մասին» օրենքով սահմանված կարգով:

2. Պրոբացիայի ծառայության պաշտոնի անձնագիրը (աշխատատեղի նկարագիրը) պրոբացիայի ծառայության իրավասությունը սահմանող իրավական ակտերից և խնդիրներից բխող պրոբացիայի ծառայողի գործառույթները, իրավունքներն ու պարտականությունները, շփումներն ու հաշվետվողականությունը նկարագրող և այդ գործառույթները արդյունավետ իրականացնելու համար անհրաժեշտ մասնագիտական գիտելիքներ և ունակություներ նախատեսող, կառավարման համակարգում տեղակայվածությունը նախատեսող և սույն օրենքով սահմանված կարգով հաստատված փաստաթուղթ է:

3. Պրոբացիայի ծառայության պաշտոնների անձնագրերը հաստատում է պրոբացիայի ծառայության պետը:

**Հոդված 55.8. Պրոբացիայի ծառայողի անձնական գործը**

1. Պրոբացիայի ծառայողի ծառայության ընթացքն արտացոլվում է նրա անձնական գործում: Պրոբացիայի ծառայողի անձնական գործը վարում է համապատասխան կառուցվածքային ստորաբաժանումը՝ «Քաղաքացիական ծառայության մասին» օրենքով սահմանված կարգով:

**Հոդված 55.9. Համապատասխան նախարարության գործառույթները պրոբացիայի ծառայության կազմակերպման գործում**

1. Համապատասխան նախարարությունը կազմակերպում, վերահսկում և մեթոդական ղեկավարում է իրականացնում պրոբացիայի ծառայության գործունեության նկատմամբ:

2. Համապատասխան նախարարը`

1) ընդհանուր կազմակերպում և ընդհանուր վերահսկողություն է իրականացնում պրոբացիայի ծառայության գործունեության նկատմամբ.

2) արձակում է պրոբացիայի ծառայության գործունեության կազմակերպմանն ուղղված հրամաններ և տալիս է պարտադիր կատարման ցուցումներ.

3) Հայաստանի Հանրապետության օրենսդրությամբ սահմանված կարգով կատարում է նշանակումներ, կիրառում է կարգապահական և խրախուսանքի միջոցներ

4) հաստատում է պրոբացիայի ծառայության կենտրոնական մարմնի և տարածքային մարմնի կառուցվածքները և հաստիքացուցակները.

5) նշանակում կամ դադարեցնում է ծառայողական քննություններ, փոփոխում է ծառայողական քննություն կատարողին.

6) քննում է պրոբացիայի ծառայողների որոշումների գործողությունների կամ անգործության դեմ բերված բողոքները, օրենքով և այլ իրավական ակտերով սահմանված կարգով և իր լիազորությունների սահմաններում կասեցնում, վերացնում, անվավեր, չեղյալ կամ ուժը կորցրած է ճանաչում պրոբացիայի ծառայության պաշտոնատար անձանց` Հայաստանի Հանրապետության օրենսդրության պահանջներին հակասող, այլոց իրավունքները խախտող կամ սահմանափակող հրամանները, որոշումներն ու ցուցումները.

7) սահմանում է պրոբացիայի ծառայության կողմից հաշվետվություններ ներկայացնելու կարգը և ժամկետները.

8) հաստատում է պրոբացիայի ծառայողի այցելության արդյունքում, պրոբացիայի ծառայողին իրավասու մարմնի որոշմամբ սահմանված վայր մուտքը և ելքն արգելելու, պրոբացիայի ծառայողի պարտականությունների կատարմանը ցանկացած ձևով խոչընդոտելու դեպքում կազմվող արձանագրությունների ձևերը․

9) հաստատում է իրավասու մարմնի որոշմամբ սահմանված կոնկրետ սահմանափակումների վերաբերյալ կազմվող հաշվետվությունների և արձանագրությունների ձևերը.

10) սահմանում է պատիժը կրելուց պայմանական վաղաժամկետ ազատելու, պատիժն ավելի մեղմ պատժով փոխարինելու, դատվածությունը հանելու վերաբերյալ զեկույցը կազմելու և տրամադրելու կարգը.

11) հաստատում է կամավորի հետ կնքվող պայմանագրի օրինակելի ձևը և պայմանները

12) իրականացնում է սույն օրենքով և այլ իրավական ակտերով սահմանված այլ լիազորություններ:

**Հոդված 55.10 Պրոբացիայի ծառայության պետը և տեղակալները**

1. Պրոբացիայի ծառայության պետը՝

1) ղեկավարում և հսկում է պրոբացիայի ծառայության գործունեությունը․

2) ապահովում է «Պրոբացիայի մասին» Հայաստանի Հանրապետության օրենքի, սույն օրենքի, Հայաստանի Հանրապետության այլ օրենքների ու իրավական ակտերի պահանջների, ինչպես նաև համապատասխան նախարարի հրամանների և ցուցումների կատարումը․

3) ընդունում է պրոբացիայի ծառայության գործունեության կազմակերպմանն ուղղված հրամաններ, տալիս է ցուցումներ.

4) առաջարկություններ է ներկայացնում համապատասխան նախարարին` ծառայության կառուցվածքի, պրոբացիայի ծառայության պաշտոններում նշանակելու կամ պաշտոնից ազատելու վերաբերյալ.

5)  միջնորդություն է ներկայացնում պրոբացիայի ծառայությունում քաղաքացիական ծառայողին պաշտոնի նշանակելու իրավասություն ունեցող անձին խրախուսանքի կամ կարգապահական տույժի ենթարկելու վերաբերյալ

6) իրեն վերապահված լիազորությունների սահմաններում առանց լիազորագրի հանդես է գալիս պրոբացիայի ծառայության անունից, ներկայացնում նրա շահերը, տալիս է լիազորագրեր պրոբացիայի ծառայության անունից հանդես գալու համար

7) օրենքով, այլ իրավական ակտերով և հիմնադրի սահմանած կարգով տնօրինում է պրոբացիայի ծառայությանն ամրացված գույքը և բյուջեն

8) պրոբացիայի ծառայության անունից ներկայացնում է հաշվետվություններ

9) միջնորդություն է ներկայացնում համապատասխան նախարարին` պրոբացիայի ծառայողներին խրախուսելու կամ նրանց նկատմամբ կարգապահական տույժեր կիրառելու մասին.

10) իր իրավասության շրջանակում քննում է պրոբացիայի ծառայողների որոշումների, գործողությունների կամ անգործության դեմ բերված բողոքները, օրենքով և այլ իրավական ակտերով նախատեսված իր լիազորությունների սահմաններում կասեցնում, վերացնում, անվավեր, չեղյալ կամ ուժը կորցրած է ճանաչում պրոբացիայի ծառայության պաշտոնատար անձանց՝ Հայաստանի Հանրապետության օրենսդրության պահանջներին հակասող, այլոց իրավունքները խախտող կամ սահմանափակող հրամանները, որոշումներն ու ցուցումները.

11) վերացնում է պրոբացիայի ծառայողների անօրինական հրամանները և ցուցումները.

12) նշանակում է ծառայողական քննություններ.

13) իր իրավասության սահմաններում խրախուսանքի կամ կարգապահական տույժի է ենթարկում պրոբացիայի ծառայողներին.

14) ծառայողական քննության ժամանակահատվածում կարող է ժամանակավորապես դադարեցնել իր կողմից պաշտոնում նշանակված պրոբացիայի ծառայողի լիազորությունները.

15) առաջարկություններ է ներկայացնում պրոբացիայի ծառայությանն առնչվող օրենսդրության կատարելագործման վերաբերյալ.

16) իրականացնում է օրենքով և իրավական այլ ակտերով, ինչպես նաև պրոբացիայի ծառայության կանոնադրությամբ սահմանված այլ լիազորություններ:

3. Պրոբացիայի ծառայության ղեկավարը պատասխանատվություն է կրում պրոբացիայի ծառայության խնդիրների իրականացման համար:

**Հոդված 55.11. Պրոբացիայի ծառայության տարածքային մարմնի ղեկավարը**

1. Պրոբացիայի ծառայության տարածքային մարմնի (այսուհետ` տարածքային մարմին) ղեկավարումն իրականացնում է տարածքային մարմնի ղեկավարը: Տարածքային մարմնի ղեկավարը`

1) ապահովում է տարածքային մարմնի բնականոն գործունեությունը.

2) իր իրավասության շրջանակում ապահովում է սույն օրենքի, Հայաստանի Հանրապետության այլ օրենքների ու իրավական ակտերի պահանջների, ինչպես նաև համապատասխան նախարարի հրամանների և ցուցումների կատարումը.

3) իր իրավասության շրջանակում ընդունում է որոշումներ, տալիս է ցուցումներ.

4) իր իրավասության շրջանակում քննում է պրոբացիայի ծառայողների նկատմամբ բերված բողոքները, օրենքով և այլ իրավական ակտերով նախատեսված իր լիազորությունների սահմաններում կասեցնում, վերացնում, անվավեր, չեղյալ կամ ուժը կորցրած է ճանաչում պրոբացիայի ծառայողի՝ Հայաստանի Հանրապետության օրենսդրության պահանջներին հակասող, այլոց իրավունքները խախտող կամ սահմանափակող որոշումներն ու ցուցումները.

5) իրեն վերապահված լիազորությունների սահմաններում առանց լիազորագրի հանդես է գալիս տարածքային մարմնի անունից, ներկայացնում նրա շահերը.

6) տարածքային մարմնի առանձին գործառույթներն իրականացնելու համար տալիս է լիազորագրեր.

7) միջնորդություն է ներկայացնում պրոբացիայի ծառայության ղեկավարին` տարածքային մարմնի ծառայողներին խրախուսանքի կամ կարգապահական տույժի ենթարկելու վերաբերյալ.

8) առաջարկություններ է ներկայացնում պրոբացիայի ծառայության ղեկավարին` պրոբացիայի ծառայությանն առնչվող օրենսդրության կատարելագործման վերաբերյալ.

9) տարածքային մարմնի անունից ներկայացնում է հաշվետվություններ.

10) ներկայացնում է տարածքային մարմինն այլ մարմինների, կազմակերպությունների և քաղաքացիների հետ հարաբերություններում.

11) իրականացնում է օրենքով սահմանված այլ լիազորություններ։

**Հոդված 55.12. Պրոբացիայի ծառայողի ատեստավորման կարգը և պայմանները**

1. Յուրաքանչյուր տարի պրոբացիայի ծառայողների առնվազն մեկ երրորդը ենթակա է պարտադիր ատեստավորման:

2. Հերթական ատեստավորումն անցկացվում է երեք տարին մեկ անգամ:

3. Արտահերթ ատեստավորումն անցկացվում է հերթական ատեստավորումից առնվազն մեկ տարի հետո:

4. Արտահերթ ատեստավորումն անցկացվում է պրոբացիայի ծառայության պետի հիմնավորված հրամանի հիման վրա:

5. Ատեստավորումն անցկացվում է պրոբացիայի ծառայողի անմիջական մասնակցությամբ:

6. Ատեստավորման ենթակա չեն`

1) պրոբացիայի ծառայության պետը և տեղակալները,

2) տվյալ պաշտոնը մեկ տարուց պակաս ժամկետով զբաղեցնող պրոբացիայի ծառայողները, եթե նրանք նման ցանկություն չեն հայտ.

3) հղի կամ մինչև երեք տարեկան երեխայի խնամքի կապակցությամբ արձակուրդում գտնվող պրոբացիայի ծառայողները, եթե նրանք նման ցանկություն չեն հայտնել.

4) սահմանային տարիքը լրանալու հիմքով տվյալ տարում ծառայությունից ազատվողները:

Հղիության կամ երեխայի խնամքի կապակցությամբ արձակուրդում գտնվող պրոբացիայի ծառայողները ենթակա են ատեստավորման արձակուրդից վերադառնալուց հետո` ոչ շուտ, քան մեկ տարի անց, եթե վերջիններս ցանկություն չեն հայտնել ավելի վաղ ատեստավորվելու համար:

Ատեստավորման ենթակա, սակայն արձակուրդում, գործուղման մեջ գտնվող կամ ժամանակավոր անաշխատունակ պրոբացիայի ծառայողները ենթակա են ատեստավորման ծառայության անցնելուց հետո` երկամսյա ժամկետում:

7. Ատեստավորման ենթակա պրոբացիայի ծառայողները ոչ ուշ, քան մեկ ամիս առաջ տեղեկացվում են ատեստավորման անցկացման մասին, բացառությամբ սույն հոդվածի 10-րդ մասի երկրորդ պարբերությամբ նախատեսված դեպքի:

8. Ատեստավորումից առնվազն երկու շաբաթ առաջ անմիջական ղեկավարը ներկայացնում է պրոբացիայի ծառայողի ծառայողական բնութագիրը:

Ծառայողական բնութագիրը պետք է բովանդակի տվյալներ պրոբացիայի ծառայողի մասին, նրա գործնական, մարդկային հատկանիշների և ծառայողական գործունեության արդյունքների հիմնավորված գնահատականը:

Պրոբացիայի ծառայողն ատեստավորումն անցկացնելու օրվանից առնվազն մեկ շաբաթ առաջ պետք է ծանոթանա իր ծառայողական բնութագրին:

Սույն հոդվածով սահմանված կարգով ծառայողական բնութագիր չներկայացնելը չի կարող բացասաբար ազդել պրոբացիայի ծառայողի ատեստավորման արդյունքների վրա:

9. Ատեստավորման հանձնաժողովը կազմավորում է համապատասխան նախարարը:

Ատեստավորման անցկացման կարգը և պայմանները սահմանում է Կառավարությունը:

10. Ատեստավորումից հետո ատեստավորման հանձնաժողովն ընդունում է հետևյալ որոշումներից միայն մեկը.

1) համապատասխանում է զբաղեցրած պաշտոնին.

2) ատեստավորումը հետաձգել և պրոբացիայի ծառայողին գործուղել վերապատրաստման.

3) չի համապատասխանում զբաղեցրած պաշտոնին:

Սույն մասի 2-րդ կետին համապատասխան` վերապատրաստման գործուղված պրոբացիայի ծառայողի ատեստավորումն անցկացվում է վերապատրաստման ավարտից հետո` մեկ ամսվա ընթացքում, որի մասին պրոբացիայի ծառայողը տեղեկացվում է ոչ ուշ, քան ատեստավորման անցկացման օրվանից 5 օր առաջ:

11. Պրոբացիայի ծառայողն ատեստավորման արդյունքներին ծանոթանում է դրա անցկացման օրը: Պրոբացիայի ծառայողն իրավունք ունի ատեստավորման հանձնաժողովին բողոքարկելու ատեստավորման արդյունքները դրանց ծանոթանալու օրվանից հետո` մեկ օրվա ընթացքում:

12. Ատեստավորման հանձնաժողովն ատեստավորման արդյունքները, այդ թվում` բողոքարկումները և դրանց քննարկման արդյունքներն ու կայացված որոշումներն ատեստավորման օրվանից հետո` 7 օրվա ընթացքում, ներկայացնում է պրոբացիայի ծառայության պետին և համապատասխան նախարարին:

13. Ատեստավորման արդյունքները հավաստող փաստաթղթերը պահվում են պրոբացիայի ծառայողի անձնական գործում:

**Հոդված 55.13 Պրոբացիայի ծառայողի վերապատրաստումը և հատուկ ուսուցումը**

1. Պրոբացիաի ծառայողները ենթակա են վերապատրաստման «Քաղաքացիական ծառայության մասին» ՀՀ օրենքով սահմանված կարգով՝ հիմք ընդունելով պրոբացիայի ծառայության կողմից վերհանված կարիքները։

2. Պրոբացիայի ծառայության պետը և պետի տեղակալները ենթակա չեն վերապատրաստման։

3. Պրոբացիայի ծառայողը Հայաստանի Հանրապետության պետական բյուջեով սահմանված համապատասխան միջոցների հաշվին վերապատրաստվելուց կամ հատուկ ուսուցում անցնելուց հետո մեկ տարուց պակաս ծառայություն անցնելու դեպքում պարտավոր է, ծառայություն չանցած ամիսներին համապատասխան, կատարված ծախսը,  12 ամսվա կտրվածքով բաժանելով յուրաքանչյուր ամսվա վրա, փոխհատուցել իր վերապատրաստման կամ հատուկ ուսուցման համար կատարված ծախսերը:

**Հոդված 55.14. Պրոբացիայի ծառայողին այլ պաշտոնի փոխադրելը**

1. Պրոբացիայի ծառայողը, ծառայողական անհրաժեշտությամբ պայմանավորված կամ սույն հոդվածի 4-րդ մասով նախատեսված դեպքում, առանց իր համաձայնության կարող է փոխադրվել`

1) զբաղեցրած պաշտոնին համարժեք այլ պաշտոնի` տվյալ պաշտոնում առնվազն մեկ տարի, իսկ սույն հոդվածի 4-րդ մասով նախատեսված դեպքում` նվազագույնը երեք և առավելագույնը հինգ տարի ծառայելուց հետո.

2) իր զբաղեցրած պաշտոնին համապատասխանող խմբում ավելի ցածր պաշտոնի, եթե փոխադրումը կապված է կառուցվածքային փոփոխությունների կամ հաստիքների կրճատման հետ.

3)  զբաղեցրած պաշտոնին համարժեք այլ կամ ավելի ցածր պաշտոնի` առողջական վիճակից ելնելով` բժշկական եզրակացության հիման վրա:

2. Պրոբացիայի ծառայողի տեղափոխման, փոխադրման հետ կապված հարաբերությունները կարգավորվում են «Քաղաքացիական ծառայության մասին» օրենքի 12-րդ հոդվածով սահմանված կարգով:

3. Առանց իր համաձայնության այլ մարզ ծառայության փոխադրելը թույլատրվում է, եթե տվյալ ծառայողի նկատմամբ վերջին համանման փոփոխությունը կատարվել է առնվազն մեկ տարի առաջ:

**Հոդված 55.15. Այլ պաշտոնի փոխադրելը**

1. Պրոբացիայի ծառայության պետին սույն օրենքով սահմանված կարգով այլ պաշտոնի փոխադրում է համապատասխան նախարարը։

2. Պրոբացիայի ծառայության պետի տեղակալներին, պրոբացիայի ծառայողներին սույն օրենքով սահմանված կարգով այլ պաշտոնի փոխադրում է պրոբացիայի ծառայության պետը, բացառությամբ սույն հոդվածի առաջին մասով նախատեսված դեպքերի:

**Հոդված 55.16. Պրոբացիայի ծառայողի իրավունքները և պարտականությունները**

1. Պրոբացիայի ծառայողի իրավունքները և պարտականությունները սահմանվում են «Հանրային ծառայության մասին» օրենքով:

**Հոդված 55.17. Պրոբացիայի ծառայողի վարձատրությունը**

1. Պրոբացիայի ծառայողի վարձատրության հետ կապված հարաբերությունները կարգավորվում են «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության օրենքով:

**Հոդված 55.18. Պրոբացիայի ծառայողի աշխատաժամանակի տևողությունը**

1. Պրոբացիայի ծառայողի համար սահմանվում է հնգօրյա աշխատանքային շաբաթ կամ հերթափոխային ծառայություն:

2. Պրոբացիայի ծառայողը կարող է ներգրավվել արտաժամյա ծառայության՝ պրոբացիայի ծառայությունում այլ անհետաձգելի կամ հրատապ խնդիրներ առաջանալու դեպքերում:

3. Պրոբացիայի ծառայողին օրական 8 ժամից ավելի արտաժամյա ծառայության ներգրավել չի թույլատրվում: Պրոբացիայի ծառայողի արտաժամյա ծառայության տևողությունը տարվա ընթացքում չպետք է գերազանցի 300 ժամը:

**Հոդված 55.19. Պրոբացիայի ծառայողին ժամանակավոր անաշխատունակության դեպքում ծառայությունից ազատելը**

1. Պրոբացիայի ծառայողը ժամանակավոր անաշխատունակության դեպքում առողջապահական հաստատության համապատասխան տեղեկանքի հիման վրա կարող է ժամանակավորապես ազատվել իր պաշտոնեական պարտականությունների կատարումից ոչ ավելի, քան 120 օր անընդմեջ, կամ վերջին տասներկու ամսվա ընթացքում ոչ ավելի, քան 140 օր:

**Հոդված 55.20. Պրոբացիայի ծառայողների նկատմամբ կիրառվող խրախուսանքի տեսակները**

1. Պրոբացիայի ծառայողների նկատմամբ կիրառվում են «Քաղաքացիական ծառայության մասին» օրենքով սահմանված խրախուսանքի տեսակները: Պրոբացիայի ծառայողների նկատմամբ խրախուսանք կիրառում է պաշտոնի նշանակելու իրավասություն ունեցող պաշտոնատար անձը:

2. Պրոբացիայի ծառայողների նկատմամբ կարող է կիրառվել նաև արտահերթ կոչման շնորհում խրախուսանքի տեսակը, եթե կրկնակի լրացել է ունեցած կոչումով ծառայության սահմանված ժամկետը, որը պրոբացիայի ծառայողների նկատմամբ ծառայության ամբողջ ընթացքում կարող է կիրառվել մեկ անգամ: Արտահերթ կոչման շնորհում խրախուսանքի տեսակը կիրառում է կոչումը շնորհելու իրավասություն ունեցող պաշտոնատար անձը:

3. Երկարամյա ծառայության և (կամ) ծառայողական պարտականությունները և (կամ) հանձնարարականները (առաջադրանքները) բարեխղճորեն կատարելու համար պրոբացիայի ծառայողը պարգևատրվում է մեդալով կամ կրծքանշանով:

4. Մեդալի և կրծքանշանի տեսակները, ձևերը և շնորհման կարգը սահմանում է հանրային ծառայությունը համակարգող փոխվարչապետը:

**Հոդված 55.21. Պրոբացիայի ծառայողների նկատմամբ կիրառվող կարգապահական տույժերը**

1. «Քաղաքացիական ծառայության մասին» օրենքով սահմանված դեպքերում և կարգով պրոբացիայի ծառայողների նկատմամբ կիրառվում են «Քաղաքացիական ծառայության մասին» օրենքով սահմանված կարգապահական տույժերը:

2. Պրոբացիայի ծառայողի նկատմամբ կարող է կիրառվել նաև կոչման իջեցում մեկ աստիճանով կարգապահական տույժը՝ մեկ անգամ, կոչումը շնորհած պաշտոնատար անձի կողմից:

3. Պրոբացիայի ծառայողների նկատմամբ կարգապահական տույժ կիրառում է պրոբացիաի ն ծառայության պետը: Պրոբացիայի ծառայության պետի հրամանով որոշ կարգապահական տույժերի նշանակման լիազորությունը կարող է պատվիրակվել այլ պաշտոնատար անձանց:

**Հոդված 55.22. Ծառայողական պարտականությունների կասեցումը**

1.  Ծառայողական քննության ժամանակահատվածում պրոբացիայի ծառայողի լիազորությունները կարող են ժամանակավորապես դադարեցվել` վարձատրության պահպանմամբ, եթե բավարար հիմքեր կան ենթադրելու, որ պաշտոնում մնալով` նա կխոչընդոտի ծառայողական քննությանը:

2. Պրոբացիայի ծառայողի նկատմամբ քրեական հետապնդում իրականացվելիս նրա լիազորությունները ժամանակավորապես դադարեցվում են մինչև քրեական հետապնդումը դադարեցնելը կամ մինչև տվյալ գործով դատարանի դատավճռի օրինական ուժի մեջ մտնելը: Պրոբացիայի ծառայողի լիազորությունների ժամանակավորապես դադարեցման ժամանակահատվածում նրա աշխատավարձը պահպանվում է:

**Հոդված 55.23. Պրոբացիայի ծառայությունից ազատելը**

1. Պրոբացիայի ծառայողը պրոբացիայի ծառայությունից ազատվում է`

1) Հայաստանի Հանրապետության քաղաքացիության դադարեցման դեպքում.

2) անձնական նախաձեռնությամբ` գրավոր դիմումի հիման վրա.

3) սահմանային տարիքը լրանալու կապակցությամբ.

4) առողջական վիճակի պատճառով` ծառայությանը ոչ պիտանի լինելու դեպքում.

5) հաստիքների կրճատման, ստորաբաժանման լուծարման կամ վերակազմակերպման դեպքում` այլ պաշտոնի նշանակվելիս

6) հաստիքների կրճատման, ստորաբաժանման լուծարման կամ վերակազմակերպման դեպքում, եթե պրոբացիայի ծառայողին համապատասխան պաշտոնում նշանակելը հնարավոր չէ, և հաստիքների կրճատումը պայմանավորված է տվյալ կառուցվածքային ստորաբաժանման հաստիքների ընդհանուր թվի կրճատմամբ

7) դատական կարգով անգործունակ կամ սահմանափակ գործունակ ճանաչվելու դեպքում.

8) «Քաղաքացիական ծառայության մասին» օրենքի 21-րդ հոդվածի 2-րդ մասի 2-րդ կետի «ա» ենթակետով նախատեսված կարգապահական տույժը մեկ տարվա ընթացքում կրկին կիրառելու դեպքում կամ «Քաղաքացիական ծառայության մասին» օրենքի 21-րդ հոդվածի 2-րդ մասի 2-րդ կետի «ա» և «բ» ենթակետերով նախատեսված կարգապահական տույժերը մեկ տարվա ընթացքում կիրառելու դեպքում կամ «Քաղաքացիական ծառայության մասին» օրենքի 21-րդ հոդվածի 2-րդ մասի 2-րդ կետի «գ» ենթակետով նախատեսված կարգապահական տույժը կիրառելու դեպքում կամ կոչման իջեցում մեկ աստիճանով կարգապահական տույժը և «Քաղաքացիական ծառայության մասին» օրենքի 21-րդ հոդվածով նախատեսված տույժերից որևէ մեկը մեկ տարվա ընթացքում կրկին կիրառելը.

9) «Հանրային ծառայության մասին» օրենքով սահմանված անհամատեղելիության պահանջները չպահպանելու դեպքերում՝ համապատասխան եզրակացության հիման վրա.

10) լինելու ներկայացուցիչ դատարանում, բացառությամբ օրինական ներկայացուցիչ լինելու և ի պաշտոնե գործելու դեպքերի և լինելու որևէ կուսակցության անդամ կամ այլ կերպ զբաղվելու քաղաքական գործունեությամբ.

11) երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում.

12) պրոբացիայի ծառայողի նկատմամբ դատարանի մեղադրական դատավճիռն օրինական ուժի մեջ մտնելու դեպքում.

13) ժամանակավոր անաշխատունակության հետևանքով մեկ տարվա ընթացքում ավելի քան 120 օր անընդմեջ, կամ վերջին տասներկու ամսվա ընթացքում ավելի քան 140 օր ծառայության չներկայանալու դեպքում` չհաշված նախածննդյան ու հետծննդյան և երեխային խնամելու համար արձակուրդը.

14) հանրային պաշտոններում ընտրվելու կամ նշանակվելու դեպքում:

2. Պրոբացիայի ծառայողի պարտականությունները համարվում են դադարած` նրա մահվան կապակցությամբ:

3. Պրոբացիայի ծառայողին ծառայությունից ազատում է նրան համապատասխան պաշտոնին նշանակելու իրավասություն ունեցող պաշտոնատար անձը:

4. Երկու տարի անընդմեջ կատարողականի տարեկան գնահատման արդյունքները Կառավարության սահմանած տոկոսից (միավորից) ցածր լինելու դեպքում պաշտոնի նշանակելու իրավասություն ունեցող պաշտոնատար անձն իրավունք ունի դադարեցնելու պրոբացիայի ծառայողի լիազորությունները:

**Հոդված 55.24. Պրոբացիայի ծառայությունում տարիքային սահմանափակումները**

1. Պրոբացիայի ծառայողների համար պաշտոն զբաղեցնելու սահմանային տարիք է համարվում առաջին և առաջատար խմբի պաշտոններ զբաղեցնողների համար` 55 տարեկանը, գլխավոր խմբի պաշտոններ զբաղեցնողների համար` 60 տարեկանը:

2. Պրոբացիայի ծառայությունից ազատումը, սույն օրենքի 55.23-րդ հոդվածի 1-ին մասի 3-րդ կետին համապատասխան, կատարվում է սույն հոդվածի 1-ին մասով սահմանված տարիքը լրանալուց հետո` հաջորդ ամսվա 1-ին:

**Հոդված 56. Պրոբացիայի ծառայողների էթիկայի հանձնաժողովը**

1. Պրոբացիայի ծառայողների էթիկայի հանձնաժողովի ձևավորման, գործունեության, պրոբացիայի ծառայողի վարքագծի կանոնները խախտելու և (կամ) հանրային ծառայողի նկատմամբ կիրառվող այլ սահմանափակումները չպահպանելու և (կամ) շահերի բախման կանոնները, նվերներ ընդունելու արգելքը խախտելու, անհամատեղելիության պահանջները չպահպանելու հետ կապված հարաբերությունները կարգավորվում են «Քաղաքացիական ծառայության մասին» օրենքով:

**Հոդված 57. Պրոբացիայի ծառայության նյութատեխնիկական ապահովումը**

1. Պրոբացիայի ծառայության նյութատեխնիկական ապահովման իրականացվում է Հայաստանի Հանրապետության պետական բյուջեի, ինչպես նաև օրենքով չարգելված այլ միջոցների հաշվին՝ «Գնումների մասին» Հայաստանի Հանրապետության օրենքով սահմանված կարգով։

**Հոդված 58. Պրոբացիայի ծառայության կամավորը**

1. Կամավորները պրոբացիայի ծառայության առջև դրված խնդիրների լուծման նպատակով անվճար հիմունքներով մասնակցում են վերջինիս գործառույթների իրականացմանը` որպես օժանդակողներ:

2. Կամավորները ներգրավվում են պրոբացիայի ծառայության հետ կնքված պայմանագրի հիման վրա:

3. Պրոբացիայի ծառայության հետ կնքված պայմանագրում նշվում են կամավորի իրավունքները, պարտականությունները և պատասխանատվությունը: Պայմանագրի օրինակելի ձևը և պայմանները հաստատում է համապատասխան նախարարը:

4. Իրենց գործունեության ընթացքում կամավորները պարտավոր են պահպանել իրենց հայտնի դարձած տեղեկությունների գաղտնիությունը և չփոխանցել այն երրորդ անձանց:

5. Պրոբացիայի ծառայությունը յուրաքանչյուր կիսամյակ իր պաշտոնական էլեկտրոնային կայքէջում հրապարակում է հայտարարություն կամավորների ներգրավման վերաբերյալ։

6. Կամավորներին ներկայացվող չափանիշները և նրանց ներգրավման կարգը սահմանում է Հայաստանի Հանրապետության կառավարությունը:

**Հոդված 59.1. Պրոբացիայի ծառայության կամավորի իրավունքները**

1. Կամավորն իրավունք ունի`

1) ծանոթանալու իր իրավունքները և պարտականությունները սահմանող իրավական ակտերին.

2) ստանալու իր պարտականությունների կատարման համար սահմանված կարգով անհրաժեշտ տեղեկություններ և նյութեր.

3) անվտանգ և անհրաժեշտ աշխատանքային պայմանների ապահովվածության.

4) պետական բյուջեի, ինչպես նաև Հայաստանի Հանրապետության օրենսդրությամբ չարգելված այլ միջոցների հաշվին վերապատրաստվելու:

2. Կամավորը կարող է ունենալ սույն օրենքով և իրավական այլ ակտերով սահմանված այլ իրավունքներ:

**Հոդված 59.2. Պրոբացիայի ծառայության կամավորի պարտականությունները**

1. Կամավորը պարտավոր է`

1) կատարել Հայաստանի Հանրապետության Սահմանադրության, օրենքների և այլ իրավական ակտերի պահանջները.

2) կատարել Հայաստանի Հանրապետության օրենսդրությամբ իրեն վերապահված պարտականությունները ճշգրիտ ու ժամանակին.

3) կատարել պրոբացիայի ծառայության մարմինների և պաշտոնատար անձանց` իրենց լիազորությունների շրջանակում ընդունված հրամաններն ու որոշումները, տրված կարգադրություններն ու ցուցումները.

4) պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ աշխատելիս պահպանել Հայաստանի Հանրապետության օրենսդրության պահանջները.

5) ապահովել պայմանագրով իր ստանձնած պարտականությունների կատարումը:

2. Կամավորը պարտավոր է իրեն վերապահված իրավունքներն իրացնել օրենքին համապատասխան և իր գործունեության ընթացքում թույլ չտալ քաղաքացիների ու կազմակերպությունների իրավունքների և օրինական շահերի որևէ խախտում:

3. Կամավորի համար օրենքով և պայմանագրով կարող են սահմանվել նաև այլ պարտականություններ:

**Հոդված 13.** Օրենքի 62-րդ հոդվածը, 63-րդ հոդվածի 2-րդ մասը, 67-րդ և 68-րդ հոդվածները ուժը կորցրած ճանաչել։

**Հոդված 14.** Սույն օրենքն ուժի մեջ է մտնում 2021 հունվարի 1-ից։

**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՏԱՐՈՂԱԿԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.**  Հայաստանի Հանրապետության 2004 թվականի դեկտեմբերի 24-ի քրեակատարողական օրենսգրքի (այսուհետ` Օրենսգիրք)  5-7-րդ գլուխները շարադրել հետևյալ խմբագրությամբ.

«**ԳԼՈՒԽ 5**

**ՏՈՒԳԱՆՔԻ ԿԱՏԱՐՈՒՄԸ**

**Հոդված 24. Տուգանքը կատարելը**

1. Տուգանքի կատարումն ապահովում է տուգանքի դատապարտված անձի (սույն գլխում այսուհետ` դատապարտյալ) մշտական բնակության վայրի պրոբացիայի ծառայության տարածքային մարմինը (սույն գլխում այսուհետ` տարածքային մարմին), իսկ մշտական բնակության վայր չունեցող կամ օտարերկրյա քաղաքացի կամ քաղաքացիություն չունեցող դատապարտյալի դեպքում՝ նրա փաստացի բնակության վայրի կամ դատական ակտի մեջ նշված վայրի տարածքային մարմինը:

2. Տուգանք նշանակելու մասին օրինական ուժի մեջ մտած դատական ակտը (սույն գլխում այսուհետ` դատական ակտ) ստանալուց հետո պրոբացիայի ծառայողն երեք աշխատանքային օրվա ընթացքում կապ է հաստատում դատապարտյալի հետ, պարզում նրա գտնվելու վայրը և նրան պատշաճ ծանուցում տարածքային մարմին ներկայանալու վերաբերյալ, կազմում է անձնական գործ և լրացնում հաշվառման քարտ: Տարածքային մարմին ներկայանալու օրը դատապարտյալը վերցվում է հաշվառման:

3. Դատապարտյալի տարածքային մարմին ներկայանալու դեպքում ստորագրությամբ նրան անհապաղ պարզաբանվում է տուգանքի ձևով նշանակված պատիժը կրելու կարգն ու պայմանները, իրավունքները և պարտականությունները, ինչպես նաև դրանք չկատարելու դեպքում օրենքով սահմանված պատասխանատվությունը:

4. Դատապարտյալի` ծանուցմամբ նշված օրը տարածքային մարմին չներկայանալու դեպքում երեք աշխատանքային օրվա ընթացքում պրոբացիայի ծառայողը պարտավոր է այցելել նրա բնակության կամ աշխատանքի վայր՝ պարզելու չներկայանալու պատճառները, որի մասին կազմվում է արձանագրություն: Դատապարտյալի կողմից նշված ժամկետներում անհարգելի պատճառով չներկայանալն առաջացնում է օրենքով սահմանված պատասխանատվություն: Դատապարտյալին հայտնաբերելու անհնարինության դեպքում տարածքային մարմինը միջնորդություն է ներկայացնում դատարան` դատապարտյալի նկատմամբ հետախուզում հայտարարելու համար:

5. Տարածքային մարմինը օրինական ուժի մեջ մտած դատական ակտի պատճենը Հայաստանի Հանրապետության քրեական դատավարության օրենսգրքով սահմանված ժամկետում ստանալուց հետո երեք աշխատանքային օրվա ընթացքում պատշաճ կերպով ծանուցում է դատապարտյալին: Դատապարտյալը պարտավոր է տուգանքի մասին պրոբացիայի ծառայության կողմից պատշաճ կերպով ծանուցվելուց հետո` տասը աշխատանքային օրվա ընթացքում անհապաղ և ամբողջությամբ վճարել դատական ակտով որպես տուգանք նշանակված գումարը` վճարման անդորրագիրը ներկայացնելով տարածքային մարմին:

6. Պատժի չկրած մասը տուգանքով փոխարինելու դեպքում սկզբնական պատիժը կատարող մարմինը սույն օրենսգրքի 117-րդ հոդվածի 2-րդ մասով սահմանված կարգով դատապարտյալից ստորագրություն վերցնելուց հետո ոչ ուշ, քան մեկ աշխատանքային օրվա ընթացքում տարածքային մարմին է ուղարկում դատական ակտի պատճենը և հնգօրյա ժամկետում տարածքային մարմին ներկայանալու մասին դատապարտյալի ծանուցված լինելը հավաստող փաստաթուղթը:

7. Տարածքային մարմինը դատապարտյալին հաշվառման վերցնելուց հետո՝ եռօրյա ժամկետում դատապարտյալին հաշվառման վերցնելու մասին հաղորդում է ուղարկում Հայաստանի Հանրապետության ոստիկանություն:

8. Տուգանքի գումարն ամբողջությամբ վճարելուց հետո տարածքային մարմինը դատապարտյալին տալիս է տեղեկանք՝ պատիժը կրած լինելու մասին և այդ մասին հայտնում է դատական ակտը կայացրած դատարանին, Հայաստանի Հանրապետության ոստիկանությանը:

9. Տուգանքի կիրառմամբ գոյացած միջոցների հիսուն տոկոսը տարածքային մարմինն օրենսդրությամբ սահմանված կարգով ուղղում է հանցագործությամբ տուժողներին պատճառված վնասի փոխհատուցման պետական հիմնադրամ, իսկ մնացած հիսուն տոկոսը` պետական բյուջե: Պետական բյուջե ուղղված տուգանքի կիրառմամբ գոյացած միջոցների հիսուն տոկոսից հինգ տոկոսը պետական բյուջեի ծախսերում առանձին տողով նախատեսվում է որպես պրոբացիայի ծառայության աշխատակիցների խրախուսման ֆոնդ, որի միջոցները օգտագործվում են համապատասխանաբար պետական ֆինանսների կառավարման բնագավառում Հայաստանի Հանրապետության կառավարության լիազորած պետական կառավարման մարմնի ղեկավարի և պրոբացիայի ծառայության ղեկավարի սահմանած կարգով: Տուգանքի կիրառմամբ գոյացած հանցագործությամբ տուժողներին պատճառված վնասի փոխհատուցման պետական հիմնադրամի ստեղծման և գործունեության կարգն ու պայմանները, հանցագործությամբ պատճառված վնասի փոխհատուցման հետ կապված հարաբերությունները կարգավորվում են օրենքով:

**Հոդված 25. Տուգանքը վճարելու անհնարինությունը և դրա հետևանքները**

1. Դատապարտյալը տուգանքն անհապաղ և ամբողջությամբ վճարելու անհնարինության դեպքում միջնորդություն է ներկայացնում դատարան` տուգանքի վճարումը երկարաձգելու (կամ հետաձգելու) կամ մաս առ մաս վճարելու մասին: Դատարան ներկայացվող միջնորդության պատճենը դատապարտյալը դատարան ուղարկելու հետ միաժամանակ ներկայացնում է նաև պրոբացիայի ծառայություն:

2. Տուգանքի վճարումը երկարաձգելու (կամ հետաձգելու) կամ մաս առ մաս վճարելու միջնորդությամբ դատարան դիմելիս դատապարտյալը պետք է հիմնավորի տուգանքն անհապաղ և ամբողջությամբ վճարելու անհնարինությունը, ինչպես նաև անհրաժեշտության դեպքում իր գույքային դրությունը պարզելու նպատակով դատարանին ներկայացնի պարզաբանումներ և դրանք հիմնավորող համապատասխան փաստաթղթեր:

3. Եթե տուգանքը նշանակելուց հետո դատապարտյալի նյութական վիճակի վատթարացման հետևանքով նա զրկվում է տուգանքը վճարելու հնարավորությունից, դատարանը, հաշվի առնելով դատապարտյալի կարծիքը և վերջինիս կողմից ներկայացված միջնորդությունը`

1) երկարաձգում (հետաձգում) է տուգանքի վճարման սահմանված վերջնաժամկետը` առավելագույնը մեկ տարով, կամ

2) նշանակում է հանրային աշխատանքներ` Հայաստանի Հանրապետության քրեական օրենսգրքով սահմանված ժամկետով և կարգով:

4. Սույն հոդվածի 3-րդ մասով նախատեսված դեպքում դատապարտյալը ներկայացված միջնորդությամբ պետք է հիմնավորի նշանակված տուգանքը անհապաղ և ամբողջությամբ վճարելու անհնարինությունը և տուգանքը նշանակելուց հետո իր նյութական վիճակի վատթարացման հանգամանքը: Դատարան ներկայացվող միջնորդության պատճենը դատապարտյալը դատարան ուղարկելու հետ միաժամանակ ներկայացնում է նաև պրոբացիայի ծառայություն:

5. Տուգանքն ազատությունից զրկելու հետ կապված պատժի հետ որպես լրացուցիչ պատիժ նշանակելիս կամ հանցագործությունների կամ դատավճիռների համակցությամբ պատիժ նշանակելիս, եթե դատապարտյալը հնարավորություն չի ունենում անհապաղ կամ պատիժը կրելու ընթացքում վճարելու այն, ապա վերջինիս միջնորդությամբ տուգանքի վճարումը հետաձգվում է մինչև հիմնական պատիժը կրելու ավարտի օրը: Եթե մինչև հիմնական պատիժը կրելու ավարտը դատապարտյալն ի վիճակի չի լինում վճարելու նշանակված տուգանքը, ապա դրա կատարման հարցը լուծվում է սույն հոդվածի 1-4-րդ մասերով սահմանված կարգով:

**Հոդված 26. Տուգանքը վճարելուց խուսափելը և դրա հետևանքները**

1. Տուգանքը վճարելուց խուսափելու դեպքում տարածքային մարմինն այդ մասին կազմում է արձանագրություն և միջնորդություն է ներկայացնում դատարան դատապարտյալի նկատմամբ նշանակված տուգանքի չափին համարժեք գույք բռնագանձելու, իսկ նման գույքի բացակայության պարագայում` տուգանքը Հայաստանի Հանրապետության քրեական օրենսգրքով սահմանված կարգով ազատազրկմամբ փոխարինելու վերաբերյալ:

2. Դատապարտյալը տուգանքը վճարելուց խուսափող է համարվում, եթե

1) տուգանքի մասին պրոբացիայի ծառայության կողմից պատշաճ ծանուցվելուց հետո տասն աշխատանքային օրվա ընթացքում տուգանքի վճարման անդորրագիրը չի ներկայացրել տարածքային մարմին, բացառությամբ Հայաստանի Հանրապետության քրեական օրենսգրքով սահմանված դեպքերի, կամ

2) խախտել է տուգանքի վճարումը հետաձգելու (երկարաձգելու) կամ տուգանքը մաս առ մաս վճարելու կարգը և պայմանները, բացառությամբ Հայաստանի Հանրապետության քրեական օրենսգրքով սահմանված դեպքերի:

**ԳԼՈՒԽ 6**

**ՈՐՈՇԱԿԻ ՊԱՇՏՈՆՆԵՐ ԶԲԱՂԵՑՆԵԼՈՒ ԿԱՄ ՈՐՈՇԱԿԻ ԳՈՐԾՈՒՆԵՈՒԹՅԱՄԲ ԶԲԱՂՎԵԼՈՒ ԻՐԱՎՈՒՆՔԻՑ ԶՐԿԵԼԸ ԿԱՏԱՐԵԼԸ**

**Հոդված 27. Որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու կատարումը**

1. Որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու` հիմնական պատժի կատարումն ապահովում է որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու դատապարտված անձի (սույն գլխում այսուհետ` դատապարտյալ) մշտական բնակության վայրի պրոբացիայի ծառայության տարածքային մարմինը (սույն գլխում այսուհետ՝ տարածքային մարմին), իսկ մշտական բնակության վայր չունեցող կամ օտարերկրյա քաղաքացի կամ քաղաքացիություն չունեցող դատապարտյալի դեպքում՝ նրա փաստացի բնակության վայրի կամ դատական ակտի մեջ նշված վայրի տարածքային մարմինը:

2. Որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու` լրացուցիչ պատժի կատարումն ապահովում է հիմնական պատիժը կատարող մարմինը կամ հիմնարկը, իսկ հիմնական պատիժը կրելուց հետո՝ տարածքային մարմինը:

3. Որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու մասին օրինական ուժի մեջ մտած դատական ակտը (սույն գլխում այսուհետ` դատական ակտ) ստանալուց հետո պրոբացիայի ծառայողն երեք աշխատանքային օրվա ընթացքում պարզում է դատապարտյալի գտնվելու վայրը, նրա հետ կապ է հաստատում, նրան պատշաճ ծանուցում է տարածքային մարմին ներկայանալու վերաբերյալ, կազմում է անձնական գործ, լրացնում հաշվառման քարտ: Տարածքային մարմին ներկայանալու օրը դատապարտյալը վերցվում է հաշվառման:

4. Դատապարտյալի` տարածքային մարմին ներկայանալու դեպքում նրան ստորագրությամբ անհապաղ պարզաբանվում է որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու ձևով նշանակված պատիժը կրելու կարգը և պայմանները, իրավունքներն ու պարտականությունները, ինչպես նաև դրանք չկատարելու համար օրենքով սահմանված պատասխանատվությունը:

5. Դատապարտյալի` ծանուցմամբ նշված օրը տարածքային մարմին չներկայանալու դեպքում պրոբացիայի ծառայողը երեք աշխատանքային օրվա ընթացքում պարտավոր է այցելել նրա բնակության կամ աշխատանքի վայր՝ պարզելու չներկայանալու պատճառները, որի մասին կազմվում է արձանագրություն: Դատապարտյալի կողմից անհարգելի պատճառով չներկայանալն առաջացնում է օրենքով սահմանված պատասխանատվություն:

6. Դատապարտյալի կողմից զինվորական ծառայության կամ այլընտրանքային ծառայության անցնելու դեպքում տարածքային մարմինը զինվորական կոմիսարիատ կամ դատապարտյալի ծառայության վայր է ուղարկում դատավճռի պատճենը` ծառայության ընթացքում տվյալ պատժի կրումը շարունակելու նպատակով: Տվյալ պատժի կրումը ծառայության վայրում կրելու անհնարինության դեպքում տարածքային մարմնի ղեկավարը որոշում է կայացնում զինվորական կամ այլընտրանքային ծառայության ժամկետով պատժի կրումը կասեցնելու մասին: Զինվորական կամ այլընտրանքային ծառայության ավարտից հետո որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու կատարման կասեցումը վերացվում է տարածքային մարմնի ղեկավարի որոշմամբ և շարունակվում է ընդհանուր հիմունքներով:

7. Դատապարտյալի` ազատությունից զրկելու հետ կապված պատիժ կրելու դեպքում որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու ձևով պատժի կատարումն ազատությունից զրկելու հետ կապված պատիժը կրելու ժամկետով կասեցվում է տարածքային մարմնի ղեկավարի որոշմամբ: Ազատությունից զրկելու հետ կապված պատիժը կրելուց հետո որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու կատարման կասեցումը վերացվում է տարածքային մարմնի ղեկավարի որոշմամբ և շարունակվում ընդհանուր հիմունքներով:

8. Պատժի չկրած մասը որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու ձևով պատիժը փոխարինելու դեպքում սկզբնական պատիժը կատարող մարմինը սույն օրենսգրքի 117-րդ հոդվածի 2-րդ մասով սահմանված կարգով դատապարտյալից ստորագրություն վերցնելուց հետո ոչ ուշ, քան մեկ աշխատանքային օրվա ընթացքում տարածքային մարմին է ուղարկում դատական ակտի պատճենը և հնգօրյա ժամկետում տարածքային մարմին ներկայանալու մասին դատապարտյալի ծանուցված լինելը հավաստող փաստաթուղթը:

9. Պրոբացիայի ծառայողը դատապարտյալին հաշվառման վերցնելուց հետո եռօրյա ժամկետում հաղորդում է ուղարկում Հայաստանի Հանրապետության ոստիկանություն:

10. Տարածքային մարմինը օրինական ուժի մեջ մտած դատական ակտի պատճենը Հայաստանի Հանրապետության քրեական դատավարության օրենսգրքով սահմանված ժամկետում ստանալուց հետո երեք աշխատանքային օրվա ընթացքում պատշաճ կերպով ծանուցում է դատապարտյալին, դատապարտյալի աշխատավայրի վարչակազմին և Հայաստանի Հանրապետության պետական եկամուտների կոմիտե (այսուհետ` Պետական եկամուտների կոմիտե) է ուղարկում դատական ակտի պատճենը, առկայության դեպքում` արգելված գործունեությամբ զբաղվելու թույլտվությունը հավաստող համապատասխան փաստաթուղթը (կամ դրա պատճենը) և ծանուցում պատժի կատարման մասին::

11. Պետական եկամուտների կոմիտեն, ստանալով տարածքային մարմնի ուղարկած դատական ակտի պատճենը, համապատասխան նշում է կատարում իր կողմից վարվող տվյալների բազայում, դատապարտյալի աշխատանքի վայրի փոփոխության դեպքում հայտնում է տարածքային մարմին, ինչպես նաև տարածքային մարմնի պահանջով տրամադրում է դատապարտյալի աշխատանքի վայրի վերաբերյալ պահանջվող տեղեկությունը:

12. Տարածքային մարմնի պահանջով Պետական եկամուտների կոմիտեն պարտավոր է տրամադրել դատապարտյալի աշխատանքի վերաբերյալ պահանջվող տեղեկությունները:

13. Որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու ձևով պատիժը կրելուց հետո տարածքային մարմինը դատապարտյալին տալիս է տեղեկանք՝ պատիժը կրած լինելու մասին, և այդ մասին հայտնում դատական ակտը կայացրած դատարանին, Հայաստանի Հանրապետության ոստիկանություն, իսկ անձնական գործն արխիվացվում է:

**Հոդված 28. Դատապարտյալի աշխատավայրի վարչակազմի պարտականությունները**

1. Որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու մասին օրինական ուժի մեջ մտած դատական ակտի պահանջները պարտադիր են դատապարտյալի աշխատավայրի վարչակազմի, պետական և տեղական ինքնակառավարման մարմինների, ինչպես նաև այն մարմինների կամ կազմակերպությունների համար, որոնք իրավասու են նման գործունեությամբ զբաղվելու թույլտվություն տալու:

2. Դատապարտյալի աշխատավայրի վարչակազմը՝

1) ապահովում է դատական ակտի պահանջների կատարումը՝ դրա պատճենը և տարածքային մարմնի ծանուցումն ստանալու պահից եռօրյա ժամկետում, ինչպես նաև միջոցներ է ձեռնարկում դատական ակտով` դատապարտյալին արգելված պաշտոնները զբաղեցնելու կամ արգելված գործունեությամբ զբաղվելու հետ կապված բոլոր իրավունքներից զրկելու ուղղությամբ՝ այդ մասին գրավոր տեղյակ պահելով տարածքային մարմնին.

 2) տարածքային մարմնի պահանջով ներկայացնում է պատժի կատարման հետ կապված անհրաժեշտ փաստաթղթեր.

 3) դատապարտյալի հետ աշխատանքային պայմանագիրը փոխելու կամ լուծելու դեպքում եռօրյա ժամկետում այդ մասին հաղորդում է տարածքային մարմնին:

**Հոդված 29. Որոշակի գործունեությամբ զբաղվելու իրավունքից զրկելու իրավասություն ունեցող մարմինների կամ կազմակերպությունների պարտականությունները**

1. Դատապարտյալին որոշակի գործունեությամբ զբաղվելու իրավունքից զրկելու մասին դատարանի դատավճռի պահանջները պարտադիր են այն մարմինների կամ կազմակերպությունների համար, որոնք իրավասու են նման գործունեությամբ զբաղվելու թույլտվություն տալու, այն վերացնելու կամ կասեցնելու:

2. Իրավասու մարմինները կամ կազմակերպությունները դատարանի դատավճռի պատճենը և տարածքային մարմնի ծանուցումը ստանալուց հետո` ոչ ուշ, քան հինգ օրվա ընթացքում, պարտավոր են վերացնել դատապարտյալին արգելված գործունեությամբ զբաղվելու իրավունքի թույլտվությունը կամ համապատասխան ժամկետով կասեցնել այդ թույլտվության գործողությունը՝ նրան զրկելով համապատասխան փաստաթղթից, որը նրան իրավունք է վերապահում զբաղվելու տվյալ գործունեությամբ՝ այդ մասին պաշտոնապես տեղյակ պահելով տարածքային մարմնին:

3. Եթե արգելված գործունեությամբ զբաղվելու նախկին թույլտվությունը հավաստված է դատավճռով սահմանվածից տարբեր այնպիսի փաստաթղթով, որը տրված է ավելի երկար ժամկետով կամ պարունակում է այլ գործունեության տեսակով զբաղվելու իրավունք, ապա համապատասխան մարմինը թույլտվությունը հավաստող փաստաթղթում նշում է կատարում համապատասխան գործունեությամբ զբաղվելու իրավունքից զրկելու մասին՝ հղում կատարելով դատավճռին և նշելով զրկման ժամկետը, իսկ նշում կատարելու անհնարինության դեպքում թույլտվությունը հավաստող փաստաթուղթն անվճար փոխարինում է մեկ այլ ժամանակավոր փաստաթղթով:

**Հոդված 30.** **Որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու ժամկետի հաշվարկումը**

1. Որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելն ազատազրկման հետ կապված պատիժների հետ որպես հիմնական կամ լրացուցիչ պատիժ նշանակելիս այն տարածվում է ազատազրկման հետ կապված պատիժը կրելու ամբողջ ժամանակահատվածի վրա, իսկ դրա ժամկետի հաշվարկը սկսվում է ազատազրկման հետ կապված պատիժը կրելուց հետո:

2. Որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելը մնացած պատժատեսակների հետ նշանակելիս դրա ժամկետը հաշվարկվում է դատավճիռն օրինական ուժի մեջ մտնելու պահից:

**Հոդված 31.** **Որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկված դատապարտյալի պարտականությունները և պատասխանատվությունը**

1. Դատապարտյալը պարտավոր է՝

1) կատարել դատական ակտի պահանջները.

2) կատարել տարածքային մարմնի ծառայողների օրինական պահանջները, ներկայացնել փաստաթղթեր, որոնք կապված են պատիժը կրելու հետ.

3) հաշվառման վերցվելուց հետո առնվազն երեք ամիսը մեկ անգամ տեղեկանք ներկայացնել աշխատանքի և զբաղեցրած պաշտոնի վերաբերյալ, իսկ նոր աշխատանքի անցնելու դեպքում՝ եռօրյա ժամկետում՝ տեղեկանք նոր աշխատանքի և զբաղեցրած պաշտոնի վերաբերյալ.

2. Որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու պատժից խուսափելու դեպքում տարածքային մարմինն այդ մասին կազմում է արձանագրություն և միջնորդություն է ներկայացնում դատարան՝ Հայաստանի Հանրապետության քրեական օրենսգրքով սահմանված կարգով որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելն ազատազրկմամբ փոխարինելու վերաբերյալ:

3. Դատապարտյալը համարվում է որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու ձևով նշանակված պատժից խուսափող, եթե դատական ակտով սահմանված ժամկետում զբաղեցրել է արգելված պաշտոն կամ զբաղվել արգելված գործունեությամբ:

**ԳԼՈՒԽ 7**

**ՀԱՆՐԱՅԻՆ ԱՇԽԱՏԱՆՔՆԵՐ ԿԱՏԱՐԵԼԸ**

**Հոդված 32. Հանրային աշխատանքներ կատարելը**

1. Հանրային աշխատանքների կատարումն ապահովում է հանրային աշխատանքների դատապարտված անձի (սույն գլխում այսուհետ՝դատապարտյալ) մշտական բնակության վայրի պրոբացիայի ծառայության տարածքային մարմինը (սույն գլխում այսուհետ՝ տարածքային մարմին), իսկ մշտական բնակության վայր չունեցող կամ օտարերկրյա քաղաքացի կամ քաղաքացիություն չունեցող դատապարտյալի դեպքում՝ նրա փաստացի բնակության վայրի կամ դատական ակտի մեջ նշված վայրի տարածքային մարմինը:

2. Հանրային աշխատանքներ նշանակելու մասին օրինական ուժի մեջ մտած դատական ակտը (սույն գլխում այսուհետ` դատական ակտ) ստանալուց հետո պրոբացիայի ծառայողն երեք աշխատանքային օրվա ընթացքում պարզում է դատապարտյալի գտնվելու վայրը, նրա հետ կապ է հաստատում, նրան պատշաճ ծանուցում է տարածքային մարմին ներկայանալու վերաբերյալ, կազմում է անձնական գործ, լրացնում հաշվառման քարտ: Տարածքային մարմին ներկայանալու օրը դատապարտյալը վերցվում է հաշվառման, իրականացվում է նրա ռիսկերի և պահանջմունքների գնահատում, որի հիման վրա կազմվում է վերահսկողության պլան: Վերահսկողության սկիզբը հաշվվում է դատապարտյալին հաշվառման վերցնելու պահից:

3. Հանրային աշխատանքների նշանակելու մասին դատական ակտի հիման վրա և դրա շրջանակներում, ինչպես նաև դատապարտյալի վերաբերյալ ռիսկերի և պահանջմունքների գնահատման հիման վրա պրոբացիայի ծառայողը վերահսկողության պլանում սահմանում է դատապարտյալի վերահսկողության ենթակա գործողությունները և դրանց կատարման ժամկետները, իրավունքներն ու պարտականությունները, դրանք խախտելու համար օրենքով սահմանված պատասխանատվությունը:

4. Դատապարտյալի` ծանուցմամբ նշված օրը տարածքային մարմին չներկայանալու դեպքում պրոբացիայի ծառայողը երեք աշխատանքային օրվա ընթացքում պարտավոր է այցելել նրա բնակության կամ աշխատանքի վայր՝ պարզելու չներկայանալու պատճառները, որի մասին կազմվում է արձանագրություն: Դատապարտյալի կողմից անհարգելի պատճառով չներկայանալն առաջացնում է օրենքով սահմանված պատասխանատվություն:

5. Պատժի չկրած մասը հանրային աշխատանքներով փոխարինելու դեպքում սկզբնական պատիժը կատարող մարմինը սույն օրենսգրքի 117-րդ հոդվածի 2-րդ մասով սահմանված կարգով դատապարտյալից ստորագրություն վերցնելուց հետո՝ ոչ ուշ, քան մեկ աշխատանքային օրվա ընթացքում, տարածքային մարմին է ուղարկում դատական ակտի պատճենը և հնգօրյա ժամկետում տարածքային մարմին ներկայանալու մասին դատապարտյալի ծանուցված լինելը հավաստող փաստաթուղթը:

6. Պրոբացիայի ծառայողը դատապարտյալին հաշվառման վերցնելուց հետո՝ եռօրյա ժամկետում, հաղորդում է ուղարկում Հայաստանի Հանրապետության ոստիկանություն:

7. Դատապարտյալը հանրային աշխատանքներում ներգրավվում է, և նշանակված պատիժը կատարվում է դատավճիռն օրինական ուժի մեջ մտնելուց հետո` մեկ տարվա ընթացքում:

8. Պատիժը կրելու կարգն ու պայմանները խախտելու դեպքում պրոբացիայի ծառայողը եռօրյա ժամկետում դատապարտյալին ծանուցագրով հրավիրում է տարածքային մարմին, պարզում է կատարված խախտման պատճառը՝ անհրաժեշտության դեպքում պահանջելով համապատասխան փաստաթղթեր, որի արդյունքում կազմվում է արձանագրություն: Հարգելի պատճառների բացակայության դեպքում պրոբացիայի ծառայողը դատապարտյալին գրավոր նախազգուշացնում է օրենքով սահմանված պատասխանատվության մասին:

9. Հանրային աշխատանքների կատարման սկիզբը հաշվարկվում է դատապարտյալի` հանրային աշխատանքներում փաստացի ներգրավվելու պահից:

10. Հանրային աշխատանքների ձևով պատիժը կրելուց հետո տարածքային մարմինը դատապարտյալին տալիս է տեղեկանք` պատիժը կրած լինելու մասին, և այդ մասին հայտնում դատական ակտը կայացրած դատարանին, Հայաստանի Հանրապետության ոստիկանությանը, պրոբացիայի շահառուի աշխատավայրի վարչակազմին, իսկ անձնական գործն արխիվացվում է:

**Հոդված 33. Հանրային աշխատանքների ներգրավման և կատարման կարգը**

1. Հանրային աշխատանքների ներգրավման կարգը և ժամկետները սահմանում է Հայաստանի Հանրապետության կառավարությունը:

2. Հանրային աշխատանքների  կատարման վայրերը որոշելու նպատակով տարածքային մարմինը համագործակցում է պետական մարմինների, առևտրային և ոչ առևտրային կազմակերպությունների, հիմնարկների, տեղական ինքնակառավարման մարմինների հետ: Սույն մասով նախատեսված առևտրային և ոչ առևտրային կազմակերպություններին, հիմնարկներին դատապարտյալներին հանրային աշխատանքներում ներգրավելու դիմաց տրամադրվում է միանվանգ դրամական օժանդակություն: Միանվտանգ դրամական օժանդակության տրամադրման դեպքերը և կարգը սահմանում է Հայաստանի Հանրապետության կառավարությունը:

3. Դատապարտյալը պարտավոր է դատավճռով սահմանված ողջ ժամանակահատվածի ընթացքում պահպանել այն պետական մարմինների, առևտրային և ոչ առևտրային կազմակերպությունների, հիմնարկների, տեղական ինքնակառավարման մարմինների ներքին կարգապահական կանոնները, որտեղ նա կատարում է հանրային աշխատանքները, բարեխղճորեն կատարել իր ստանձնած պարտավորությունները, պահպանել աշխատանքային կարգապահությունը, կատարել աշխատանքի սահմանված նորմաները, պահպանել աշխատանքի պաշտպանության և անվտանգության ապահովման պահանջները, բարեխղճորեն վերաբերվել գործատուի և այլ աշխատողների գույքին, ինչպես նաև մարդկանց կյանքին ու առողջությանը, գործատուի գույքի պաշտպանությանն սպառնացող վտանգի ծագման մասին անմիջապես տեղեկացնել գործատուին, աշխատել իր համար որոշված վայրերում, ինչպես նաև բնակության վայրը փոխելու դեպքում այդ մասին տեղյակ պահել տարածքային մարմնին:

4. Աշխատանքի հիմնական վայրում դատապարտյալին հերթական ամենամյա արձակուրդ տրամադրելը չի կասեցնում հանրային աշխատանքների ձևով պատժի կատարումը:

5. Հանրային աշխատանքները կատարելիս դատապարտյալի բժշկական օգնությունը և սպասարկումը, ինչպես նաև այդ աշխատանքները կատարելիս ստացած վնասվածքների դիմաց փոխհատուցումը կատարվում է Հայաստանի Հանրապետության օրենսդրությամբ սահմանված կարգով:

6. Եթե հանրային աշխատանքներ նշանակելուց հետո դատապարտյալն անցել է զինվորական ծառայության, ապա դատապարտյալը համապատասխան տեղեկությունը և դրանք հաստատող փաստաթղթերը ներկայացնում է պրոբացիայի ծառայություն, որն միջնորդություն է ներկայացնում դատարան` անձին պատժի հետագա կրումից ազատելու վերաբերյալ:

7. Եթե հանրային աշխատանքներ նշանակելուց հետո կամ դրանց կատարման ընթացքում դատապարտյալին տրվել է առաջին կամ երկրորդ խմբի հաշմանդամություն կամ լրացել է վերջինիս վաթսունհինգ տարին կամ վերջինս հղի է, ապա դատապարտյալը համապատասխան տեղեկությունը և դրանք հիմնավորող փաստաթղթերը ներկայացնում է պրոբացիայի ծառայություն, որը միջնորդություն է ներկայացնում դատարան` նշանակված հանրային աշխատանքների բնույթը փոխելու, իսկ դրա անհնարինության դեպքում անձին պատժի հետագա կրումից ազատելու վերաբերյալ:

8. Եթե հանրային աշխատանքներ նշանակելուց հետո տեղի է ունենում դատապարտյալի առողջական վիճակի այնպիսի վատթարացում, որը դատաբժշկական եզրակացության համաձայն անձին զրկել է հանրային աշխատանքների հետագա կատարման հնարավորությունից, ապա դատապարտյալը համապատասխան տեղեկությունը ներկայացնում է պրոբացիայի ծառայություն, որն միջնորդություն է ներկայացնում դատարան` անձին պատժի հետագա կրումից ազատելու վերաբերյալ:

9. Սույն հոդվածի 8-րդ մասով սահմանված դեպքերում դատաբժշկական փորձաքննությունը նշանակվում է տարածքային մարմնի որոշման հիման վրա, որտեղ պետք է նշվեն փորձաքննություն կատարելու անհրաժեշտությունը հիմնավորող տվյալները, փորձագիտական կազմակերպության անվանումը կամ այն անձի անունը և ազգանունը, որին հանձնարարվում է փորձաքննության կատարումը, փորձագետին առաջադրվող հարցերը, փորձաքննության համար անհրաժեշտ և փորձագետին տրամադրվող վերաբերելի նյութերը:

10. Փորձաքննությունը կատարվում է փորձագիտական կազմակերպության փորձագետի կամ այդպիսին չհանդիսացող փորձագետի կողմից: Եթե փորձաքննությունը հանձնարարված է փորձագիտական կազմակերպությանը, ապա փորձաքննություն նշանակելու մասին որոշումը և դրան կցված նյութերն ուղարկվում են այդ փորձագիտական կազմակերպության ղեկավարին: Այդ դեպքում փորձաքննությունը կատարում է որոշման մեջ նշված փորձագետը, իսկ նշված չլինելու դեպքում` տվյալ փորձագիտական կազմակերպության այն փորձագետը, որին փորձաքննության կատարումը հանձնարարել է փորձագիտական կազմակերպության ղեկավարը:

11. Փորձաքննության համար նմուշներ ստանալու, փորձաքննության կատարման կապակցությամբ շահագրգիռ անձանց իրավունքների, փորձաքննության կատարման կարգի, հանձնաժողովային և համալիր փորձաքննությունների, կրկնակի և լրացուցիչ փորձաքննությունների, փորձագետի եզրակացության բովանդակության նկատմամբ տարածվում են Հայաստանի Հանրապետության քրեական դատավարության օրենսգրքով սահմանված պահանջները, այնքանով որքանով, դրանք իրենց էությամբ կիրառելի են սույն հոդվածով նախատեսված կարգով նշանակվող փորձաքննությունների նկատմամբ:

12. Դատապարտյալի` ազատությունից զրկելու հետ կապված պատիժ կրելու դեպքում հանրային աշխատանքների ձևով նշանակված պատժի կատարումն ազատությունից զրկելու հետ կապված պատժի կրման ժամկետով կասեցվում է տարածքային մարմնի կողմից:

**Հոդված 34. Վերահսկողությունը հանրային աշխատանքների կատարման նկատմամբ**

1. Դատապարտյալի համար որոշված աշխատանքների կատարումը վերահսկելու նպատակով տարածքային մարմինը վարում է հանրային աշխատաժամերի հաշվառման քարտ, որը լրացնում, ստորագրում և կնքում է տվյալ աշխատանքները կազմակերպող մարմնի կամ կազմակերպության վարչակազմը:

2. Վերահսկողության պլանի հիման վրա պրոբացիայի ծառայողն այցելում է դատապարտյալի աշխատավայր՝ դատական ակտի պահանջների կատարման ընթացքը վերահսկելու և վարչակազմից պարզաբանումներ ստանալու նպատակով, որի արդյունքում կազմվում է արձանագրություն:

3. Դատապարտյալը պարտավոր է տարածքային մարմնին տեղեկացնել հանրային աշխատանքները կատարելու մասին: Հանրային աշխատանքները կատարելու, դրանք ոչ պատշաճ կատարելու կամ դատապարտյալի կողմից պատիժը կրելուց խուսափելու մասին տարածքային մարմնին կարող է տեղեկացնել նաև տվյալ աշխատանքները կազմակերպող մարմնի կամ կազմակերպության վարչակազմը:

4. Հանրային աշխատաժամերի հաշվառման կարգը սահմանում է Հայաստանի Հանրապետության կառավարությունը:

5. Հանրային աշխատանքների ձևով պատիժը կրելուց հետո տարածքային մարմնի կողմից դատապարտյալին պատիժը կրած լինելու մասին տեղեկանք տալուց հետո հանրային աշխատանքների ավարտի մասին տարածքային մարմինը տեղեկացնում է նաև տվյալ աշխատանքները կազմակերպող մարմնի կամ կազմակերպության վարչակազմին:

6. Հանրային աշխատանքների կատարումը կարող է իրականացվել էլեկտրոնային հսկողության միջոցների կիրառմամբ:

**Հոդված 35.** **Հանրային աշխատանքների ձևով պատիժը կատարելուց խուսափելը և դրա հետևանքները**

1. Պատիժը կրելու կարգն ու պայմանները խախտելու դեպքում տարածքային մարմինը երեք աշխատանքային օրվա ընթացքում դատապարտյալին ծանուցագրով հրավիրում է տարածքային մարմին, պարզում պատիժը կրելու կարգը և պայմանները խախտելու պատճառները` անհրաժեշտության դեպքում պահանջելով համապատասխան փաստաթղթեր, որի կապակցությամբ կազմվում է արձանագրություն: Հարգելի պատճառների բացակայության դեպքում պրոբացիայի ծառայողը դատապարտյալին նախազգուշացնում է օրենքով սահմանված պատասխանատվության մասին:

2. Հանրային աշխատանքները կատարելուց խուսափող դատապարտյալի վերաբերյալ տարածքային մարմինը կազմում է արձանագրություն և միջնորդություն է ներկայացնում դատարան՝ հանրային աշխատանքները Հայաստանի Հանրապետության քրեական օրենսգրքով սահմանված կարգով ազատազրկմամբ փոխարինելու մասին:

3. Հանրային աշխատանքների ձևով պատիժը կատարելուց խուսափող է համարվում այն դատապարտյալը, ով`

1) մեկ ամսվա ընթացքում կատարել է հանրային աշխատաժամերի հաշվառման քարտով նախատեսված աշխատանքների իննսուն տոկոսից պակաս հանրային աշխատանքներ` առանց հարգելի պատճառի.

2) հանրային աշխատանքների կատարման ժամանակ մեկ ամսվա ընթացքում երկուսից ավելի անգամ կոպտորեն խախտել է աշխատանքային կարգապահության կանոնները և սույն օրենսգրքի 33-րդ հոդվածի 3-րդ մասով սահմանված պահանջները.

3) պատշաճ ծանուցվելու դեպքում երկու և ավելի անգամ անընդմեջ կամ օրենքով նախատեսված դեպքում չի ներկայացել տարածքային մարմին.

4) հրաժարվել է հանրային աշխատանքները կատարելուց:»:

**Հոդված 2.** Սույն օրենքն ուժի մեջ է մտնում 2021 հունվարի 1-ից։

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՆՐԱՅԻՆ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հանրային ծառայության մասին» 2018 թվականի մարտի 29-ի ՀՕ-206-Ն օրենքի (այսուհետ՝ Օրենք) 3-րդ հոդվածի 3-րդ մասում «քրեակատարողական ծառայությունը,» բառերից հետո լրացնել «պրոբացիայի ծառայությունը,» բառերով։

**Հոդված 2.** Օրենքի 34-րդ հոդվածի 1-ին մասում «քրեակատարողական,» բառից հետո լրացնել «պրոբացիայի» բառով։

**Հոդված 3.** Սույն օրենքն ուժի մեջ է մտնում 2021 հունվարի 1-ից։

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» 2013 թվականի մարտի 12-ի ՀՕ-157-Ն օրենքի (այսուհետ՝ Օրենք) 7-րդ հոդվածի 4-րդ մասում «հարկադիր կատարողներին,» բառերից հետո լրացնել «պրոբացիայի,» բառով։

**Հոդված 2.** Օրենքի 1-ին հավելվածի աղյուսակում.

1. «Դատական ակտերի գլխավոր հարկադիր կատարող» տողից հետո լրացնել հետևյալ բովանդակությամբ նոր տողով.

|  |  |
| --- | --- |
| «Պրոբացիայի ծառայության պետ | 10.00». |

1. «Գլխավոր հարկադիր կատարողի տեղակալ» բառերից հետո լրացնել հետևյալ բովանդակությամբ նոր տողով.

|  |  |
| --- | --- |
| «Պրոբացիայի ծառայության պետի տեղակալ | 7.50»։ |

**Հոդված 3.** Օրենքի 9-րդ հավելվածում.

**1.** «Պետական ծառայություն» աղյուսակում «մաքսային» բառից հետո լրացնել «,պրոբացիայի» բառով.

2. «Հարկադիր կատարման ծառայություն» աղյուսակից հետո լրացնել հետևյալ բովանդակությամբ նոր աղյուսակ.

|  |  |  |  |  |  |  |
| --- | --- | --- | --- | --- | --- | --- |
| Պրոբացիայի ծառայություն | | | | | | |
| Աշխատավարձի մակարդակները | Հիմնական աշխատավարձի բնականոն աճ | 1 | 2 | 3 | 4 | 5 |
|  | | Պրոբա-  ցիայի ծառայող | Պրոբա-  ցիայի  ավագ ծառայող | Գլխավոր  մասնագետ | Բաժան  մունքի  պետ,  բաժնի  պետի  տեղակալ | Տարածքային մարմնի պետ, Կենտրոնական մարմնի բաժնի պետ |
| 11 | Աճ չկա | 2.66 | 3.11 | 3.64 | 4.40 | 5.34 |
| 10 | Երեք տարին մեկ | 2.58 | 3.01 | 3.53 | 4.27 | 5.17 |
| 9 | 2.50 | 2.92 | 3.42 | 4.13 | 5.01 |
| 8 | 2.42 | 2.83 | 3.31 | 4.01 | 4.85 |
| 7 | Երկու տարին մեկ | 2.35 | 2.75 | 3.21 | 3.88 | 4.70 |
| 6 | 2.28 | 2.66 | 3.11 | 3.76 | 4.55 |
| 5 | 2.21 | 2.58 | 3.02 | 3.64 | 4.41 |
| 4 | Յուրաքանչյուր տարի | 2.15 | 2.50 | 2.92 | 3.53 | 4.27 |
| 3 | 2.08 | 2.43 | 2.83 | 3.42 | 4.14 |
| 2 | 2.02 | 2.35 | 2.75 | 3.31 | 4.01 |
| 1 | 1.96 | 2.28 | 2.66 | 3.21 | 3.88 |

**Հոդված 4.** Սույն օրենքն ուժի մեջ է մտնում 2021 հունվարի 1-ից։

**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՕՏԱՐԵՐԿՐԱՑԻՆԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.**«Օտարերկրացիների մասին» 2006 թվականի դեկտեմբերի 25-ի ՀՕ-47-Ն օրենքի 12-րդ հոդվածի 3-րդ մասը լրացնել հետևյալ բովանդակությամբ «գ» կետով.

«գ) նրա նկատմամբ սահմանվել է վերահսկողություն պատիժը պայմանականորեն չկիրառելու, պատժի կրումից ազատելու, պատժից պայմանական վաղաժամկետ ազատման դեպքում փորձաշրջանի մեջ գտնվելու կամ պատժի կրումը հետաձգվելու կապակցությամբ, բացառությամբ Հայաստանի Հանրապետության միջազգային պայմանագրերով նախատեսված դեպքերի։»:

**Հոդված 2.**Սույն օրենքն ուժի մեջ է մտնում 2021 հունվարի 1-ից։

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_\_\_\_\_\_\_ 2020 թվականի N -Ն

**ՊՐՈԲԱՑԻԱՅԻ ԾԱՌԱՅՈՂԻ ԱՏԵՍՏԱՎՈՐՄԱՆ ԱՆՑԿԱՑՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ**

Ղեկավարվելով «Պրոբացիայի մասին» Հայաստանի Հանրապետության օրենքի 55.12-րդ հոդվածի 9-րդ մասի երկրորդ պարբերությամբ` Հայաստանի Հանրապետության կառավարությունը ***որոշում է.***

1. Հաստատել պրոբացիայի ծառայողի ատեստավորման անցկացման կարգը` համաձայն հավելվածի:

2.Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
| **Հայաստանի Հանրապետության վարչապետ** | **Ն․ ՓԱՇԻՆՅԱՆ** |

|  |  |
| --- | --- |
|  | **Հավելված ՀՀ կառավարության 2020**  **2020 թվականի \_\_\_\_\_\_\_\_\_\_\_\_ N -Ն որոշման** |
| **Կ Ա Ր Գ**  **ՊՐՈԲԱՑԻԱՅԻ ԾԱՌԱՅՈՂԻ ԱՏԵՍՏԱՎՈՐՄԱՆ ԱՆՑԿԱՑՄԱՆ**  **I. ԸՆԴՀԱՆՈՒՐ ԴՐՈՒՅԹՆԵՐ**  1. Սույն կարգով սահմանվում են պրոբացիայի ծառայողի ատեստավորման անցկացման (այսուհետ` ատեստավորման անցկացում) կարգն ու պայմանները:  2. Ատեստավորումն անցկացվում է զբաղեցրած պաշտոնին պրոբացիայի ծառայողի մասնագիտական գիտելիքների և աշխատանքային ունակությունների համապատասխանությունը որոշելու նպատակով:    **II. ԱՏԵՍՏԱՎՈՐՄԱՆ ՆԱԽԱՊԱՏՐԱՍՏԱԿԱՆ ԱՇԽԱՏԱՆՔՆԵՐԻ ԿԱԶՄԱԿԵՐՊՈՒՄԸ**  3. Պրոբացիայի ծառայության կենտրոնական մարմնի կադրային հարցերով զբաղվող կառուցվածքային ստորաբաժանման ղեկավարը ատեստավորման օրվանից ոչ ուշ, քան երկու ամիս առաջ պրոբացիայի ծառայության պետի հաստատմանն է ներկայացնում հերթական ատեստավորման ենթակա պրոբացիայի ծառայողների ցուցակները (N 1 ձև):  4. Ատեստավորման անցկացման ժամանակը հայտարարվում է պրոբացիայի ծառայության պետի հրամանով: Ատեստավորման ենթակա պրոբացիայի ծառայողներն ատեստավորման օրվանից ոչ ուշ, քան մեկ ամիս առաջ տեղեկացվում են ատեստավորման ժամանակի մասին: Նրանցից դրա մասին վերցվում է ստորագրություն (N 2 ձև):  5. Պրոբացիայի ծառայողի անմիջական ղեկավարն ատեստավորման օրվանից առնվազն 2 շաբաթ առաջ պրոբացիայի ծառայության կադրային հարցերով զբաղվող համապատասխան կառուցվածքային ստորաբաժանում է ներկայացնում պրոբացիայի ծառայողի ծառայողական բնութագիրը (N 3 ձև): Ծառայողական բնութագիրը կազմվում է ազատ ոճով` «Պրոբացիայի մասին» Հայաստանի Հանրապետության օրենքի (այսուհետ` օրենք) 61-րդ հոդվածի պահանջներին համապատասխան: Ծառայողական բնութագիրը պետք է ներառի նաև տեղեկություններ տվյալ պրոբացիայի ծառայողի` իր պաշտոնին համապատասխանության մասին:  6. Պրոբացիայի ծառայողը ծառայողական բնութագրի կապակցությամբ առարկություններ ունենալու դեպքում դրանք ներկայացնում է գրավոր (N 3 ձև):  7. Եթե ատեստավորումների միջև ընկած ժամանակաշրջանում պրոբացիայի ծառայողի անմիջական ղեկավարն իր պաշտոնին չհամապատասխանելու հիմքով ազատվել է պաշտոնից, ապա նրա ներկայացրած ծառայողական բնութագիրը համարվում է իրավաբանական ուժ չունեցող: Եթե այդ ղեկավարի տված ծառայողական բնութագիրն ընդգրկում է ատեստավորումների միջև ընկած ժամանակաշրջանի 2/3-ից ավելին, ապա պրոբացիայի ծառայողի վերաբերյալ ծառայողական բնութագիր չի ներկայացվում:  **III. ԱՏԵՍՏԱՎՈՐՄԱՆ ԱՆՑԿԱՑՈՒՄԸ**    8. Ատեստավորումն անցկացնում են Հայաստանի Հանրապետության արդարադատության նախարարի կողմից (այսուհետ` նախարար) ստեղծվող ատեստավորող հանձնաժողովը կամ հանձնաժողովները:  9. Ատեստավորող հանձնաժողովի (այսուհետ` հանձնաժողով) կազմում կարող են ընդգրկվել Հայաստանի Հանրապետության արդարադատության նախարարության աշխատողներ և գիտական կամ ուսումնական հաստատությունների մասնագետներ: Հանձնաժողովը պետք է կազմված լինի առնվազն 7 անդամից, որոնցից առնվազն 3-ը` պրոբացիայի ծառայությունից:  Հանձնաժողովի նախագահին հանձնաժողովի կազմից նշանակում է նախարարը: Եթե նախարարն ընդգրկված է հանձնաժողովի կազմում, ապա նա ի պաշտոնե իրականացնում է հանձնաժողովի նախագահի պարտականությունները:  10. Հանձնաժողովն իրավազոր է, եթե հանձնաժողովի նիստին ներկա է հանձնաժողովի անդամների 1/3-ից ավելին: Հանձնաժողովի նիստը քվորումի բացակայության դեպքում հետաձգվում է: Հանձնաժողովի նիստը 3 անգամ հետաձգվելու դեպքում հանձնաժողովի նախագահը նախարարին ներկայացնում է միջնորդություն բացակայող անդամներին փոխարինելու վերաբերյալ:  11. Հանձնաժողովի նախագահը նախքան ատեստավորման սկիզբը ձեռնարկում է համապատասխան միջոցներ` հանձնաժողովի մյուս անդամների և քարտուղարի ներկայությունն ապահովելու համար, բացառությամբ հարգելի բացակայողների, ստուգում է պահանջվող փաստաթղթերի առկայությունը, այդ թվում` նաև ծառայողական բնութագրերը, որոնք ներկայացնելու համար պատասխանատու է կադրերի և հատուկ աշխատանքների բաժնի ղեկավարը: Դրանից հետո հայտարարվում է ատեստավորման սկիզբը:  12. Պրոբացիայի ծառայողն ատեստավորմանը ներկայանում է անձամբ` համազգեստով և վկայականով:  13. Ատեստավորվելու համար ներկայացած պրոբացիայի ծառայողը հանձնաժողովին ներկայանում է` հայտնելով իր անունը, հայրանունը, ազգանունը և զբաղեցրած պաշտոնը:  14. Ատեստավորման ընթացքում պրոբացիայի ծառայողին արգելվում է ատեստավորման բնականոն ընթացքին խոչընդոտող գործողությունների կատարումը:  15. Պրոբացիայի ծառայողներին արգելվում է իրենց հետ ատեստավորման սենյակ տպագիր, մեքենագիր, ձեռագիր նյութեր, կապի միջոցներ կամ այլ տեխնիկական սարքեր բերելը կամ կրելը:  16. Հանձնաժողովի որոշմամբ ատեստավորման ընթացքում կարող են ներկա գտնվել զանգվածային լրատվության միջոցների կամ հասարակական կազմակերպությունների ներկայացուցիչներ, ինչպես նաև այլ հրավիրված դիտորդներ:  17. Ատեստավորումն անցկացվում է հետևյալ եղանակներով`  ա) փաստաթղթային և հարցազրույցի,  բ) թեստավորման և հարցազրույցի:    **IV. ՓԱՍՏԱԹՂԹԱՅԻՆ ԵՎ ՀԱՐՑԱԶՐՈՒՅՑԻ ԵՂԱՆԱԿՈՎ ԱՏԵՍՏԱՎՈՐՄԱՆ ԱՆՑԿԱՑՈՒՄԸ**    18. Փաստաթղթային և հարցազրույցի եղանակով ատեստավորման ենթակա են պրոբացիայի ծառայության պաշտոնների գլխավոր խմբում 3 տարվանից ավելի պաշտոն զբաղեցնող պրոբացիայի ծառայողները, ինչպես նաև յուրաքանչյուր խմբում այն ծառայողները, ինչպես նաև յուրաքանչյուր խմբում այն ծառայողները, որոնք ունեն զբաղեցրած պաշտոնի ենթախմբի համար օրենքով նախատեսված առավելագույն կոչում և տվյալ պաշտոնում 3 տարվանից ավելի ծառայության ստաժ, որոնք ունեն զբաղեցրած պաշտոնի ենթախմբի համար օրենքով նախատեսված առավելագույն կոչում և տվյալ պաշտոնում 3 տարվանից ավելի ծառայության ստաժ:  19. Փաստաթղթային և հարցազրույցի եղանակով ատեստավորումը բաղկացած է փաստաթղթային և հարցազրույցի փուլերից:  20. Փաստաթղթային փուլն անցկացվում է պրոբացիայի ծառայողի մասնագիտական և փաստաթղթային պահանջվող տվյալների համապատասխանությունն ստուգելու նպատակով:  21. Փաստաթղթային փուլի անցկացման ընթացքում վերանայվում են պրոբացիայի ծառայողի մասնագիտական և փաստաթղթային պահանջվող տվյալները, և քննարկվում է ծառայողական բնութագիրը: Հանձնաժողովը քննարկում է ծառայողական բնութագիրը, ինչպես նաև պրոբացիայի ծառայողի գրավոր առարկությունները, եթե այդպիսիք առկա են: Պրոբացիայի ծառայողի անմիջական ղեկավարը կարող է փաստաթղթային փուլում հանձնաժողովի հրավերով մասնակցել պրոբացիայի ծառայողի ծառայողական բնութագրի քննարկմանը:  22. Փաստաթղթային փուլում դրական արդյունքների դեպքում պրոբացիայի ծառայողին թույլատրվում է մասնակցել հարցազրույցի փուլին: Բացասական արդյունքների` փաստաթղթերի անհամապատասխանության դեպքում հանձնաժողովն ընդունում է «Չի համապատասխանում զբաղեցրած պաշտոնին» որոշումը:  23. Հարցազրույցի փուլը պրոբացիայի ծառայողի զբաղեցրած պաշտոնի համար նախատեսված գործառութային պարտականությունների իմացության և գործնական կարողությունների ստուգումն է` հարցաշարի հիման վրա կազմված հարցաթերթերի միջոցով:  24. Հարցազրույցի փուլն ընթանում է սույն կարգի 68-72-րդ կետերում նշված կարգով:  25. Փաստաթղթային և հարցազրույցի եղանակով ատեստավորման արդյունքում հանձնաժողովն ընդունում է սույն կարգի 73-րդ կետով նախատեսված որոշումներից որևէ մեկը։    **V. ԹԵՍՏԱՎՈՐՄԱՆ ԵՎ ՀԱՐՑԱԶՐՈՒՅՑԻ ԵՂԱՆԱԿՈՎ ԱՏԵՍՏԱՎՈՐՄԱՆ ԱՆՑԿԱՑՈՒՄԸ**    26. Թեստավորման և հարցազրույցի եղանակով ատեստավորման ենթակա են այն պրոբացիայի ծառայողները, ովքեր փաստաթղթային և հարցազրույցի եղանակով ատեստավորման ենթակա չեն:  27. Թեստավորման և հարցազրույցի եղանակով ատեստավորումն անցկացվում է պրոբացիայի ծառայողի զբաղեցրած պաշտոնի համար նախատեսված գործառութային պարտականությունների իմացությունը և գործնական կարողություններն ստուգելու նպատակով:  28. Թեստավորման և հարցազրույցի եղանակով ատեստավորումը բաղկացած է թեստավորման և հարցազրույցի փուլերից:  29. Թեստավորման փուլն անցկացվում է համակարգչով, իսկ տեխնիկական պայմանների անհնարինության դեպքում` գրավոր:  30. Թեստավորման փուլին միաժամանակ կարող է մասնակցել ոչ ավելի, քան 30 պրոբացիայի ծառայող:  31. Թեստավորումն անցկացվում է այդ նպատակով կազմված ամփոփաթերթերի միջոցով, որոնք կադրերի և հատուկ աշխատանքների բաժինը թեստավորման և հարցազրույցի եղանակով ատեստավորման ենթակա պրոբացիայի ծառայողների թվին համապատասխան կնքված երկուական օրինակով հանձնում է հանձնաժողովի նախագահին: Ամփոփաթերթի առաջին օրինակը բաղկացած է միևնույն ծածկագիրն ունեցող կտրոնից և հիմնական մասից: Ծածկագրերը պատված են անթափանց ծածկաշերտով: Ամփոփաթերթի երկրորդ օրինակը չի ծածկագրվում: Ամփոփաթերթի առաջին օրինակը կնքվում է ձախ կողմում` կտրոնի և հիմնական մասի վրա` հավասարաչափ, իսկ երկրորդ օրինակը` ներքևի ձախ կողմում:  32. Հանձնաժողովը մինչև թեստավորման փուլի սկիզբը հարցաշարից համակարգչի միջոցով պատահական ընտրությամբ ընտրում է պրոբացիայի ծառայողի զբաղեցրած պաշտոնի գործառութային պարտականություններին համապատասխանող հարցեր և կազմում թեստեր` հետևյալ չափաբաժիններով`  ա) պրոբացիայի ծառայության գլխավոր խմբի պաշտոններ զբաղեցնող ծառայողների ատեստավորում անցկացնելու դեպքում` 40 թեստային առաջադրանք.  բ) պրոբացիայի ծառայության առաջատար խմբի պաշտոններ զբաղեցնող ծառայողների ատեստավորում անցկացնելու դեպքում` 30 թեստային առաջադրանք.  գ) պրոբացիայի ծառայության առաջին խմբի պաշտոններ զբաղեցնող ծառայողների ատեստավորում անցկացնելու դեպքում` 20 թեստային առաջադրանք:  33. Թեստային առաջադրանքները ներառում են բնագավառներ` հետևյալ տոկոսային հարաբերակցությամբ`  ա) Հայաստանի Հանրապետության Սահմանադրություն` 10 տոկոս,  բ) քրեադատավարական ոլորտը կանոնակարգող իրավական ակտեր` 10 տոկոս,  գ) համապատասխան պետական մարմնի իրավասությունը և պրոբացիայի ոլորտը կանոնակարգող, ինչպեսնաևպրոբացիայի ծառայողի պաշտոնի համար նախատեսված գործառութային պարտականություններին վերաբերող պահանջները սահմանող իրավական ակտեր` 80 տոկոս:  Ատեստավորում անցկացնելուց առնվազն երկու ամիս առաջ թեստավորման հարցաշարերը հաստատվում են պրոբացիայիծառայության պետի կողմից:  Պրոբացիայի ծառայողն ատեստավորումից առնվազն մեկ ամիս առաջ ծանոթացվում է թեստավորման հարցաշարին:  34. Հանձնաժողովի քարտուղարը պրոբացիայի ծառայողներին պարզաբանում է թեստավորման անցկացման հետ կապված կազմակերպչական բնույթի հարցերը:  35. Հանձնաժողովի քարտուղարը պրոբացիայի ծառայողներին տրամադրում է սույն կարգի 31-րդ կետում նշված ամփոփաթերթ` 2 օրինակից։ Պրոբացիայի ծառայողը, հանձնաժողովի բոլոր անդամների ներկայությամբ ներկայացնելով իր վկայականը, ամփոփաթերթի առաջին օրինակի կտրոնի վրա լրացնում է իր ազգանունը, անունը, հայրանունը, և այն, հիմնական մասից անջատելով, հանձնում է հանձնաժողովի քարտուղարին: Կտրոնները գցվում են ամփոփաթերթերի պահպանման համար նախատեսված` կնքված արկղի մեջ:  36. Պրոբացիայի ծառայողին արգելվում է ջնջել ամփոփաթերթի հիմնական մասի և կտրոնի վրայի անթափանց ծածկաշերտը: Հակառակ դեպքում աշխատանքը գնահատվում է 0 միավոր:  37. Պրոբացիայի ծառայողները թեստավորման ժամանակ կտրոնները հանձնելուց հետո ստանում են թեստավորման առաջադրանքների տետրեր: Առաջադրանքները բաղկացած են հարցերից և դրանց 3 կամ 4 ենթադրյալ պատասխանից, որոնցից մեկը միանշանակ ճիշտ պատասխանն է:  38. Հանձնաժողովի քարտուղարը թեստավորման առաջադրանքների տետրերը պրոբացիայի ծառայողներին տրամադրելուց հետո հայտարարում է թեստավորման փուլի սկիզբը:  39. Համակարգչով անցկացվող թեստավորման ժամանակ պրոբացիայի ծառայողները կտրոնները հանձնելուց հետո համակարգչի միջոցով մոնիտորի վրա ստանում են թեստավորման առաջադրանքներ: Այդ առաջադրանքները նույնպես կազմված են հարցերից և դրանց 3 կամ 4 ենթադրյալ պատասխանից, որոնցից մեկը միանշանակ ճիշտ պատասխանն է:  40. Պրոբացիայի ծառայողը թեստավորման փուլի սկիզբը հայտարարվելուց հետո ծանոթանում է առաջադրանքներին և յուրաքանչյուր առաջադրանքի համար ամփոփաթերթում նախատեսված համապատասխան վանդակում կատարում է նշում` ընտրելով մեկ, իր կարծիքով, ճիշտ պատասխանը:  41. Թեստավորումը համակարգչով անցկացվելու դեպքում պրոբացիայի ծառայողը յուրաքանչյուր հարցի ենթադրյալ պատասխաններից ընտրում է պատասխանի իր տարբերակը, որը պահպանվում է համակարգչում:  42. Թեստավորման ընթացքում պրոբացիայի ծառայողներին արգելվում է աղմկել, հուշել, խոսել, հարցեր տալ ներկա գտնվող անձանց, այդ թվում` հանձնաժողովի անդամներին, ինչպես նաև դուրս գալ սենյակից: Եթե պրոբացիայի ծառայողը ցանկանում է դուրս գալ սենյակից, նրա աշխատանքը համարվում է դադարեցված: Այդ դեպքում պրոբացիայի ծառայողին թեստավորման միջոցով կրկին ատեստավորման թույլատրելը հնարավոր է ատեստավորող հանձնաժողովի որոշմամբ: Եթե պրոբացիայի ծառայողն իր պահվածքով խոչընդոտում է թեստավորման ընթացքին, ապա նրա նկատմամբ ընդունվում է «Ատեստավորումը հետաձգել և պրոբացիայի ծառայողին գործուղել վերապատրաստման» որոշումը, ինչպես նաև համապատասխան մարմին ներկայացվում է միջնորդություն` պրոբացիայի ծառայողի նկատմամբ կարգապահական տույժ կիրառելու մասին:  43. Պրոբացիայի ծառայողը թեստավորման առաջադրանքների տետրում կարող է կատարել ցանկացած նշում, որն արդյունքների գնահատման ժամանակ հիմք չի հանդիսանում և չի կարող վկայակոչվել արդյունքների գնահատումը բողոքարկելիս:  44. Ամփոփաթերթի վրա ջնջումներ, ուղղումներ կամ վերականգնումներ կատարել չի թույլատրվում: Այդ դեպքում տվյալ հարցի պատասխանը համարվում է սխալ:  45. Աշխատանքի ավարտից, ինչպես նաև թեստավորման առաջադրանքների համար հատկացված ժամանակն սպառվելուց հետո պրոբացիայի ծառայողն ամփոփաթերթի առաջին օրինակի հիմնական մասը գցում է դրա համար նախատեսված` կնքված արկղի մեջ, իսկ թեստավորման առաջադրանքների տետրը հանձնում է հանձնաժողովի անդամին: Պրոբացիայի ծառայողն աշխատանքը հանձնելիս, հանձնաժողովի նախագահին ներկայացնելով վկայականը` ամփոփաթերթի երկրորդ օրինակի կնքված մասում լրացնում է իր ազգանունը, անունը, հայրանունը, վերցնում է այն և դուրս է գալիս սենյակից:  46. Համակարգչային թեստավորման ժամանակ պրոբացիայի ծառայողն աշխատանքն ավարտելուց, ինչպես նաև թեստավորման առաջադրանքները կատարելու համար սահմանված ժամանակն սպառվելուց հետո համակարգչային օպերատորի օգնությամբ, հանձնաժողովի նախագահի ներկայությամբ, իր ամփոփաթերթի 2 օրինակի հիմնական մասերի վրա տպագրում է առաջադրանքի կատարման արդյունքները և դրանց համակարգչային տոկոսային վերլուծությունը: Պրոբացիայի ծառայողն ամփոփաթերթի առաջին օրինակի հիմնական մասը գցում է կնքված արկղի մեջ, ամփոփաթերթի երկրորդ օրինակի կնքված մասում լրացնում է իր ազգանունը, անունը, հայրանունը, վերցնում է այն և դուրս է գալիս սենյակից:  47. Թեստավորման առաջադրանքները կատարելու համար պրոբացիայի ծառայողներին հատկացվում է`  ա) պրոբացիայի ծառայության գլխավոր խմբի պաշտոններ զբաղեցնող ծառայողների ատեստավորման համար` 60 րոպե ժամանակ.  բ) պրոբացիայի ծառայության առաջատար կամ միջին խմբի պաշտոններ զբաղեցնող ծառայողների ատեստավորման համար` 50 րոպե ժամանակ.  գ) պրոբացիայի ծառայության կրտսեր խմբի պաշտոններ զբաղեցնող ծառայողների ատեստավորման համար` 40 րոպե ժամանակ:  48. Հանձնաժողովի քարտուղարը թեստավորման ավարտից 10 րոպե առաջ պրոբացիայի ծառայողներին հիշեցնում է առաջադրանքի կատարման համար մնացած ժամանակի մասին:  49. Հանձնաժողովի քարտուղարը թեստավորման համար հատկացված ժամանակն ավարտվելուց հետո հայտարարում է դրա մասին, որից հետո պրոբացիայի ծառայողները պարտավոր են անմիջապես դադարեցնել աշխատանքը: Հայտարարությունից հետո աշխատանքը չդադարեցրած պրոբացիայի ծառայողի ամփոփաթերթը ճանաչվում է անվավեր և գնահատվում է 0 միավոր, ինչի մասին հանձնաժողովի քարտուղարը կատարում է նշում պատասխանների ամփոփաթերթի վրա կամ համակարգչում:  50. Հանձնաժողովի անդամներն ստուգում են ամփոփաթերթերի պահպանման համար նախատեսված արկղի կնիքի առկայությունը և վնասված չլինելը, որից հետո բացում են արկղը և հաշվում ամփոփաթերթերի կտրոններն ու հիմնական մասերը` կազմելով համապատասխան արձանագրություն:  51. Աշխատանքները համակարգչով ստուգելու համար ամփոփաթերթերի հիմնական մասերը հանձնվում են համակարգչային օպերատորին, որը տեսաներածիչի միջոցով մուտքագրում է յուրաքանչյուր պրոբացիայի ծառայողի ամփոփաթերթում զետեղված պատասխանների տվյալները: Պատասխանների համակարգչային տոկոսային վերլուծությունից հետո արդյունքը տպագրվում է ամփոփաթերթի հիմնական մասի վրա և հաստատվում հանձնաժողովի նախագահի ստորագրությամբ:  52. Հանձնաժողովը սույն կարգի 29-րդ կետով նախատեսված տեխնիկական պայմանների անհնարինության դեպքում գրավոր աշխատանքների ստուգման համար ձեռնարկում է համապատասխան միջոցներ` թեստավորման առաջադրանքների ճիշտ պատասխանները տպագրելու համար, որոնց հիման վրա տեղում պատրաստվում է ձևանմուշ:  53. Հանձնաժողովի անդամները համատեղ` ձևանմուշի միջոցով մեկ առ մեկ ստուգում են պրոբացիայի ծառայողների կողմից ամփոփաթերթերում նշված պատասխանները:  54. Յուրաքանչյուր պրոբացիայի ծառայողի համար հաշվարկվում են հավաքած միավորների քանակը և տոկոսը:  55. Թեստավորման արդյունքների յուրաքանչյուր ճիշտ պատասխան գնահատվում է մեկ միավոր, սխալ պատասխանը` 0 միավոր: Սխալ պատասխաններ են համարվում ոչ միայն սխալ պատասխան նշելը, այլև մեկից ավելի պատասխաններ նշելը, ոչ մի պատասխան չնշելը, ինչպես նաև ջնջումներ, ուղղումներ կամ վերականգնումներ կատարելը:  56. Բոլոր պրոբացիայի ծառայողներն ստուգման աշխատանքների ավարտից հետո հրավիրվում են ատեստավորման սենյակ:  57. Հանձնաժողովի նախագահը մեկ առ մեկ ջնջում է ամփոփաթերթերի հիմնական մասերի ծածկաշերտերը: Յուրաքանչյուր հիմնական մասի ծածկաշերտը մաքրվելուց հետո բարձրաձայն հայտարարվում են ամփոփաթերթի համարը և դրա վրա նշված տոկոսը, որն անմիջապես արձանագրում է հանձնաժողովի քարտուղարը:  58. Հանձնաժողովի նախագահը բոլոր ամփոփաթերթերի հիմնական մասերի նկատմամբ սույն կարգի 57-րդ կետում նշված գործողությունը կատարելուց հետո մեկ առ մեկ բարձրաձայն ընթերցում է ամփոփաթերթերի կտրոնների վրա նշված ազգանունները, անունները, հայրանունները: Յուրաքանչյուր պրոբացիայի ծառայող ներկայացնում է իր վկայականը, ստանում իր կտրոնը, հանձնաժողովի անդամների ներկայությամբ մաքրում է ծածկաշերտը և բարձրաձայն հայտնում իր կտրոնի համարը, որն անմիջապես արձանագրվում է:  59. Թետավորմանը մասնակցած, սակայն արդյունքների ամփոփմանը չներկայացած պրոբացիայի ծառայողների կտրոնների ծածկաշերտերը նույնպես բացվում են բոլորի ներկայությամբ: Հանձնաժողովի նախագահը բարձրաձայն հայտարարում է յուրաքանչյուր պրոբացիայի ծառայողի հավաքած միավորները և դրանց տոկոսները:  60. Հանձնաժողովը միավորները և դրանց տոկոսները հայտարարելուց անմիջապես հետո համապատասխան ցուցանակի վրա հրապարակում է թեստավորման արդյունքները և ամփոփաթերթի ձևանմուշը` ճիշտ պատասխանների նշմամբ:  61. Թեստավորման արդյունքները կարող են բողոքարկվել հանձնաժողովին` սույն կարգի 59-րդ կետում նշված հրապարակումից հետո մեկ ժամվա ընթացքում: Բողոքարկումը թեստավորման առաջադրանքի որևէ հարցադրման կամ դրա ենթադրյալ պատասխանի ճշտության, ինչպես նաև թեստավորման արդյունքում պրոբացիայի ծառայողի հավաքած միավորները հաշվելիս թույլ տրված հնարավոր սխալի վիճարկումն է:  62. Եթե հանձնաժողովը որոշում է բավարարել պրոբացիայի ծառայողի բողոքը և սխալ է համարում որևէ հարցադրում, ապա այդ որոշման հիման վրա տվյալ հարցի համար 0 միավոր ստացած բոլոր ք պրոբացիայի ծառայողների միավորներն ավելացվում են մեկ միավորով:  63. Եթե հանձնաժողովը պարզում է, որ թեստավորման արդյունքների հաշվարկման ժամանակ թույլ տրված հավանական սխալի վերաբերյալ պրոբացիայի ծառայողի բողոքը հիմնավոր է, ապա բավարարում է պրոբացիայի ծառայողի պահանջը` ճիշտ հաշվարկելով թեստավորման արդյունքները:  64. Բողոքարկման արդյունքներն ամփոփվելուց հետո թեստավորման առաջադրանքները փաթեթավորվում և կնքվում են` արխիվացման նպատակով պրոբացիայի ծառայության կենտրոնական մարմին հանձնելու համար:  65. Բողոքարկման արդյունքներն ամփոփելուց անմիջապես հետո, ինչպես նաև բողոքների բացակայության դեպքում` բողոքարկման համար սույն կարգի 61-րդ կետում նշված ժամանակի ավարտից հետո հանձնաժողովն ընդունում է որոշում առաջադրանքների 80 տոկոսից պակաս ճիշտ պատասխան տված պրոբացիայի ծառայողի զբաղեցրած պաշտոնին չհամապատասխանելու մասին, իսկ 80 տոկոսից ավելի ճիշտ պատասխան տված պրոբացիայի ծառայողն անցնում է հաջորդ` հարցազրույցի փուլ:  66. Հարցազրույցի փուլն անցկացվում է ատեստավորման թերթիկի և ծառայողական բնութագրի հիման վրա:  67. Հանձնաժողովը քննարկում է պրոբացիայի ծառայողի վերաբերյալ ներկայացված բացասական ծառայողական բնութագիրը, ինչպես նաև պրոբացիայի ծառայողի գրավոր առարկությունները, եթե այդպիսիք առկա են: Հանձնաժողովի հրավերով պրոբացիայի ծառայողի անմիջական ղեկավարը հարցազրույցի փուլում կարող է մասնակցել պրոբացիայի ծառայողի ծառայողական բնութագրի քննարկմանը:  68. Հարցազրույցի հարցաշարն ատեստավորումից առնվազն 2 ամիս առաջ հաստատվում է պրոբացիայի ծառայության պետի կողմից:  Հարցաշարի կազմմանը մասնակցում են նաև մասնագետներ Հայաստանի Հանրապետության արդարադատության նախարարությունից, կարող են մասնագետներ հրավիրվել նաև գիտական կամ ուսումնական հաստատություններից:  Հանձնաժողովն ատեստավորման նախորդ օրը հաստատված հարցաշարից կազմում է հարցաթերթերը` սույն կարգի 33-րդ կետում նշված բնագավառներից:  Կազմված հարցաթերթերը ծրարվում և կնքվում են: Ծրարի բացումից հետո հարցաթերթերը դրվում են ցանկացած հերթականությամբ, որից հետո պրոբացիայի ծառայողին առաջարկվում է վերցնել դրանցից որևէ մեկը:  Հարցաթերթում նշված հարցերին պատասխանելուն պատրաստվելու համար պրոբացիայի ծառայողին տրվում է 30 րոպե ժամանակ:  69. Հարցաթերթը կազմված է`  ա) պրոբացիայի ծառայության գլխավոր խմբի պաշտոն զբաղեցնող ծառայողի ատեստավորման անցկացման դեպքում` 6 հարցից.  բ) պրոբացիայի ծառայության առաջատար խմբի պաշտոն զբաղեցնող ծառայողի ատեստավորման անցկացման դեպքում` 5 հարցից.  գ) պրոբացիայի ծառայության միջին խմբի պաշտոն զբաղեցնող ծառայողի ատեստավորման անցկացման դեպքում` 4 հարցից:  70. Յուրաքանչյուր պրոբացիայի ծառայողի հետ հարցազրույցն անցկացվում է առանձին: Ատեստավորող հանձնաժողովին ներկայացած պրոբացիայի ծառայողը բարձրաձայն հայտնում է իր ազգանունը, անունը, հայրանունը և զբաղեցրած պաշտոնը:  71. Հարցաթերթում ընդգրկված հարցերի պատասխանները պրոբացիայի ծառայողի կողմից ներկայացվելուց հետո հանձնաժողովի անդամները կարող են տալ հարակից հարցեր: Հարցաթերթի յուրաքանչյուր հարցի առնչությամբ կարող է տրվել մեկ հարակից և մեկ ծառայողի մասնագիտական գործունեությանն առնչվող լրացուցիչ հարց: Յուրաքանչյուր հարցից հետո հանձնաժողովը հայտարարում է պատասխանի ճիշտ կամ սխալ լինելու մասին, իսկ սխալ պատասխանի դեպքում տալիս է ճիշտ պատասխանը: Հանձնաժողովի նախագահը կարող է ընդհատել բանավոր փուլի ընթացքում ծավալված անհարկի բանավեճը:  72. Հարցազրույցի ընթացքն արձանագրվում է: Արձանագրության մեջ նշվում են պրոբացիայի ծառայողին տրված հարցերի (հիմնական և հարակից) և դրանց պատասխանների համառոտ բովանդակությունը (N 4 ձև):  73. Հարցազրույցի արդյունքում հանձնաժողովն ընդունում է օրենքի 19-րդ հոդվածով նախատեսված որոշումներից որևէ մեկը, մասնավորապես`  ա) 50 տոկոս կամ պակաս ճիշտ պատասխանող պրոբացիայի ծառայողի նկատմամբ ընդունվում է «Չի համապատասխանում զբաղեցրած պաշտոնին» որոշումը.  բ) 51 - 75 տոկոս ճիշտ պատասխանող պրոբացիայի ծառայողի նկատմամբ ընդունվում է «Ատեստավորումը հետաձգել և պրոբացիայի ծառայողին գործուղել վերապատրաստման» որոշումը.  գ) 75 տոկոս կամ ավելի ճիշտ պատասխանող պրոբացիայի ծառայողի նկատմամբ ընդունվում է «Համապատասխանում է զբաղեցրած պաշտոնին» որոշումը:    **VI. ԱՏԵՍՏԱՎՈՐՄԱՆ ԱՐԴՅՈՒՆՔՆԵՐԻ ԱՄՓՈՓՈՒՄԸ**    74. Հանձնաժողովն ատեստավորման ավարտից հետո ամփոփում է արդյունքները և յուրաքանչյուր պրոբացիայի ծառայողի համար կազմում ատեստավորման թերթ (N 5 ձև):  75. Հանձնաժողովի նախագահը և անդամներն ստորագրում են ատեստավորման թերթը: Հատուկ կարծիք ունեցող անդամներն ստորագրելիս նշում են դրա մասին` ստորագրության կողքին գրելով «Հատուկ կարծիքը կցվում է» բառերը և կցված հատուկ կարծիքի թերթերի թիվը:  76. Պրոբացիայի ծառայողն ատեստավորման ավարտից հետո ծանոթանում է ատեստավորման թերթին և ստորագրում այն: Պրոբացիայի ծառայողը ցանկության դեպքում կարող է գրավոր դիմել հանձնաժողովին և ստանալ ատեստավորման թերթի պատճենը:  77. Պրոբացիայի ծառայողն ատեստավորման արդյունքների հետ չհամաձայնելու դեպքում կարող է նախքան այդ արդյունքները նախարարին ներկայացնելը դրանք բողոքարկել հանձնաժողովին: Հանձնաժողովը քննարկում է բողոքը և ընդունում համապատասխան որոշում: Պրոբացիայի ծառայողը բողոքարկման արդյունքների հետ համաձայն չլինելու դեպքում կարող է դրանք բողոքարկել վերադասության կամ դատական կարգով, բայց ոչ ուշ, քան ատեստավորման արդյունքների հայտարարման օրվանից հետո եռօրյա ժամկետում:  78. Պրոբացիայի ծառայողի ատեստավորման արդյունքները և ընդունված որոշումները նախարարին են ներկայացվում հաշվետվության ձևով (N 6 ձև):  79. Հանձնաժողովի նախագահը հանձնաժողովի աշխատանքների ավարտից անմիջապես հետո պրոբացիայի ծառայության պետին է ներկայացնում պրոբացիայի ծառայողների համար ստացված, սակայն չօգտագործված ամփոփաթերթերը, հանձնաժողովի որոշումները, արձանագրությունները և մնացած բոլոր փաստաթղթերը` ատեստավորման արդյունքները պրոբացիայի ծառայողի անձնական գործում պահելու և սահմանված կարգով դրանք արխիվացնելու համար:    **VII. ԱՏԵՍՏԱՎՈՐՄԱՆ ԱՐԴՅՈՒՆՔՆԵՐԻ ՀԻՄԱՆ ՎՐԱ ՊՐՈԲԱՑԻԱՅԻ ԾԱՌԱՅՈՂԻ ՄԱՍԻՆ ՈՐՈՇՈՒՄՆԵՐԻ ԸՆԴՈՒՆՈՒՄԸ**    80. Պրոբացիայի ծառայության պետը նախարարի կողմից հաստատված ատեստավորման արդյունքների հիման վրա ձեռնարկում է համապատասխան միջոցներ` հանձնաժողովի որոշումները կատարելու համար` հետևյալ ժամկետներում`  ա) «Ատեստավորումը հետաձգել և պրոբացիայի ծառայողին գործուղել վերապատրաստման» որոշումը` մեկ ամսվա ընթացքում.  բ) «Չի համապատասխանում զբաղեցրած պաշտոնին» որոշումը` 7 օրվա ընթացքում:    **VIII. ԵԶՐԱՓԱԿԻՉ ԴՐՈՒՅԹ**    81. Օրենքով ևսույնկարգովսահմանվածդրույթներիխախտմանդեպքումտվյալ պրոբացիայի ծառայողի ատեստավորումը վերադասության կամ դատական կարգով կարող է ճանաչվել անվավեր: | |

***Ձև N 1***

**Ց ՈՒ Ց Ա Կ**

**ԱՏԵՍՏԱՎՈՐՈՂ ՊՐՈԲԱՑԻԱՅԻ ԾԱՌԱՅՈՂՆԵՐԻ**

|  |  |  |  |  |  |  |
| --- | --- | --- | --- | --- | --- | --- |
| NN ը/կ | Ատեստավորվողի ազգանունը, անունը, հայրանունը | Զբաղեցրած պաշտոնը, կոչումը | Վերջին ատեստավորումն անցկացնելու ժամանակը | Վերջին ատեստավորման արդյունքում ընդունված որոշումը | Հերթական ատեստավորում անցկացնելու ժամանակը | Արտահերթ ատեստավորում անցկացնելու հիմքերը և ժամանակը |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5. |  |  |  |  |  |  |
| 6. |  |  |  |  |  |  |

***Ձև N 2***

**Ս Տ Ո Ր Ա Գ Ր ՈՒ Թ Յ ՈՒ Ն**

|  |  |
| --- | --- |
| \_\_\_ \_\_\_\_\_\_\_\_\_\_\_\_\_\_\_ 200\_\_ թ. | քաղ. \_\_\_\_\_\_\_\_\_\_\_\_ |

Ես`\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պրոբացիայի ծառայողի անունը, հայրանունը, ազգանունը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(զբաղեցրած պաշտոնը, կոչումը)

«Պրոբցիայի ծառայության մասին» Հայաստանի Հանրապետության օրենքի ——-րդ հոդվածի \_-րդ մասի համաձայն տեղեկացվել եմ Հայաստանի Հանրապետության արդարադատության նախարարության պրոբացիայի ծառայության պետի 202\_\_ թ. \_\_\_\_\_\_\_\_\_\_\_\_\_\_\_\_\_\_ \_\_\_-ի N \_\_\_\_\_ հրամանին 202\_թ. \_\_\_\_\_\_\_\_\_\_\_\_\_\_\_ \_\_\_-ին իմ ատեստավորումն անցկացնելու մասին:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (ստորագրությունը) | (անունը, ազգանունը) |

***Ձև N 3***

**Ծ Ա Ռ Ա Յ Ո Ղ Ա Կ Ա Ն  ԲՆՈՒԹԱԳԻՐ**

**(ատեստավորման ենթակա պրոբացիայի ծառայողի)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Անմիջական ղեկավարի եզրահանգումները \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (ստորագրությունը) | (անունը, ազգանունը) |

\_\_\_ \_\_\_\_\_\_\_\_\_\_\_\_\_\_\_ 200\_\_ թ.

(տպվում է ծառայողական բնութագրի հետևում)

Ես`\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պրոբացիայիծառայողի անունը, հայրանունը, ազգանունը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(զբաղեցրած պաշտոնը, կոչումը)

ծանոթացել եմ իմ ծառայողական բնութագրին, որի կապակցությամբ \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պրոբացիայի ծառայողի առարկությունները կամ նշումը դրանց բացակայության մասին)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (ստորագրությունը) | (ատեստավորվողի անունը, ազգանունը) |

\_\_\_\_ \_\_\_\_\_\_\_\_\_\_\_\_\_\_\_\_200\_\_թ.

***Ձև N 4***

**Ա Ր Ձ Ա Ն Ա Գ Ր ՈՒ Թ Յ ՈՒ Ն**

**ՀԱՐՑԱԶՐՈՒՅՑԻ ԸՆԹԱՑՔԻ ՄԱՍԻՆ**

|  |  |
| --- | --- |
| \_\_\_ \_\_\_\_\_\_\_\_\_\_\_\_\_\_\_ 200\_\_ թ. | քաղ. \_\_\_\_\_\_\_\_\_\_\_\_ |

|  |  |
| --- | --- |
| Մասնակցությամբ հանձնաժողովի նախագահ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (անունը, ազգանունը) |
| անդամներ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (անունը, ազգանունը) |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| քարտուղար | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (անունը, ազգանունը) |

ատեստավորվող \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պրոբացիայի ծառայողի պաշտոնը, անունը, հայրանունը, ազգանունը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

արձանագրվեց հարցազրույցի ընթացքը, որի արդյունքում

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ին

(պրոբացիայի ծառայողի անունը, հայրանունը, ազգանունը)

տրվել է ընդամենը (հիմնական և լրացուցիչ) \_\_\_ հարց:

Տրված հարցերը`

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Տրված հարցերի պատասխանները`

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(տրված պատասխանների համառոտ բովանդակությունը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Ճիշտ` | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (քանակը` թվերով և տառերով) |
| Սխալ` | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (քանակը` թվերով և տառերով) |

|  |  |  |
| --- | --- | --- |
| Նախագահ | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |

|  |  |  |
| --- | --- | --- |
| Հանձնաժողովի անդամներ | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |

|  |  |  |
| --- | --- | --- |
|  | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |
|  | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |
|  | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |
|  | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |
|  | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |
| Քարտուղար | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |
| Ատեստավորվող` | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |

\_\_\_\_\_ \_\_\_\_\_\_\_\_\_\_\_\_\_\_\_\_ 200 թ.

***Ձև N 5***

**Ա Տ Ե Ս Տ Ա Վ Ո Ր Մ Ա Ն ԹԵՐԹ**

**ՊՐՈԲԱՑԻԱՅԻ ԾԱՌԱՅՈՂԻ**

Ատեստավորման ձևը`

q փաստաթղթայինևհարցազրույց

q թեստավորումևհարցազրույց

1. Ազգանունը, անունը, հայրանունը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Ծննդյան օրը, ամիսը, տարեթիվը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Ատեստավորման պահին զբաղեցրած պաշտոնը և այդ պաշտոնում նշանակվելու

տարեթիվը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Փաստաթղթային փուլի արդյունքը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Հարցազրույցի փուլի արդյունքները (տոկոսով) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Թեստավորման փուլի արդյունքը (տոկոսով) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Հարցազրույցի փուլի արդյունքները (տոկոսով) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Ատեստավորման արդյունքում ատեստավորող հանձնաժողովի ընդունած որոշումը`

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Հանձնաժողովի նախագահ | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |

|  |  |  |
| --- | --- | --- |
| Հանձնաժողովի անդամներ | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |

|  |  |  |
| --- | --- | --- |
|  | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |
| Ատեստավորման անցկացման ամսաթիվը | \_\_\_\_\_\_ | \_\_\_\_\_\_\_\_\_\_\_\_\_\_\_\_\_ 200 թ. |
| Ատեստավորման թերթին  ծանոթացա` | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (պրոբացիայի ծառայողի անունը, ազգանունը) |

\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ 200 թ.

***Ձև N 6***

|  |  |
| --- | --- |
|  | **«Հաստատում եմ» Հայաստանի Հանրապետության արդարադատության նախարար** |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (անունը, ազգանունը) |
|  | \_\_\_\_\_ \_\_\_\_\_\_\_\_\_\_\_\_ 200 թ. |

**Հ Ա Շ Վ Ե Տ Վ ՈՒ Թ Յ ՈՒ Ն**

**ՊՐՈԲԱՑԻԱՅԻ ԾԱՌԱՅՈՒԹՅՈՒՆՈՒՄ ԱՆՑԿԱՑՎԱԾ ԱՏԵՍՏԱՎՈՐՄԱՆ ԱՐԴՅՈՒՆՔՆԵՐԻ ՄԱՍԻՆ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(նշել ատեստավորման անցկացման հիմքերը, ժամանակահատվածը, ատեստավորվողների

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

թիվը, արդյունքների համառոտ նկարագրությունը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ՊՐՈԲԱՑԻԱՅԻ ԾԱՌԱՅՈՂՆԵՐԻ ՎԵՐԱԲԵՐՅԱԼ ԱՏԵՍՏԱՎՈՐՄԱՆ ԱՐԴՅՈՒՆՔՈՒՄ ՀԱՆՁՆԱԺՈՂՈՎԻ ԸՆԴՈՒՆԱԾ ՈՐՈՇՈՒՄՆԵՐԸ**

**«Համապատասխանում է զբաղեցրած պաշտոնին»**

|  |  |
| --- | --- |
| NN ը/կ | Պրոբացիայի ծառայողի անունը, ազգանունը և պաշտոնը |
| 1. |  |
| 2. |  |
| 3. |  |
| ... |  |

**«Ատեստավորումը հետաձգել և պրոբացիայի ծառայողին գործուղել վերապատրաստման»**

|  |  |
| --- | --- |
| NN ը/կ | Պրոբացիայի ծառայողի անունը, ազգանունը և պաշտոնը |
| 1. |  |
| 2. |  |
| 3. |  |
| ... |  |

**«Չի համապատասխանում զբաղեցրած պաշտոնին»**

|  |  |
| --- | --- |
| NN ը/կ | Պրոբացիայի ծառայողի անունը, ազգանունը և պաշտոնը |
| 1. |  |
| 2. |  |
| 3. |  |
| ... |  |

|  |  |  |
| --- | --- | --- |
| Հանձնաժողովի նախագահ | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |

|  |  |  |
| --- | --- | --- |
| Հանձնաժողովի քարտուղար | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (ստորագրությունը) | (անունը, ազգանունը) |

\_\_\_\_\_ \_\_\_\_\_\_\_\_\_\_\_\_\_\_\_\_\_\_ 200 թ.

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**« » —————— 2020թ․ N \_\_\_**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ԱՊՐԻԼԻ 30 N 550-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 34-րդ հոդվածի 1-ին մասով՝ Կառավարությունը որոշում է՝

1. Հայաստանի Հանրապետության կառավարության 2009 թվականի ապրիլի 30-ի «**Ոստիկանության, զինված ուժերի, ազգային անվտանգության ծառայության, քրեակատարողական ծառայության, դատական ակտերի հարկադիր կատարման ծառայության, փրկարարական ծառայության, քննչական կոմիտեում ծառայության, դատախազության պաշտոնների համապատասխանությունը սահմանելու մասին» N** 550-Ն որոշման(այսուհետ՝ որոշում) մեջ կատարել հետևյալ լրացումները․

1) վերնագիրը, որոշման հավելվածի վերնագիրը «ՔՆՆՉԱԿԱՆ ԿՈՄԻՏԵՈՒՄ ԾԱՌԱՅՈՒԹՅԱՆ» բառերից հետո լրացնել «Պրոբացիայի ծառայության» բառերով, իսկ որոշման 1-ին կետը «քննչական կոմիտեում ծառայության,» բառերից հետո լրացնել «պրոբացիայի ծառայության,» բառերով.

2) հավելվածը 9-րդ սյունակից հետո լրացնել հետևյալ բովանդակությամբ նոր «10»-րդ սյունակով․

«

|  |
| --- |
| Պրոբացիայի ծառայությունում պաշտոններ |
| 10. |
| — |
| Պրոբացիայի ծառայության պետ |
| Պրոբացիայի ծառայության պետի տեղակալ |
| Կենտրոնական մարմնի բաժնի պետ |
| Մարզային բաժնի պետ, Երևանի քաղաքային բաժնի պետ |
| —— |
| —— |
| —— |
| —— |
| Բաժնի պետի տեղակալ |
| Բաժանմունքի պետ |
| Գլխավոր մասնագետ |
| Ավագ ծառայող |
| Ծառայող |
| —— |
| —— |

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
| **Հայաստանի Հանրապետության վարչապետ** | **Ն․ ՓԱՇԻՆՅԱՆ** |

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_\_\_\_\_\_\_ 2020 թվականի N -Ն

**ՊՐՈԲԱՑԻԱՅԻ ԾԱՌԱՅՈՂԻՆ ՆԵՐԿԱՅԱՑՎՈՂ ՄԱՍՆԱԳԻՏԱԿԱՆ ԵՎ ԱՌՈՂՋԱԿԱՆ ՎԻՃԱԿԻ ՀԵՏ ԿԱՊՎԱԾ ՊԱՀԱՆՋՆԵՐԸ ՍԱՀՄԱՆԵԼՈՒ ՄԱՍԻՆ**

Ղեկավարվելով «Պրոբացիայի մասին» Հայաստանի Հանրապետության օրենքի 55-րդ հոդվածի 2-րդ մասով` Հայաստանի Հանրապետության կառավարությունը ***որոշում է.***

 1. Հաստատել պրոբացիայի ծառայությունում պաշտոնի նշանակվելու համար պահանջվող մասնագիտությունների ցանկը` համաձայն N 1 հավելվածի:

2. Հաստատել պրոբացիայի ծառայությունում պաշտոնի նշանակվելու դեպքում ծառայողական պարտականությունների կատարմանն ու լիազորությունների իրականացմանը խոչընդոտող հիվանդությունների ցանկը` համաձայն N 2 հավելվածի:

3. Սահմանել, որ պրոբացիայի ծառայության մեջ գտնվող և հատուկ միջոցներ կրող պրոբացիայի ծառայողների վրա տարածվում է Հայաստանի Հանրապետության կառավարության 2001 թվականի հունիսի 2-ի «Զենքի տիրապետմանը խոչընդոտող հիվանդությունների և ֆիզիկական թերությունների ցանկը հաստատելու մասին» N 489 որոշման գործողությունը:

4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
| **Հայաստանի Հանրապետության վարչապետ** | **Ն․ ՓԱՇԻՆՅԱՆ** |

|  |  |
| --- | --- |
|  | **Հավելված1 ՀՀ կառավարության 2020**  **2020 թվականի \_\_\_\_\_\_\_\_\_\_\_\_ N -Ն որոշման** |

**Ց Ա Ն Կ**

**ՊՐՈԲԱՑԻԱՅԻ ԾԱՌԱՅՈՒԹՅՈՒՆՈՒՄ ՊԱՇՏՈՆԻ ՆՇԱՆԱԿՎԵԼՈՒ ՀԱՄԱՐ ՊԱՀԱՆՋՎՈՂ ՄԱՍՆԱԳԻՏՈՒԹՅՈՒՆՆԵՐԻ**

|  |  |  |
| --- | --- | --- |
| **Հ/Հ** | **Պաշտոնները** | **Մասնագիտություն** |
| 1 | Պրոբացիայի ծառայության բարձրագույն խմբի պաշտոններ | Իրավագիտություն,  Սոցիոլոգիա,  Հոգեբանություն |
| 2 | Պրոբացիայի ծառայությանգլխավոր և առաջատար խմբի պաշտոններ | Իրավագիտություն,  Սոցիոլոգիա,  Հոգեբանություն |
| 3 | Պրոբացիայի ծառայության առաջին խմբի պաշտոններ | Իրավագիտություն,  Սոցիոլոգիա,  Հոգեբանություն,  Մանկավարժություն,  Պատմություն,  տնտեսագիտություն |
| 4 | Կադրային համակարգի աշխատողներ | Իրավագիտություն,  Սոցիոլոգիա,  Հոգեբանություն,  Մանկավարժություն,  Պատմություն |
| 5 | Ֆինանսատնտեսական, նյութատեխնիկական աշխատողներ | Տնտեսագիտություն,  Աուդիտ,  Հաշվապահական հաշվառում,  Ֆինանսներ,  կառավարում |

|  |  |
| --- | --- |
|  | **Հավելված2 ՀՀ կառավարության**  **2020 թվականի \_\_\_\_\_\_\_\_\_\_\_\_ N -Ն որոշման** |

**ՑԱ Ն Կ**

**ՊՐՈԲԱՑԻԱՅԻ ԾԱՌԱՅՈՒԹՅՈՒՆՈՒՄ ՊԱՇՏՈՆԻ ՆՇԱՆԱԿՎԵԼՈՒ ԴԵՊՔՈՒՄ ԾԱՌԱՅՈՂԱԿԱՆ ՊԱՐՏԱԿԱՆՈՒԹՅՈՒՆՆԵՐԻ ԿԱՏԱՐՄԱՆՆ ՈՒ ԼԻԱԶՈՐՈՒԹՅՈՒՆՆԵՐԻ ԻՐԱԿԱՆԱՑՄԱՆԸ ԽՈՉԸՆԴՈՏՈՂ ՀԻՎԱՆԴՈՒԹՅՈՒՆՆԵՐԻ**

Բոլոր տեսակի հոգեկան հիվանդություններ

Տարբեր օրգանների տուբերկուլյոզ` ակտիվ շրջանում

Թմրամոլություն, թունամոլություն, ալկոհոլամոլություն` անձի դեգրադացիայի երևույթներով։

**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

**«\_\_\_\_» \_\_\_\_\_\_\_\_\_\_\_\_\_ 2020 թվականի N \_\_\_\_-Ն**

**ՊՐՈԲԱՑԻԱՅԱԻ ԾԱՌԱՅՈՂԻ ԿՈՂՄԻՑ ԾԱՌԱՅՈՂԱԿԱՆ ՊԱՐՏԱԿԱՆՈՒԹՅՈՒՆՆԵՐԻ ԿԱՏԱՐՄԱՆ ԿԱՊԱԿՑՈՒԹՅԱՄԲ ՊՐՈԲԱՑԻԱՅԱԻ ԾԱՌԱՅՈՒԹՅԱՆՆ ԱՆՀՐԱԺԵՇՏ ԶԵՆՔԻ, ՀԱՏՈՒԿ ԵՎ ԻՆՔՆԱՊԱՇՏՊԱՆԱԿԱՆ ՄԻՋՈՑՆԵՐԻ ՏԵՍԱԿԸ, ՁԵՎԸ, ՄՈԴԵԼԸ ԵՎ ՔԱՆԱԿԸ, ԻՆՉՊԵՍ ՆԱԵՎ ՊԱՀԵԼՈՒ ԵՎ ԿՐԵԼՈՒ ԻՐԱՎՈՒՆՔՈՎ ՀԱՇՎԵՑՈՒՑԱԿԱՅԻՆ ԶԵՆՔ ԵՎ ՌԱԶՄԱՄԹԵՐՔ ՀԱՏԿԱՑՆԵԼՈՒ, ՀԱՏԿԱՑՎԱԾ ԶԵՆՔԸ ՊԱՀԵԼՈՒ, ԿՐԵԼՈՒ ԵՎ ՀԱՆՁՆԵԼՈՒ ԿԱՐԳԸ ՍԱՀՄԱՆԵԼՈՒ ՄԱՍԻՆ**

«Պրոբացիայի մասին» Հայաստանի Հանրապետության օրենքի 48.1-րդ հոդվածին համապատասխան` Հայաստանի Հանրապետության կառավարությունը ***որոշում է.***

1. Սահմանել պրոբացիայի ծառայողի կողմից ծառայողական պարտականությունների կատարման կապակցությամբ պրոբացիայի ծառայությանն անհրաժեշտ զենքի, հատուկ և ինքնապաշտպանական միջոցների տեսակը, ձևը, մոդելը և քանակը` համաձայն հավելված 1-ի:

2. Սահմանել պրոբացիայի ծառայողին պահելու և կրելու իրավունքով հաշվեցուցակային զենք և ռազմամթերք հատկացնելու, հատկացված զենքը պահելու, կրելու և հանձնելու կարգը՝ համաձայն հավելվածի:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
| **Հայաստանի Հանրապետության վարչապետ** | **Ն․ ՓԱՇԻՆՅԱՆ** |

**Հավելված 1  
ՀՀ կառավարության 2020 թվականի  
\_\_\_\_\_\_\_\_\_\_ \_\_-ի N \_\_\_\_-Ն որոշման**

**ՊՐՈԲԱՑԻԱՅԱԻ ԾԱՌԱՅՈՂԻ ԿՈՂՄԻՑ ԾԱՌԱՅՈՂԱԿԱՆ ՊԱՐՏԱԿԱՆՈՒԹՅՈՒՆՆԵՐԻ ԿԱՏԱՐՄԱՆ ԿԱՊԱԿՑՈՒԹՅԱՄԲ ՊՐՈԲԱՑԻԱՅԱԻ ԾԱՌԱՅՈՒԹՅԱՆՆ ԱՆՀՐԱԺԵՇՏ ԶԵՆՔԻ, ՀԱՏՈՒԿ ԵՎ ԻՆՔՆԱՊԱՇՏՊԱՆԱԿԱՆ ՄԻՋՈՑՆԵՐԻ ՏԵՍԱԿԸ, ՁԵՎԸ, ՄՈԴԵԼԸ ԵՎ ՔԱՆԱԿԸ**

|  |  |  |  |
| --- | --- | --- | --- |
| Հրազենի, հատուկ և ինքնապաշտպանական միջոցների | | | |
| տեսակը | ձևը | քանակը (հատ) | մոդելը |
| Զենք |  |  | Հայաստանի Հանրապետության ոստիկանության քրեագիտական պահանջներին համապատասխան տեխնիկական բնութագիր ունեցող ցանկացած մոդել |
| 1. ծառայողական | կարճ ակոսափող հրազեն | 30 |
| 2. քաղաքացիական` ա) գազային ատրճանակ բ) կայծային պարպիչ գ) էլեկտրահարող սարք |  | 60 105 105 |
| Հատուկ միջոցներ  1. ռետինե մահակ |  | 105 |  |
| 2. մետաղյա ձեռնաշղթա կամ ոտնաշղթա |  | 105 |  |
| 3. մեկանգամյա օգտագործման ձեռնաշղթա |  | 210 |  |
| 4. ուշադրությունը շեղող լուսաձայնային միջոց |  | 55 |  |
| Ինքնապաշտպանական միջոցներ  1. պլաստմասսայե դիմակափակոցով սաղավարտ |  | 30 |  |
| 2. վահան |  | 30 |  |
| 3. զրահաբաճկոն |  | 30 |  |
| 4. հակագազ |  | 108 |  |

**Հավելված 2  
ՀՀ կառավարության 2020 թվականի  
\_\_\_\_\_\_\_\_\_\_\_\_-ի N \_\_\_\_-Ն որոշման**

**ՊՐՈԲԱՑԻԱՅԱԻ ԾԱՌԱՅՈՂԻՆ ՊԱՀԵԼՈՒ ԵՎ ԿՐԵԼՈՒ ԻՐԱՎՈՒՆՔՈՎ ՀԱՇՎԵՑՈՒՑԱԿԱՅԻՆ ԶԵՆՔ ԵՎ ՌԱԶՄԱՄԹԵՐՔ ՀԱՏԿԱՑՆԵԼՈՒ, ՀԱՏԿԱՑՎԱԾ ԶԵՆՔԸ ՊԱՀԵԼՈՒ, ԿՐԵԼՈՒ ԵՎ ՀԱՆՁՆԵԼՈՒ**

1. **ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով կարգավորվում են պրոբացիայի ծառայողներին պահելու և կրելու իրավունքով հաշվեցուցակային զենք և ռազմամթերք (այսուհետ` զենք) հատկացնելու, հատկացված զենքը պահելու, կրելու և հանձնելու հետ կապված հարաբերությունները:

2. Պորբացիայի ծառայողին (այսուհետ՝ ծառայող) պահելու և կրելու իրավունքով հատկացվում է Հայաստանի Հանրապետության պրոբացիայի ծառայության սպառազինության մեջ ընդգրկված հաշվեցուցակային ատրճանակ:

3. Ծառայողին հատկացվող զենքի հետ միասին տրվում են համապատասխան հարմարանքներ՝ զենքը բացահայտ կամ քողարկված կրելու համար, ինչպես նաև՝ զենքի խնամքի համար նախատեսված պարագաներ:

4. Պրոբացիայի ծառայության բարձրագույն պաշտոններ զբաղեցնող ծառայողներին պահելու և կրելու իրավունքով զենք հատկացվում է նրանց ծառայողական պարտականությունների կատարմանն անցնելու պահից: Պրոբացիայի ծառայության գլխավոր պաշտոններ զբաղեցնող ծառայողներին պահելու և կրելու իրավունքով զենք հատկացվում է հատուկ ուսուցում անցնելուց հետո: Պրոբացիայի ծառայության առաջատար և միջին պաշտոններ զբաղեցնող ծառայողներին պահելու և կրելու իրավունքով զենք հատկացվում է հատուկ ուսուցում և ստուգում անցնելուց հետո:

5. Պրոբացիայի ծառայության բարձրագույն, գլխավոր, առաջատար և միջինպաշտոններ զբաղեցնող ծառայողներին պահելու և կրելու իրավունքով զենք հատկացվում է Հայաստանի Հանրապետության պրոբացիայիծառայության պետի կողմից:

6. Պահելու և կրելու իրավունքով հատկացված զենքը ծառայողի կողմից գործադրվում (կիրառվում) և օգտագործվում է «Պրոբացիայի մասին» Հայաստանի Հանրապետության օրենքով սահմանված դեպքերում և կարգով:

1. **ՊԱՀԵԼՈՒ ԵՎ ԿՐԵԼՈՒ ԻՐԱՎՈՒՆՔՈՎ ԶԵՆՔ ՀԱՏԿԱՑՆԵԼՈՒ ԿԱՐԳՆ ՈՒ ՊԱՅՄԱՆՆԵՐԸ**

 7. Հատուկ ուսուցում անցած՝ պրոբացիայի ծառայության առաջատար և միջին պաշտոններ զբաղեցնող ծառայողներին պահելու և կրելու իրավունքով զենք հատկացվում է զենքի նյութական մասի, մարտավարատեխնիկական բնութագրի, պահելու և կրելու անվտանգության, ինչպես նաև գործադրման (կիրառման) և օգտագործման իրավական հիմքերի վերաբերյալ ստուգումն անցնելուց հետո:

8. Պրոբացիայի ծառայության առաջատար և միջին պաշտոններ զբաղեցնող ծառայողներին զենք հատկացնելու համար հիմք է ծառայողի զեկուցագիրը՝ համաձայն N 1 ձևի, ուղղված պրոբացիայիծառայության պետին՝ պրոբացիայի ծառայության կենտրոնական մարմնում՝ ստորաբաժանման, իսկ պրոբացիայիտարածքային մարմիններում՝ տարածքային մարմնի պետի միջնորդությամբ:

9. Ստուգումն անցած ծառայողի զեկուցագիրը և ստուգումների անցկացման համար պրոբացիայիծառայության պետի հրամանով ստեղծված հանձնաժողովի եզրակացությունը՝ համաձայն N 3 ձևի, ներկայացվում են տվյալ մարմնի սպառազինության համար պատասխանատու անձին՝ զենքը տվյալ ծառայողին հատկացնելու համար: Հանձնաժողովի եզրակացությունը գրանցվում է հաշվեցուցակային զենք հատկացնելու թույլտվությունների հաշվառման մատյանում՝ համաձայն N 2 ձևի:

10. Հաշվեցուցակային զենք հատկացնելու թույլտվությունների հաշվառման մատյանը վարում է հանձնաժողովի քարտուղարը:

1. **ԶԵՆՔԸ ՊԱՀԵԼՈՒ, ԿՐԵԼՈՒ ԵՎ ՀԱՆՁՆԵԼՈՒ ԿԱՐԳԸ**

 11. Պահելու և կրելու իրավունքով զենք ստացած ծառայողը պարտավոր է սարքին, անվտանգ և մաքուր պահել ստացած զենքը:

12. Զենքի կորուստը բացառելու նպատակով այն պետք է համապատասխան ամրակապով հուսալիորեն ամրացված լինի ծառայողի հագուստին:

13. Արգելվում է ծառայողի կողմից զենք կրելն առանց համապատասխան հարմարանքների (ատրճանակի պատյան, ամրակապ և այլն):

14. Զենքը ծառայողի բնակության վայրում պետք է պահվի փականով ամրացված պահարանում կամ արկղում` միջոցներ ձեռնարկելով զենքին այլ անձանց հասանելիությունը բացառելու համար:

15. Ծառայողը զենքը կրում է քողարկված:

16. Հայաստանի Հանրապետության տարածքից դուրս ծառայողը զենքով գործուղվում է միջազգային պայմանագրերով սահմանված դեպքերում և կարգով:

17. Հայաստանի Հանրապետության տարածքում գործուղման դեպքում` ժամանման վայրում զենքն անվտանգ պահելու հնարավորության բացակայության դեպքում գործուղված ծառայողը զենքն ի պահ է հանձնում պրոբացիայի տարածքային մարմնի կամ մոտակա ոստիկանության բաժնի հերթապահ մաս:

18. Ծառայողին հատկացված զենքի, դրա տեխնիկական վիճակի, ինչպես նաև համապատասխան հարմարանքների նկատմամբ հսկողությունն իրականացվում է`

1) ծառայողի անմիջական ղեկավարի կողմից` յուրաքանչյուր շաբաթը մեկ անգամ` ծառայողի՝ ծառայության մեջ գտնվելու ժամանակ.

2) տվյալմարմնի պետի կողմից` յուրաքանչյուր եռամսյակը մեկ անգամ.

3) սպառազինության համար պատասխանատու անձի կողմից` տարեկան մեկ անգամ.

4) համապատասխան հրամանով` ենթակա մարմիններ գործուղված պրոբացիայի ծառայության կենտրոնական ապարատի սպառազինության համար պատասխանատու անձի կողմից.

5) շարային ստուգատես անցկացնելու ժամանակ` ստուգատես անցկացնող անձի կողմից:

19. Ծառայության այլ մարմին տեղափոխվելու, ծառայությունից ազատվելու (պահեստազոր տեղափոխվելու) դեպքերում ծառայողը պարտավոր է զենքը հանձնել ծառայության սպառազինության համար պատասխանատու անձին կամ հերթապահ մաս:

20. Ծառայողը ստացիոնար բուժման, ուսման կամ արձակուրդ մեկնելիս, ինչպես նաև զենքը պահելու համար հուսալի պայմանների չապահովման դեպքում զենքը ժամանակավորապես ի պահ է հանձնում պրոբացիայի ծառայությունում տեղակայված զինանոց:

21. Ծառայողը պարտավոր է զենքը հանձնել, եթե`

1) ծառայողի կողմից խախտվել են սույն կարգով նախատեսված զենքը պահելու և կրելու պայմանները՝ մարմնիպետի կարգադրությամբ.

2) ժամանակավորապես դադարեցվել են ծառայողի ծառայողական լիազորությունները.

3) ծառայողն ազատվել է պրոբացիայի ծառայությունից.

4) ծառայողին արգելվել է զենք կրել` բժշկական եզրակացությամբ:

22. Մարմնի հերթապահ մաս հանձնած զենքի վերաբերյալ համապատասխան գրառում է կատարվում զենքի և հատուկ միջոցների հանձնման և ընդունման գրքում:

23. Զենքը գործադրելու կամ օգտագործելու, ինչպես նաև զենքը կորցնելու կամ փչացնելու դեպքերում ծառայողն անմիջապես զեկուցում է վերադասության կարգով և ձեռնարկում միջոցներ` զենքը վերանորոգելու, կորած զենքը որոնելու համար:

**Ձև N 1**

Հայաստանի Հանրապետության

պրոբացիայի ծառայությանպետ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(դասային աստիճանը, անունը, ազգանունը)

**Զ Ե Կ ՈՒ Ց Ա Գ Ի Ր**

Խնդրում եմ Ձեր թույլտվությունը` պահելու և կրելու իրավունքով հաշվեցուցակային զենք ստանալու նպատակով հաշվեցուցակային զենքի նյութական մասի, մարտավարատեխնիկական բնութագրի, պահելու և կրելու անվտանգության, ինչպես նաև գործադրման (կիրառման) և օգտագործման իրավական հիմքերի վերաբերյալ ստուգում անցնելու համար:

Հաշվեցուցակային զենքը պահելու անվտանգության պայմաններն աշխատավայրում և բնակության վայրում ապահովում եմ:

Տեղյակ եմ զենքի անօրինական գործադրման (կիրառման) կամ օգտագործման հետևանքների մասին:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պաշտոնը, դասային աստիճան)

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_  (ստորագրությունը) | \_\_\_\_\_\_\_\_\_\_\_\_\_\_\_\_\_\_  (անունը, ազգանունը) |

\_\_\_\_\_ \_\_\_\_\_\_\_\_\_\_\_\_\_\_\_ 20 թ.

«Միջնորդում եմ

հատկացնել հաշվեցուցակային զենք»

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պրոբացիայի կենտրոնական

մարմնում` ստորաբաժանման, իսկ

տարախքային մարմնում` տարախքային մարմնի

պետի պաշտոնը, դասային աստիճանը)

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_  (ստորագրությունը) | \_\_\_\_\_\_\_\_\_\_\_\_\_\_\_\_\_\_  (անունը, ազգանունը) |

\_\_\_\_ \_\_\_\_\_\_\_\_\_\_\_\_\_\_\_ 20 թ.

**Ձև N 2**

**Հ Ա Շ Վ Ա Ռ Մ Ա Ն ՄԱՏՅԱՆ**

**ՀԱՇՎԵՑՈՒՑԱԿԱՅԻՆ ԶԵՆՔ ՀԱՏԿԱՑՆԵԼՈՒ ԹՈՒՅԼՏՎՈՒԹՅՈՒՆՆԵՐԻ**

|  |  |  |  |
| --- | --- | --- | --- |
| NN ը/կ | Եզրակացությունը տալու ամսաթիվը | Դասային աստիճանը, ազգանունը, անունը | Ծառայությունը, պաշտոնը |
| 1 | 2 | 3 | 4 |
|  |  |  |  |
|  |  |  |  |
|  |  |  |  |
|  |  |  |  |

**Ձև N 3**

«Թույլատրում եմ

հատկացնել հաշվեցուցակային զենք»

Հայաստանի Հանրապետության

պրոբացիայի ծառայության պետ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(դասային աստիճանը, անունը, ազգանունը)

\_\_\_\_\_\_\_\_\_\_\_\_\_\_\_\_\_\_\_

(ստորագրությունը)

\_\_\_\_ \_\_\_\_\_\_\_\_\_\_\_\_\_\_\_ 20  թ.

**Ե Զ Ր Ա Կ Ա Ց ՈՒ Թ Յ ՈՒ Ն  N \_\_\_\_\_\_\_**

**Հայաստանի Հանրապետության պրոբացիայի ծառայության**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(մարմնի անվանումը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պաշտոնը, դասային աստիճանը, անունը, ազգանունը)

**հաշվեցուցակային զենք հատկացնելու վերաբերյալ**

Հաշվեցուցակային զենքի նյութական մասի, մարտավարատեխնիկական բնութագրի, պահելու և կրելու անվտանգության, ինչպես նաև գործադրման (կիրառման) և օգտագործման իրավական հիմքերի վերաբերյալ ստուգումն անցել է:

|  |  |
| --- | --- |
| Հանձնաժողովը որոշեց | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ին հատկացնել  (անունը, ազգանունը) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

(նշվում է` պահելու և կրելու իրավունքով)

|  |  |  |
| --- | --- | --- |
| **Հանձնաժողովի նախագահ** |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (պաշտոնը, դասային աստիճանը) |
|  | \_\_\_\_\_\_\_\_\_\_\_\_\_\_\_\_\_\_  (ստորագրությունը) | **\_\_\_\_\_\_\_\_\_\_\_\_\_\_\_\_\_\_**  (անունը, ազգանունը) |

|  |  |  |
| --- | --- | --- |
| **Հանձնաժողովի նախագահի տեղակալ** |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (պաշտոնը, դասային աստիճանը) |
|  | \_\_\_\_\_\_\_\_\_\_\_\_\_\_\_\_\_\_  (ստորագրությունը) | **\_\_\_\_\_\_\_\_\_\_\_\_\_\_\_\_\_\_**  (անունը, ազգանունը) |

|  |  |  |
| --- | --- | --- |
| **Հանձնաժողովի անդամներ** |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (պաշտոնը, դասային աստիճանը) |
|  | \_\_\_\_\_\_\_\_\_\_\_\_\_\_\_\_\_\_  (ստորագրությունը) | **\_\_\_\_\_\_\_\_\_\_\_\_\_\_\_\_\_\_**  (անունը, ազգանունը) |

|  |  |  |
| --- | --- | --- |
| **Հանձնաժողովի քարտուղար** |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (պաշտոնը, դասային աստիճանը) |
|  | \_\_\_\_\_\_\_\_\_\_\_\_\_\_\_\_\_\_  (ստորագրությունը) | **\_\_\_\_\_\_\_\_\_\_\_\_\_\_\_\_\_\_**  (անունը, ազգանունը) |

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**« » —————— 2020թ. N \_\_\_**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՅԻՍԻ 21 N 809-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 34-րդ հոդվածի 1-ին մասով՝ Կառավարությունը որոշում է՝

1. Հայաստանի Հանրապետության կառավարության 2020 թվականի մայիսի 21-ի «Հարկադիր կատարման ծառայության և քրեակատարողական ծառայության պաշտոններին համապատասխանող սկզբնական կոչումները սահմանելու մասին» թիվ 809-ն որոշման մեջ կատարել հետևյալ լրացումները․
2. վերնագրում «ՀԱՐԿԱԴԱԻՐ ԿԱՏԱՐՄԱՆ ԾԱՌԱՅՈՒԹՅԱՆ» բառերից հետո լրացնել «,ՊՐՈԲԱՑԻԱՅԻ ԾԱՌԱՅՈՒԹՅԱՆ» բառերով․
3. «ՀՕ-16-Ն օրենքի 7-րդ հոդվածի 3-րդ մասը» բառերից հետո լրացնել ««Պրոբացիայի մասին» օրենքում» փոփոխություններ և լրացումներ կատարելու մասին» ՀՕ- ——-Ն օրենքի ——-րդ հոդվածի 3-րդ մասը» բառերով.
4. 1-ին կետը լրացնել հետևյալ բովանդակությամբ նոր «3)»-րդ կետով․

«3) պրոբացիայի ծառայության պաշտոններին համապատասխանող սկզբնական կոչումները՝ համաձայն N 3 հավելվածի։»․

1. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

«Հավելված N 3

ՀՀ կառավարության 2020 թվականի

————— N \_\_\_-Ն որոշման

**ՊՐՈԲԱՑԻԱՅԻ ԾԱՌԱՅՈՒԹՅԱՆ ՊԱՇՈՏՆՆԵՐԻՆ ՀԱՄԱՊԱՏԱՍԽԱՆՈՂ ՍԿԶԲՆԱԿԱՆ ԿՈՉՈՒՄՆԵՐ**

Պրոբացիայի ծառայությունում պրոբացիայի ծառայության պաշտոնի նշանակելիս զինվորական կամ հատուկ կոչում (դասային աստիճան, որակավորման դաս) չունեցող կամ պրոբացիայի ծառայության տվյալ պաշտոնին համապատասխան սկզբնական կոչումից ավելի ցածր զինվորական կամ հատուկ կոչում (դասային աստիճան, որակավորման դաս) ունեցող քաղաքացիներին շնորհվում են պրոբացիայի ծառայության տվյալ պաշտոնին համապատասխան հետևյալ սկզբնական կոչումները՝

|  |  |
| --- | --- |
| Պաշտոնի անվանումը | Սկզբնական կոչումը |
| Կենտրոնական մարմնի բաժնի պետ  Տարածքային մարմնի պետ | Արդարադատության մայոր |
| Բաժնի պետի տեղակալ,  Բաժանմունքի պետ | Արդարադատության կապիտան |
| Գլխավոր մասնագետ,  Պրոբացիայի ավագ ծառայող | Արդարադատության ավագ լեյտենանտ |
| Պրոբացիայի ծառայող | Արդարադատության լեյտենանտ»։ |

**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՕԳՈՍՏՈՍԻ 17-Ի N 1019-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2017 թվականի օգոստոսի 17-ի «Հանրային աշխատանքների ներգրավմանկարգըևժամկետներըսահմանելումասին» N 1019-Ն որոշման (այսուհետ` Որոշում) մեջ կատարել հետևյալ փոփոխությունները և լրացումները՝

1. Որոշման 2-րդ և 6-րդ կետերում «անհապաղ, բայց ոչ ուշ, քան մեկ» բառերը փոխարինել «երեք» բառով.
2. Որոշման 7-րդ կետում առաջին նախադասությունից հետո լրացնել նոր նախադասություն հետևյալ բովանդակությամբ.

«Առևտրային և ոչ առևտրային կազմակերպությունների, հիմնարկների հետ համագործակցության շրջանակում վերջիններիս տրամադրում է տեղեկատվություն պրոբացիայի շահառուներին հանրային աշխատանքներում ներգրավելու դիմաց միանվանգ դրամական օժանդակություն ստանալու հնարավորության վերաբերյալ:».

1. Որոշման 12-րդ կետը շարադրել հետևյալ խմբագրությամբ.

«12. Պոբացիայի շահառուին տարածքային մարմնի կողմից կարող են առաջարկվել հետևյալ աշխատանքները՝

1) բանվորական աշխատանքներ (բակերի բարեկարգում, բարձրահարկ շենքերի տանիքների վերանորոգում, ցանկապատերի ներկում, շենք-շինությունների կոսմետիկ վերանորոգում).

2) ոռոգման աշխատանքներ.

3) կանաչապատման աշխատանքներ.

4) հողի մշակման աշխատանքներ.

5) ճանապարհային նշանները ներկելու, մոնտաժելու աշխատանքներ.

6) պատմամշակութային վայրերի մաքրման և բարեկարգման աշխատանքներ.

7) սույն կետով չնախատեսված այլ բնույթի աշխատանքներ:».

1. Որոշման 12-րդ կետից հետո լրացնել հետևյալ բովանդակությամբ` 12.1 կետ՝

«12.1 Տարածքային մարմնի կողմից պրոբացիայի շահառուին համապատասխան աշխատանքի տեսակը առաջարկվում է վերջինիս ռիսկերի և պահանջմունքների գնահատման հիման վրա: Պրոբացիայի շահառուին համապատասխան աշխատանքներն առաջարկելիս տարածքային մարմնի կողմից հնարավորինս հաշվի է առնվում պրոբացիայի շահառուի կրթությունը, մասնագիտությունը, հմտությունները, ուշադրության արժանի այլ հանգամանքներ».

1. Որոշման 14-րդ կետը շարադրել հետևյալ խմբագրությամբ.

«14. Աշխատավայրի վարչակազմի ղեկավարը պրոբացիայի շահառուին ծանոթացնում է կազմակերպության աշխատանքային ներքին կարգապահական կանոններին, աշխատանքի սահմանված նորմերին, աշխատանքի պաշտպանության և անվտանգության ապահովման պահանջներին ու կատարվող աշխատանքների առանձնահատկություններին:».

1. Որոշման 21-րդ կետից հանել «Հայաստանի Հանրապետության կառավարությանն առընթեր» բառերը.
2. Որոշման հավելվածի Ձև N 5-ով հաստատված համագործակցության պայմանագրի 3-րդ կետի 3.1 կետից հանել «քաղաքացիական» բառը:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հայաստանի Հանրապետության**

**Վարչապետ Ն. Փաշինյան**

**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

« » —————— 2020թ․ N \_\_\_

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**2018 ԹՎԱԿԱՆԻ ԱՊՐԻԼԻ 5-Ի N 395-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2018 թվականի ապրիլի 5-ի «Հայաստանի Հանրապետության արդարադատության նախարարության պրոբացիայի պետականծառայությաններքինկանոնակարգըհաստատելուև Հայաստանի Հանրապետության կառավարության 2006 թվականի հոկտեմբերի 26-ի N 1561-Ն որոշումն ուժը կորցրած ճանաչելու մասին» N 395-Ն որոշման (այսուհետ` որոշում) մեջ կատարել հետևյալ փոփոխությունները և լրացումները՝

1. Որոշման հավելվածի 5-րդ և 16-րդ կետերում «անհապաղ, բայց ոչ ուշ, քան մեկ» բառերը փոխարինել «երեք» բառով.
2. Որոշման հավելվածի 6-րդ և 13-րդ կետերից հանել «Հայաստանի Հանրապետության կառավարությանն առընթեր » բառերը.
3. Որոշման հավելվածի 11-րդ կետը շարադրել հետևյալ խմբագրությամբ.

«11. Պրոբացիայի շահառուի կողմից տուգանքի վճարման անդորրագիրն օրենքով սահմանված ժամկետում տարածքային մարմին չներկայացվելու կամ տուգանքի վճարումը հետաձգելու (երկարաձգելու) կամ տուգանքը մաս առ մաս վճարելու կարգը և պայմանները խախտելու դեպքում տարածքային մարմինն այս մասին կազմում է արձանագրություն և միջնորդություն է ներկայացնում դատարան` դատապարտյալինկատմամբնշանակվածտուգանքիչափինհամարժեքգույքբռնագանձելու, իսկ նման գույքի բացակայության պարագայում`տուգանքը Հայաստանի Հանրապետության քրեական օրենսգրքով սահմանված կարգով ազատազրկմամբփոխարինելուվերաբերյալ՝ բացառությամբ Հայաստանի Հանրապետության քրեական օրենսգրքով նախատեսված դեպքերի: Տարածքային մարմինը դատապարտյալի գույքի վերաբերյալ տեղեկություն ստանալու և դատարանին տրամադրելու նպատակով հարցումներ է կատարում Կադաստրի կոմիտե, Պետական եկամուտների կոմիտե, Իրավաբանական անձանց պետական ռեգիստրի գործակալություն, Քաղաքացիական կացության ակտերի գրանցման գործակալություն, սոցիալական ապահովության ծառայություն, բանկեր և վարկային կազմակերպություններ, ինչպես նաև Կենտրոնական դեպոզիտարիա:»

1. Որոշման հավելվածի 12-րդ կետում «9-րդ կետում» բառերը փոխարինել «11-րդ կետում» բառերով
2. Որոշման հավելվածի 22-րդ կետից հանել «անհապաղ, բայց ոչ ուշ, քան» և «կառավարությանն առընթեր» բառերը.
3. Որոշման հավելվածի 24-րդ կետը շարադրել հետևյալ խմբագրությամբ.

«24. Տարածքային մարմինը պրոբացիայի շահառուից պահանջում է հաշվառման ներկայանալուց հետո երեք ամիսը մեկ անգամ աշխատավայրից ներկայացնել տեղեկանք զբաղեցրած պաշտոնի մասին, նոր աշխատանքի անցնելու դեպքում` 3-օրյա ժամկետում աշխատավայրից բերել տեղեկանք զբաղեցրած նոր պաշտոնի մասին»:»

1. Որոշման հավելվածի 24-րդ կետից հետո լրացնել նոր` 24.1 կետ հետևյալ բովանդակությամբ.

«24.1 Որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելու ձևով նշանակված պատժից խուսափելու դեպքում տարածքային մարմինն այդմասինկազմումէարձանագրությունևմիջնորդությունէներկայացնումդատարան՝ Հայաստանի Հանրապետության քրեական օրենսգրքով սահմանված կարգով որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելն ազատազրկմամբ փոխարինելու վերաբերյալ:»:

1. Որոշման հավելվածի 62-րդ կետից հետո լրացնել 62.1 կետ` հետևյալ բովանդակությամբ.

«62.1 Հետազոտությունն իրականացվում է բժշկական օգնության և սպասարկման իրականացման համար լիցենզավորված անձանց (այսուհետ` բուժհաստատություն) կողմից: Պրոբացիայի շահառուի օրգանիզմում ոգելից խմիչքների (ալկոհոլի), թմրամիջոցների, հոգեմետ (հոգեներգործուն), խիստ ներգործող կամ թունավոր նյութերի առկայության վերաբերյալ հետազոտությունն իրականացվում է պետական պատվեր տեղադրող մարմնի և բժշկական օգնության և սպասարկման համար լիցենզավորված անձի միջև պետության կողմից երաշխավորված անվճար բժշկական օգնության և սպասարկման իրականացման մասին պայմանագրի հիման վրա: Իրականացված հետազոտության արդյունքում կազմվում է հետազոտության վերաբերյալ արձանագրություն`երեք օրինակից, որից առաջին օրինակը տրվում է պրոբացիայի ծառայության տարածքային մարմնին, երկրորդ օրինակը` պրոբացիայի շահառուին, իսկ երրորդ օրինակը` պահվում է այն բուժհաստատությունում, որտեղ իրականացվել է հետազոտությունը:

1. Որոշման հավելվածի 68-րդ կետի 2-րդ ենթակետից հանել «չարամտորեն» և «կալանքով կամ» բառերը.

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հայաստանի Հանրապետության**

**վարչապետ**

**Ն. Փաշինյան**

**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

**«\_\_\_\_» \_\_\_\_\_\_\_\_\_\_\_\_\_ 2020 թվականի N \_\_\_\_-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ** **ՆՈՅԵՄԲԵՐԻ 9-Ի N 1440-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի 1-ին մասը՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2017 թվականի նոյեմբերի 9-ի «Էլեկտրոնային հսկողության միջոցների կիրառման և ֆինանսավորման կարգը սահմանելու մասին» N 1440-Ն որոշման հավելվածում՝

1) 6-րդ կետում «ժամկետը» բառից հետո լրացնել «պետական բյուջեի կամ պրոբացիայի շահառուի միջոցների հաշվին դրանք կիրառելու հանգամանքը» բառերը,

2) 8-րդ կետում «ամրացնելուց» բառը փոխարինել «ամրացնելու» բառով, «տեղադրելուց» բառը՝ «տեղադրելու» բառով, իսկ «կազմելուց հետո» բառերը՝ «կազմելու օրվանից» բառերով,

3) 11-րդ կետում «Հայաստանի Հանրապետության կառավարությանն առընթեր Հայաստանի Հանրապետության ոստիկանությանը (այսուհետ` Հայաստանի Հանրապետության ոստիկանություն)» բառերը փոխարինել «Հայաստանի Հանրապետության ոստիկանություն» բառերով,

4) լրացնել հետևյալ բովանդակությամբ նոր 22.1-րդ կետ՝

«22.1.Եթե էլեկտրոնային հսկողության ծառայությունները կազմակերպվում են շահառուի միջոցների հաշվին, ապա շահառուի նյութական վիճակի վատթարացումը կամ նրա մոտ բավարար դրամական միջոցների բացակայությունը, հիմք է Էլեկտրոնային հսկողության ծառայությունները Հայաստանի Հանրապետության պետական բյուջեի ֆինանսավորմամբ իրականացնելու համար:Շահառուի նյութական վիճակի վատթարացման կամ նրա մոտ բավարար դրամական միջոցների բացակայության մասին շահառուն ներկայացնում է դիմում՝ կցելով այդ հանգամանքերը հիմնավորող փաստեր: Պրոբացիայի ծառայողը դիմումին պատասխանում է անհապաղ, բայց ոչ ուշ, քան եռօրյա ժամկետում՝ պատճառաբանված որոշմամբ:»:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հայաստանի Հանրապետության**

**վարչապետ**

**Ն. Փաշինյան**

**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

**«\_\_\_\_» \_\_\_\_\_\_\_\_\_\_\_\_\_ 2020 թվականի N \_\_\_\_-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԱՊՐԻԼԻ 20-Ի N 404-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի 1-ին մասը՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2017 թվականի ապրիլի 20-ի «Վերասոցիալականացման միջոցառումների և ծրագրերի մշակման կարգը սահմանելու մասին» N 404-Ն որոշման (այսուհետ՝ Որոշում) վերնագրում, հավելվածի վերնագրում, հավելվածի 1-ին, 2-րդ և 7-րդ կետերում «մշակման» բառից հետո լրացնել «և իրականացման» բառերը:
2. Որոշման հավելվածում՝
3. 3-րդ կետում «շարունակականության» բառից հետո լրացնել «երեխայի լավագույն շահերի առաջնահերթության» բառերը,
4. 5-րդ կետից հանել «Անչափահաս շահառուի լավագույն շահերի ապահովումն ուղղված է նրա իրավունքների արդյունավետ և ամբողջական իրականացմանը, ինչպես նաև անչափահաս շահառուի զարգացմանը՝ հաշվի առնելով անչափահաս շահառուի մտավոր և ֆիզիկական կարիքները, այդ կարիքների բավարարման համար համապատասխան խնամքի առկայությունը, անչափահաս շահառուի զարգացման համար ծնողի և ընտանիքի այլ անդամների հետ շփվելու կարևորությունը, ինչպես նաև անչափահաս շահառուի մշակութային, լեզվական, հոգևոր կամ կրոնական կապերը և դաստիարակությունն ու նշանակությունն ընտանեկան միջավայրում ու այլ կարիքներ և պահանջներ:» բառերը,
5. 6-րդ կետում «միջոցառումները» բառից հետո լրացնել «և ծրագրերը» բառերը,
6. լրացնել հետևյալ բովանդակությամբ նոր 6.1-րդ կետով.

«6.1. Վերասոցիալականացման միջոցառումները և ծրագիրը մշակելու համար օրենքով սահմանված համագործակցող մարմիններն ու կազմակերպությունները դիմում են պրոբացիայի ծառայության՝ ներկայացնելով վերասոցիալականացման միջոցառումը կամ ծրագիրը, դրա ժամկետները, շահառուներին, նպատակները, իրականացման պայմաններն ու առանձնահատկությունները: Վերասոցիալականացման միջոցառումը կամ ծրագիրը քննարկվում է պրոբացիայի ծառայությունում, որի վերաբերյալ տրվում է դրական կամ բացասական եզրակացություն: Դրական եզրակացության դեպքում վերասոցիալականացման միջոցառումը կամ ծրագիրն անմիջապես թույլատրվում է իրականացման, իսկ բացասական եզրակացության դեպքում՝ համապատասխան լրամշակումից և քննարկումից հետո՝ դրական եզրակացության առկայության դեպքում:»:

1. 8-րդ կետում «միջոցառումներն իրականացվում» բառերը փոխարինել «միջոցառումները կազմակերպվում» բառերով,
2. 9-րդ և 12-րդ կետերում «ռիսկերի» բառից առաջ լրացնել «կարիքների,» բառը,
3. լրացնել հետևյալ բովանդակությամբ նոր 9.1-րդ կետ՝

«9.1. Պրոբացիայի ծառայողը վերասոցիալականացման միջոցառումների մշակման փուլում համագործակցում է Հայաստանի Հանրապետության աշխատանքի և սոցիալական հարցերի նախարարության և նրա առանձնացված ստորաբաժանումների, ինչպես նաև Հայաստանի Հանրապետության կառավարության 2015 թվականի սեպտեմբերի 10-ի N 1044-Ն որոշմամբ սահմանված սոցիալական համագործակցության այլ կողմերի հետ:»,

8) 15-րդ կետում «ծառայության» բառից հետո լրացնել «կամ օրենքով սահմանված համագործակցող մարմինների կամ կազմակերպությունների» բառերը, իսկ «կազմակերպություններ» բառը փոխարինել «այլ կազմակերպություններ կամ մասնագետներ» բառերով:

1. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հայաստանի Հանրապետության**

**Վարչապետ՝ Ն. Փաշինյան**